title: การปฏิวัติถาวร

text: การปฏิวัติถาวร () คือคำที่ใช้ทฤษฎีตามลัทธิมากซ์ บัญญัติขึ้นโดยคาร์ล มากซ์และฟรีดริช เองเงิลส์เมื่อประมาณปี ค.ศ. 1850 แต่ภายหลังถูกนำมาเชื่อมโยงอย่างมากกับแนวคิดของเลออน ทรอตสกี อย่างไรก็ตามนักทฤษฎีเรียกใช้คำดังกล่าวแตกต่างกันออกไป เช่น มากซ์เองใช้อธิบายยุทธวิธีที่ชนชั้นนักปฏิวัติจะต้องดำเนินการไขว่คว้าหาผลประโยชน์ของกลุ่มอย่างอิสระและปราศจากการประนีประนอมต่อไป แม้จะมีการทาบทามให้ร่วมเป็นพันธมิตรทางการเมืองจากกลุ่มการเมืองอื่น หรือกลุ่มการเมืองอื่นซึ่งเป็นศัตรูนั้นจะมีบทบาททางสังคมเหนือกว่าตนมากก็ตาม


title: การปฏิวัติถาวร

text: ในภายหลัง ทรอตสกีได้เสนอแนวคิด "การปฏิวัติถาวร" ในแบบฉบับของตน คือใช้อธิบายวิธีที่จะสามารถทำให้เกิดการปฏิวัติสังคมนิยมขึ้นในสังคมซึ่งยังไม่ได้บรรลุการพัฒนาระบบทุนนิยมขั้นสูง และสาระบางส่วนตามทฤษฎีของเขายังได้ชี้ให้เห็นว่าแนวทาง "สังคมนิยมประเทศเดียว" นั้นเป็นไปไม่ได้ นอกจากนี้เขายังได้แย้งอีกว่า


title: การปฏิวัติโลก

text: การปฏิวัติโลก () คือแนวคิดตามลัทธิมากซ์ของฝ่ายซ้ายจัดในการล้มล้างระบอบทุนนิยมของทุกประเทศด้วยการปฏิวัติอย่างตระหนักรู้ (conscious) โดยกลุ่มชนชั้นแรงงานจัดตั้ง ซึ่งการปฏิวัติเหล่านี้ไม่จำเป็นต้องเกิดขึ้นโดยพร้อมเพรียงกัน แต่ให้ก่อการขึ้นเมื่อเวลาและสถานที่ (รัฐหรือดินแดน) ใดก็ตามเข้าเงื่อนไขที่จะทำให้ฝ่ายปฏิวัติ (พรรคปฏิวัติ) สามารถยึดสิทธิ์ถือครองและการปกครองจากชนชั้นกระฎุมพีได้สำเร็จ และสามารถสถาปนารัฐแรงงานซึ่งยึดหลักการที่สังคมร่วมเป็นเจ้าของ (social ownership) ในปัจจัยการผลิต (means of production) ส่วนกรณีของลัทธิทรอตสกี ยังพิจารณาเงื่อนไขที่จำเป็นอื่น ๆ ในระดับสากล เช่น การต่อสู้ระหว่างชนชั้น และการก่อการในระดับโลก ถือเป็นองค์ประกอบสำคัญและปัจจัยหลักที่อธิบายว่าทำไมแนวทางสังคมนิยมประเทศเดียวถึงประสบความล้มเหลว


title: การปฏิวัติโลก

text: เป้าหมายสูงสุดของการปฏิวัติสังคมนิยมในระดับสากลคือเพื่อให้เกิด "โลกสังคมนิยม" หรือ "ระบอบสังคมนิยมทั่วโลก" (world socialism) และภายหลังพัฒนาไปถึงขั้น "คอมมิวนิสต์ไร้พรมแดน" (stateless communism; ระบอบคอมมิวนิสต์เดียวที่ปกครองโลก)


title: คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลพระนคร

text: คณะวิทยาศาสตร์และเทคโนโลยี (อังกฤษ: Faculty of Science and Technology) เน้นการจัดการศึกษา เพื่อผลิตบัณฑิตนักปฏิบัติบนฐานความเชี่ยวชาญด้านคณิตศาสตร์ วิทยาศาสตร์และเทคโนโลยี เสริมสร้างทักษะสู่โลกอาชีพ


text: มหาวิทยาลัยเทคโนโลยีราชมงคลพระนคร ได้รับการสถาปนาขึ้นตามพระราชบัญญัติมหาวิทยาลัยเทคโนโลยีราชมงคล เมื่อวันที่ 18 มกราคม พ.ศ. 2548 โดยเป็นการรวมสถาบันการศึกษาเดิมของสถาบันเทคโนโลยีราชมงคลจำนวน 5 วิทยาเขต ประกอบด้วย วิทยาเขตเทเวศร์ วิทยาเขตโชติเวช วิทยาเขตพณิชยการพระนคร วิทยาเขตชุมพรเขตรอุดมศักดิ์ และวิทยาเขตพระนครเหนือ ปัจจุบันแยกเป็นศูนย์เพื่อจัดการเรียนการสอนเป็น 4 ศูนย์คือ ศูนย์เทเวศร์ ศูนย์โชติเวช ศูนย์พณิชยการพระนคร และศูนย์พระนครเหนือ


text: คณะวิทยาศาสตร์และเทคโนโลยี ได้จัดตั้งตามกฎกระทรวง การจัดตั้งส่วนราชการในมหาวิทยาลัยเทคโนโลยีราชมงคลพระนคร กระทรวงศึกษาธิการ พ.ศ. 2549 เมื่อวันที่ 28 พฤศจิกายน พ.ศ. 2549 ซึ่งเป็นคณะที่ทำการเรียนการสอน ผลิตบัณฑิตและการทำวิจัยด้านวิทยาศาสตร์และเทคโนโลยี คณะวิทยาศาสตร์และเทคโนโลยีตั้งอยู่ที่ศูนย์พระนครเหนือ ในปี พ.ศ. 2550 คณะวิทยาศาสตร์และเทคโนโลยีได้เริ่มมีการจัดการเรียนการสอนหลักสูตรวิทยาศาสตรบัณฑิต (วท.บ.) 2 สาขาวิชา คือสาขาวิชาเทคโนโลยีคอมพิวเตอร์ (ปัจจุบันเปลี่ยนเป็น วิทยาการคอมพิวเตอร์) และสาขาวิชาสิ่งแวดล้อมและทรัพยากรธรรมชาติ ในปี พ.ศ. 2556  ได้เปิดหลักสูตรวิทยาศาสตรบัณฑิต (วท.บ.) อีก 1 สาขาวิชาคือสาขาวิชาวัสดุศาสตร์อุตสาหกรรม ในปี พ.ศ.2557 ปัจจุบันคณะวิทยาศาสตร์และเทคโนโลยีได้มีการจัดการเรียนการสอนระดับปริญญาตรี หลักสูตรวิทยาศาสตรบัณฑิต (วท.บ.) 4 หลักสูตร คือ


text: 1. วิทยาการคอมพิวเตอร์ (B.Sc. Computer Science)


text: 2. วิทยาการข้อมูลและเทคโนโลยีสารสนเทศ (B.Sc. Data Science & Information Technology)


text: 3. วิทยาศาสตร์และเทคโนโลยีสิ่งแวดล้อม (B.Sc. Environmental Science and Technology)


text:
4. วัสดุศาสตร์อุตสาหกรรม (B.Sc. Industrial Materials Science)
เว็บไซต์ : http://www.sci.rmutp.ac.th


title: ซัมบวงกาซิตี

text: ซัมบวงกาซิตี (Chavacano: "Ciudad de Zamboanga", ) เป็นนครหนาแน่นแห่งหนึ่งในเขตตังไวนางซัมบวงกา ประเทศฟิลิปปินส์ มีประชากร 861,799 คนในปี ค.ศ. 2015 เป็นนครที่มีประชากรมากเป็นอันดับที่ 6 และมีพื้นที่มากเป็นอันดับที่ 3 ของประเทศ นครแห่งนี้ถือเป็นศูนย์พาณิชยกรรมและอุตสาหกรรมของภูมิภาคตังไวนางซัมบวงกา ซัมบวงกาซิตีได้รับการยกฐานะให้เป็นนครหนาแน่นเมื่อวันที่ 22 พฤศจิกายน ค.ศ. 1983


title: ซัมบวงกาซิตี

text: แม้ว่าในทางภูมิศาสตร์ ซัมบวงกาซิตีจะตั้งอยู่ในจังหวัดตีโมกซัมบวงกา แต่นครปกครองอย่างเป็นอิสระจากตัวจังหวัด


title: ซัมบวงกาซิตี

text: กรมการท่องเที่ยวเลือกซัมบวงกาซิตีให้เป็นจุดหมายปลายทางด้านการท่องเที่ยวที่สำคัญบนคาบสมุทรซัมบวงกา ในปี ค.ศ. 2005 มีนักท่องเที่ยวเข้ามา 439,160 คน ซึ่งเพิ่มขึ้นจากปีก่อน 8% และจากการรายงาน พบว่า 50% ของนักท่องเที่ยวที่เข้ามาในประเทศฟิลิปปินส์ จะมาเยี่ยมเยือนซัมบวงกาซิตีด้วย


title: ซัมบวงกาซิตี

text: ซัมบวงกาซิตีเป็นนครที่มีประชากรมากเป็นอันดับที่ 6 ของประเทศ และอันดับที่ 2 ของมินดาเนา รองจากดาเบา ในช่วงปี ค.ศ. 2010-2015 พบว่ามีประชากรเพิ่มขึ้นถึง 54,670 คน คิดเป็นร้อยละ 1.26 ซึ่งน้อยกว่าช่วงปี ค.ศ. 2000-2010 ที่เพิ่มขึ้นร้อยละ 2.98% คาดการณ์ว่าประชากรจะถึงหลักล้านในช่วงปี ค.ศ. 2020-2025


title: ซัมบวงกาซิตี

text: บารังไกย์ที่มีประชากรมากที่สุดคือ ตาโลน-ตาโลน ซึ่งมีประชากรร้อยละ 4.1 ของนคร รองลงมาเป็นบารังไกย์มัมปัง (4.0%), ตูมากา (3.6%), เตตูอัน (3.5%), คาลารีอัน (3.4%), ซันโรเค และปาโซนันคา (ทั้งคู่ 3.2%)


title: ซัมบวงกาซิตี

text: ส่วนใหญ่นับถือศาสนาคริสต์ ร้อยละ 70 รองลงมานับถือศาสนาอิสลาม ร้อยละ 25 และมีกลุ่มน้อยที่นับถือศาสนาพุทธ, ลัทธินอกศาสนา, ลัทธิวิญญาณ, อเทวนิยม และศาสนาซิกข์


title: ซัมบวงกาซิตี

text: บรรพบุรุษของผู้อาศัยในเมืองปัจจุบัน ถูกเชื่อว่ามีการอพยพไปยังมินดาเนาตะวันตกเฉียงใต้ กลุ่มชาติพันธุ์ที่ยังคงเหลือในตัวเมืองนี้ ได้แก่ ซามา, ยาคัน, เตาซุก และบัดเจา


title: ซัมบวงกาซิตี

text: "ซัมบวงเกโน" เป็น 1 ใน 6 ภาษาของฟิลิปปินส์ที่มีพื้นฐานจากภาษาสเปน มักรู้จักกันในชื่อภาษาชาบากาโน ภาษานี้ใช้พูดกันในตัวเมืองและในจังหวัดบาซีลันที่อยู่ใกล้เคียงกัน ภาษาหลักอื่น ๆ ได้แก่ ภาษาฟิลิปีโน และภาษาอังกฤษ


title: ซัมบวงกาซิตี

text: ภาษาอื่น ๆ ที่พูดโดยผู้อพยพเข้ามาในตัวเมือง ได้แก่ ภาษาเตาซุก, ภาษาเซบัวโน, ภาษาฮีลีไกโนน และภาษาซูบาโนน


title: ซัมบวงกาซิตี

text: ท่าอากาศยานนานาชาติซัมบวงกา มีทางวิ่งยาว 2,610 เมตร สามารถรองรับเครื่องบินใหญ่อย่าง C-17 Globemaster III, Antonov An-124, Airbus A330 และ Boeing 747 ได้ โดยรัฐบาลได้อัดฉีดเงินกว่า 240 ล้านเปโซเพื่อปรับปรุงท่าอากาศยาน ในปี ค.ศ. 2008 ท่าอากาศยานนานาชาติซัมบวงกาเป็นท่าอากาศยานที่มีผู้โดยสารมากเป็นอันดับที่ 10 ของประเทศ


title: ซัมบวงกาซิตี

text: รูปแบบการขนส่งภายในตัวเมืองได้แก่ แท็กซี่, รถจี๊ปนีย์, รถสามล้อเครื่อง และ "ฮาบาล-ฮาบาล" นอกจากนี้ยังมีรถโดยสารปรับอากาศของกลุ่มบริษัทรถโดยสารประจำทางยันโซน ที่ให้บริการระยะทางไกลจากซัมบวงกาไปยังส่วนอื่น ๆ ของมินดาเนาและวิซายัส


title: ซัมบวงกาซิตี

text: ในปี ค.ศ. 2002 ท่าเรือซัมบวงกา มีสถิติผู้โดยสารกว่า 5.57 ล้านคน แซงหน้าท่าเรือที่จังหวัดบาตังกัส 1.3 ล้านคน และท่าเรือมะนิลาที่ 1.59 ล้านคน ต่อมาวันที่ 28 พฤษภาคม ค.ศ. 2009 รัฐบาลได้สนับสนุนเงินกว่า 700 ล้านเปโซ เพื่อขยายท่าเรือ


title: เมตกาลา

text: เมตกาลา () หรือชื่ออย่างเป็นทางการคือ คอสทูมอินสติติวต์กาลา (Costume Institute Gala) หรือรู้จักในอีกชื่อว่า เมตบอล (Met Ball) เป็นงานเลี้ยงประจำปีเพื่อหารายได้เข้าสถาบันเครื่องแต่งกายแห่งพิพิธภัณฑ์ศิลปะเมโทรโพลิทันในนครนิวยอร์ก ถือเป็นการเปิดตัวการจัดแสดงงานครั้งใหญ่ประจำปีของสถาบันฯ โดยในแต่ละปีจะมีการเฉลิมฉลองผ่านธีมการจัดแสดงเครื่องแต่งกายของสถาบันในปีนั้น ในการจัดแสดงงานจะกำหนดลักษณะการแต่งกายให้เป็นทางการในช่วงกลางคืน โดยแขกที่มางานจะคาดหวังให้แต่งกายเข้ากับธีมการแสดงงาน และแต่ละปีจะมีคนดังได้รับการคัดเลือกให้นั่งเก้าอี้ทรงเกียรติของงาน


title: เมตกาลา

text: คนไทยคนแรกที่ได้รับเชิญให้เข้าร่วมงานเมตกาลาคือ ณิชาภัทร สุภาพ โดยเธอเลือกสวมชุดแบบตัดเย็บพิเศษจากปีเตอร์ ดันดาส ซึ่งในปีก่อนๆ ปีเตอร์ ดันดาสได้ออกแบบชุดงานเมตกาลาให้กับบียอนเซ่ นาโอมิ แคมเบล และคิม คาดาชเชี่ยน


เมตกาลา


title: Wake Up ชะนี The Series

text: Wake Up ชะนี The Series เป็นละครชุด (ซีรีส์) ประเภทคอมเมดี้ มีเค้าโครงมาจากหนังสือ "Wake Up ชะนี! "ตื่นเถอะค่ะ! ชะนีขา"" ของหมอตุ๊ด (นายแพทย์อุเทน บุญอรณะ) ผลิตโดยจีเอ็มเอ็มทีวี และภาพดีทวีสุข ออกอากาศทางช่องวัน ทุกวันเสาร์ เวลา 22.15 น. - 23.15 น. ตั้งแต่วันที่ 17 มีนาคม พ.ศ. 2561 ถึงวันที่ 16 มิถุนายน พ.ศ. 2561


title: Wake Up ชะนี The Series

text: เมื่อ 4 ชะนี*เพื่อนสาวกำลังมีปัญหาความรัก


title: Wake Up ชะนี The Series

text: เจน (อคัมย์สิริ สุวรรณศุข) ชะนีมีอายุที่อยากแต่งงาน แต่แฟนก็ยังคงยุ่งแต่กับงานที่ต้องเดินทางไปมาในต่างประเทศ ทำให้ไม่ค่อยมีเวลาอยู่ด้วยกัน จนวันหนึ่งได้ไปพบกับหนุ่มน้อยที่พยายามตามจีบตัวเองให้ติด แม้จะรู้ว่าเจนมีแฟนอยู่แล้ว เจนจึงต้องเลือกระหว่าง ผู้ชายรู้ที่อาจรู้ใจแต่มักไม่มีเวลาให้ กับ เด็กชายที่ยังไม่รู้ใจแต่คอยมีเวลาให้เสมอ


title: Wake Up ชะนี The Series

text: กล้วย (อภิษฎา เครือคงคา) ชะนีวันไนท์สแตนด์ที่หวังรอคอยรักแท้จากคนที่นอนด้วยในแต่ละวัน ได้แต่เล่ามโนเพ้อฝันให้เพื่อน ๆ ในกลุ่มฟังถึงคู่นอนที่อยู่ด้วยกันเพียงคืนเดียวและจากไป จนไม่เคยรู้เลยว่าความรักที่แท้จริงนั้นมันเป็นอย่างไร


title: Wake Up ชะนี The Series

text: เอ๋ย (มณีรัตน์ คำอ้วน) ชะนีที่อายุเข้าเลข 3 ไปแล้วแต่ไม่อยากขึ้นคาน จึงพยายามทำทุกวิธีทางเพื่อให้ได้ผู้ชายมาเป็นคู่ครอง ซึ่งผลลัพธ์ในแต่ละครั้งก็ไม่เป็นไปตามที่คิดไว้ตลอด ต้องกลับมาพร้อมความเศร้าเหงาหงอยให้เพื่อนชะนีคอยปลอบใจแทบจะทุกครั้ง


title: Wake Up ชะนี The Series

text: ตาต้า (ทิพนารี วีรวัฒโนดม) ชะนีเด็ก อายุน้อยสุดในกลุ่ม อ่อนต่อโลก ไร้ประสบการณ์ ไม่เคยมีแฟนมาก่อน เพราะถูกตีกรอบตั้งแต่เด็กว่าห้ามมีความรัก แม้สมัยเรียนจะมีผู้ชายมาจีบตัวเองก็วิ่งหนี จนเมื่อเรียนจบย่างเข้าวัยทำงาน หม่าม๊า (แม่) ก็บอกให้รีบหาแฟนมาไว้ช่วยดูแลกิจการที่บ้านในอนาคต และถ้าหาไม่ได้ก็จะจับคลุมถุงชนกับลูกชายของครอบครัวคู่ค้าที่สนิทกัน


title: Wake Up ชะนี The Series

text: สารพัดปัญหาของชะนีเหล่านี้จะแก้ได้หรือไม่ เมื่อ ณัฐ (นิติ ชัยชิตาทร) หมอตุ๊ดเพียงคนเดียวในกลุ่มที่ต้องปวดหัวกับคนไข้ในแต่ละวันและยังบอบช้ำกับความรักครั้งเก่าในอดีต ต้องมาคอยช่วยให้คำปรึกษากับเพื่อนชะนีทั้ง 4 ที่กำลังมีปัญหา พร้อมทั้งยอมเปิดใจตัวเองเพื่อรับความรักครั้งใหม่ที่เข้ามาในชีวิต


title: Wake Up ชะนี The Series

text:
เรื่องราวของกลุ่มเพื่อน 4 ชะนี 1 ตุ๊ดจะเป็นอย่างไรต่อไป ติดตามได้ในซีรีส์เรื่องนี้
เป็นช่วงพิเศษไม่เกี่ยวเนื่องกับเนื้อเรื่องหลัก ออกอากาศตั้งแต่ตอนที่ 5 จนถึงตอนที่ 12 กำกับโดย หลุง ล้อจิตรอำนวย


title: มิสแกรนด์หนองคาย

text: มิสแกรนด์หนองคาย () เป็นการประกวดนางงามของจังหวัดหนองคาย จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์หนองคายมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์หนองคายคนปัจจุบัน คือ ปิณฑิรา พุทธรักษา ได้รับตำแหน่งเมื่อวันที่ 13 พฤษภาคม พ.ศ. 2561 ณ โรงแรมหนองคาย ธาวิลล่า หนองคาย2018: ชุดนครานาคินทร์ แรงบันดาลใจมาจากพญานาคผู้ปกปักรักษาแม่น้ำโขง จังหวัดหนองคายเป็นจังหวัดที่ติดกับแม่น้ำโขง มีการดำรงชีพ วิถีชิวิต ความเชื่อเกี่ยวกับแม่น้ำโขง และเชื่อกันว่าในแม่น้ำโขงนั้นมีพญานาคอาศัยอยู่ ชุดที่ออกแบบ จึงเป็นชุดนักรบนาคราช ผู้คอยพิทักษ์รักษาสายน้ำ จะออกแบบให้มีความเข้มแข็ง หนักแน่น สวยงาม และมีพลังอยู่ในตัว จึงให้ชื่อชุดว่า “นครานาคินทร์”


title: มิสแกรนด์หนองคาย

text: 2017: ชุดราชินีแห่งสายน้ำเจ้าพระยา สุวรรณหงส์ทรงพู่ห้อย งามชดช้อยลอยหลังสินธุ์ เพียงหงส์ทรงพรมมินทร์ ลินลาศเลื่อนเตือนตาชม เล่าเรื่องราวที่ถูกถ่ายทอดความสวยงามไว้กับชุดไทยศิวาลัยประยุกต์สไบสองชาย และบันทึกเรื่องราวของวิถีชีวิตความผูกพันธุ์กับสายน้ำและเชิดชูสิ่งล้ำค่า มรดกทางวัฒนธรรม อันได้แก่ เรื่องพระที่นั่งสุพรรณหงส์


title: การฝึกเพื่อสร้างความแข็งแกร่ง

text: การฝึกเพื่อสร้างความแข็งแกร่ง () เป็นรูปแบบหนึ่งของการออกกำลังกายโดยเฉพาะอย่างยิ่งในการใช้แรงต้านให้เกิดการหดของกล้ามเนื้อเพื่อสร้างความแข็งแกร่ง เกิดความทนทานในการออกกำลังกายที่ไม่ใช้ออกซิเจน และเพิ่มขนาดกล้ามเนื้อโครงร่าง


title: การฝึกเพื่อสร้างความแข็งแกร่ง

text: เมื่อออกกำลังกายอย่างถูกต้องแล้ว การฝึกเพื่อสร้างความแข็งแกร่งนั้นจะส่งผลดีต่อร่างกายได้อย่างเห็นได้ชัด ทั้งสุขภาพโดยรวม ที่รวมถึงการเพิ่มของมวลกระดูก กล้ามเนื้อ เอ็น และแข็งแกร่งและทรหดของเส้นเอ็น ยังทำให้การทำงานของข้อต่อดีขึ้น สามารถลดอาการบาดเจ็บได้ สามารถเพิ่มความหนาแน่นของกระดูก เพิ่มเมแทบอลิซึม เพิ่มสมรรถภาพทางกาย และยังทำให้การทำงานของหัวใจดีขึ้น การฝึกโดยทั่วไปแล้วใช้เทคนิคในการค่อย ๆ เพิ่มแรงต่อกล้ามเนื้อ ทั้งจากการเพิ่มน้ำหนักและความหลายหลายในการออกกำลังกาย และรูปแบบของอุปกรณ์ที่เจาะจงกล้ามเนื้อในแต่ละกลุ่ม การฝึกเพื่อสร้างความแข็งแกร่งถือว่าเป็นกิจกรรมที่ไม่ใช้ออกซิเจน แต่บางครั้งก็มีการประยุกต์การออกกำลังกายเพื่อให้แบบใช้ออกซิเจน อย่างเช่น การฝึกแบบเซอร์กิต (circuit training)


title: การฝึกเพื่อสร้างความแข็งแกร่ง

text: กีฬาที่เป็นการฝึกเพื่อสร้างความแข็งแกร่ง เช่น การเพาะกาย ยกน้ำหนัก พาวเวอร์ลิฟติง กีฬาสตรองแมน กีฬาไฮแลนด์ ทุ่มน้ำหนัก ขว้างจักร พุ่งเหลน มีกีฬาบางประเภทที่ใช้การฝึกเพื่อสร้างความแข็งแกร่งเป็นส่วนประกอบ เช่น อเมริกันฟุตบอล เบสบอล บาสเกตบอล ฟุตบอล ฮอกกี ลาครอส ศิลปะการต่อสู้แบบผสม พายเรือ รักบี้ลีก รักบี้ยูเนียน ลู่และลาน และมวยปล้ำ


title: การฝึกเพื่อสร้างความแข็งแกร่ง

text: หลักการพื้นฐานของการฝึกเพื่อสร้างความแข็งแกร่ง ขึ้นอยู่กับจำนวนครั้ง เซ็ต เทมโป การออกกำลังและพลังกำลัง ที่ต้องการเปลี่ยนแปลง ทั้งความแข็งแกร่ง ความทนทาน เพื่อให้เกินขีดจำกัดของกลุ่มกล้ามเนื้อ การฝึกเฉพาะเจาะจงโดยรวมทั้งจำนวนครั้ง เซ็ต การออกกำลัง แรงต้านทานและกำลังที่ออกนั้น ขึ้นอยู่กับจุดประสงค์ของแต่ละคนในการออกกำลังกาย ไม่ว่าจะเป็นเพิ่มขนาดและการเพิ่มความแข็งแกร่งหลายส่วน (4 ส่วนขึ้นไป) กับเซ็ตที่จำนวนน้อยลงไป แต่จะเพิ่มการออกกำลังมากขึ้น ยังมีแนวคิดอีกหลายแบบที่สามารถดัดแปลงมาใช้ให้ได้ผลลัพธ์ที่แตกต่างกัน แต่จากสูตรคลาสสิกที่แนะนำโดยวิทยาลัยเวชศาสตร์การกีฬาแห่งสหรัฐ (American College of Sport Medicine) เขียนไว้ว่า


title: การฝึกเพื่อสร้างความแข็งแกร่ง

text: โดยทั่วไปแล้ว ความผิดพลาดของฟอร์มการเล่นเกิดขึ้นระหว่างเซ็ตการฝึก อาจทำให้เกิดการบาดเจ็บหรือไม่สามารถทำให้ตรงเป้าหมายได้ เมื่อกลุ่มกล้ามเนื้อที่ต้องการไม่ได้ถูกกระตุ้นอย่างเพียงพอ รวมถึงระดับเกินขีดจำกัดของน้ำหนักไม่เคยไปถึง กล้ามเนื้อก็ไม่สามารถเพิ่มความแข็งแกร่งไปได้


title: การฝึกเพื่อสร้างความแข็งแกร่ง

text: ประโยชน์ของการฝึกเพื่อสร้างความแข็งแกร่งนั้น ช่วยให้เพิ่มกล้ามเนื้อ เอ็นกล้ามเนื้อและความแข็งแกร่งของเอ็นยึดกระดูก ความหนาแน่นของกระดูก ความยืดหยุ่น ความตึง อัตราเมแทบอลิซึมและการทรงตัวในการพัฒนาความทนทาน การเพิ่มขึ้นทีละน้อยของปริมาณและการเพิ่มขึ้นทีละน้อยต่อความเข้มข้น เป็นโปรแกรมที่เห็นผลชัดเจนที่สุด เซ็ตการฝึกที่ 13 ถึง 20 ครั้ง เพิ่มความทนทานแบบไม่ใช้ออกซิเจน (แอนแอโรบิก) อาจเพิ่มขนาดกล้ามเนื้อและส่งผลกระทบต่อความแข็งแกร่งได้จำกัดบ้าง


title: การฝึกเพื่อสร้างความแข็งแกร่ง

text: เป็นที่ปรากฎว่าผู้ฝึกเริ่มแรก การฝึกหลายเซ็ตนั้นให้ผลได้น้อยกว่าการฝึกเพียงเซ็ตเดียว ที่คำนึงถึงการเพิ่มความแข็งแกร่งหรือการเพิ่มมวลกล้ามเนื้อ แต่สำหรับนักกีฬามากประสบการณ์ ระบบการฝึกจำนวนหลายเซ็ตนั้นมีความสำคัญต่อการพัฒนาอย่างเหมาะสม อย่างไรก็ดี จากหนึ่งการศึกษาเรื่องกล้ามเนื้อขา การฝึก 3 เซ็ตมีประสิทธิภาพกว่าการฝึกเพียงเซ็ตเดียว


title: การฝึกเพื่อสร้างความแข็งแกร่ง

text: ผู้ฝึกโดยการใช้น้ำหนักเริ่มแรก อยู่ในขั้นตอนฝึกฝนระบบประสาทในแง่มุมของความแข็งแกร่ง ความสามารถของสมองจะประมวลระดับสมรรถภาพการตอบรับของประสาทที่จะช่วยสร้างการหดตัวของกล้ามเนื้อให้กับกับขีดจำกัดสูงสุดของสมรรถภาพกล้ามเนื้อ


title: การฝึกเพื่อสร้างความแข็งแกร่ง

text: หนึ่งในวิธีทั่วไปในการฝึกโดยใช้น้ำหนักคือการใช้หลักการค่อย ๆ เพิ่มน้ำหนักเกินกำลัง ซึ่งหมายถึงกล้ามเนื้อกำลังรับน้ำหนักเกินกำลังโดยพยายามจะยกน้ำหนักให้มากที่สุดที่จะสามารถทำได้ ทำให้เกิดการตอบสนองโดยทำให้กล้ามเนื้อใหญ่ขึ้นและแข็งแรงขึ้น หากกระบวนการนี้มีการทำซ้ำให้มีน้ำหนักมากขึ้น ผู้ฝึกก็จะเพิ่มความแข็งแกร่งและทนทานมากขึ้น


title: การฝึกเพื่อสร้างความแข็งแกร่ง

text: อย่างไรก็ดี การออกกำลังโดยที่เต็มขีดจำกัดของความแข็งแกร่ง (เรียกว่า One-repetition maximum) ถือว่าเสี่ยงเกินไป เว้นแต่ผู้ฝึกจะมีประสบการณ์มากพอ จากนั้นผู้ฝึกส่วนใหญ่จึงจะคาดหวังพัฒนาทั้งความแข็งแกร่ง ความทนทาน และขนาดของกล้ามเนื้อ การยกเพียง 1 ครั้งต่อเซ็ตจึงดูไม่เหมาะกับจุดประสงค์ดังกล่าว ดังนั้นผู้ฝึกควรยกน้ำหนักที่เบาไว้ก่อน (การออกกำลังแบบกิจวัตรประจำวัน หรือ sub-maximal) แต่เพิ่มจำนวนครั้งมากขึ้น เพื่อให้กล้ามเนื้อและเส้นใยภายในกล้ามเนื้ออ่อนล้า ตามที่ต้องการในหลักการค่อย ๆ เพิ่มน้ำหนักเกินกำลัง


title: ผู้ฝึกสอนส่วนบุคคล

text: ผู้ฝึกสอนส่วนบุคคล () คือบุคคลที่ได้รับใบรับรองระดับความรู้ในด้านสมรรถภาพร่างกาย ที่เกี่ยวข้องกับใบสั่งการออกกำลังกายและการสอนออกกำลังกาย ผู้ฝึกสอนส่วนบุคคลจะช่วยกระตุ้นให้ลูกค้าตั้งเป้าหมายและให้ผลตอบรับ และดูแลลูกค้า ผู้ฝึกสอนจะช่วยวัดจุดแข็งจุดอ่อนของลูกค้าโดยประเมินจากสมรรถภาพทางกาย การประเมินนี้อาจวัดก่อนและหลังจากโปรแกรมการออกกำลังกายเพื่อวัดความพัฒนาสมรรถภาพทางกายของลูกค้า ผู้ฝึกสอนอาจให้ความรู้แก่ลูกค้าในด้านอื่นนอกเหนือจากการออกกำลังกาย อย่างเช่นแนวทางด้านสุขภาพทั่วไปและด้านโภชนาการ


title: ผู้ฝึกสอนส่วนบุคคล

text: หากผู้ฝึกสอนส่วนบุคคลสงสัยว่าลูกค้ามีสภาพทางการแพทย์ที่อาจทำให้การออกกำลังได้ไม่อย่างปลอดภัยในโปรแกรมออกกำลังกาย ผู้ฝึกสอนควรให้ลูกค้าหาผู้เชี่ยวชาญเฉพาะทางตรวจลูกค้าก่อน


title: ดีโปโลก

text: นครดีโปโลก (เซบัวโน: Dakbayan sa Dipolog; ; ชาบากาโน: "Ciudad de Dipolog"; Subanen: "Gembagel G'benwa Dipuleg/Bagbenwa Dipuleg") เป็นนครระดับที่ 3 และเป็นเมืองศูนย์กลางประจำจังหวัดฮีลากังซัมบวงกา ประเทศฟิลิปปินส์ เมืองนี้มีประชากร 130,759 คนในปี ค.ศ. 2015


title: ดีโปโลก

text:
ตัวเมืองมีเนินเขาตั้งอยู่ทางทิศตะวันออกเฉียงใต้ และติดกับทะเลซูลูทางทิศเหนือ ดีโปโลกมีชื่อเสียงในด้านกล้วยไม้และอุตสาหกรรมปลาซาร์ดีน เมืองนี้ได้รับสมญา "ประตูสู่มินดาเนาตะวันตก"
และ "เมืองแห่งปลากระป๋อง" การเดินทางมายังดีโปโลก สามารถเดินทางอากาศยานมาลงที่ท่าอากาศยานดีโปโลก หรือใช้บริการเรือมาลงที่ท่าเรือปูลาอูอันที่เมืองดาปีตัน


title: ดีโปโลก

text: สถานที่ท่องเที่ยวสำคัญในเมืองนี้ คือ ถนนเลียบชายฝั่งดีโปโลก ซึ่งปัจจุบันอยู่ในระหว่างการก่อสร้างระยะที่สอง และมีแผนก่อสร้างในระยะที่สาม


title: ราชสโมสรกีฬาอันเดอร์เลคต์

text: ราชสโมสรกีฬาอันเดอร์เลคต์ หรือ อันเดอร์เลคต์ (, , ) หรือ RSCA (, , ) เป็นสโมสรฟุตบอลอาชีพในประเทศเบลเยียม ตั้งอยู่ที่เมืองอันเดอร์เลคต์ เขตนครหลวงบรัสเซลส์ ปัจจุบันกำลังแข่งขันในเบลเจียนเฟิสต์ดิวิชัน เอ สโมสรคว้าแชมป์ยุโรปได้ 5 สมัย จึงเป็นสโมสรจากเบลเยียมที่ประสบความสำเร็จในฟุตบอลยุโรปมากที่สุด ส่วนในประเทศ พวกเขาคว้าแชมป์ลีก 34 สมัย แชมป์เบลเจียนคัพ 9 สมัย อันเดอร์เลคต์ทำสถิติคว้าแชมป์ลีกติดต่อกันมากที่สุด 5 สมัย ระหว่างฤดูกาล 1963–64 ถึง 1967–68


title: ราชสโมสรกีฬาอันเดอร์เลคต์

text: สโมสรก่อตั้งในปี ค.ศ. 1908 และเลื่อนชั้นขึ้นมาเล่นลีกสูงสุดในฤดูกาล 1921–22 และนับตั้งแต่ฤดูกาล 1935–36 พวกเขาอยู่บนลีกสูงสุดมาโดยตลอด สโมสรคว้าแชมป์ลีกสมัยแรกในฤดูกาล 1946–47 และหลังจากนั้น พวกเขาก็ไม่เคยจบอันดับต่ำกว่าที่ 6 ในลีกเลย สโมสรคว้าแชมป์ยุโรปมากเป็นอันดับที่ 12 และอยู่ในอันดับที่ 41 จากการจัดอันดับของยูฟ่าในปี ค.ศ. 2012 อันดับที่ดีที่สุดคืออันดับที่ 1 ในปี ค.ศ. 1986 โดยสโมสรได้อันดับนี้ร่วมกับยูเวนตุส


title: ราชสโมสรกีฬาอันเดอร์เลคต์

text: อันเดอร์เลคต์เคยลงเล่นนัดเหย้าที่แอสทริดพาร์กตั้งแต่ ค.ศ. 1917 ก่อนที่จะย้ายไปใช้สนามกีฬากงสต็องต์ ฟันเดิน สต็อค ใน ค.ศ. 1983 สีชุดแข่งคือม่วงและขาว คู่ปรับที่สำคัญได้แก่ กลึบบรึคเคอ และสแตนดาร์ดลีแยฌ


title: การเลือกตั้งทั่วไปในประเทศมาเลเซีย พ.ศ. 2561

text: การเลือกตั้งทั่วไปในประเทศมาเลเซียครั้งที่ 14 จัดขึ้นเมื่อวันที่ 9 พฤษภาคม 2561 เพื่อเลือกตั้งสมาชิกของรัฐสภามาเลเซียชุดที่ 14 มีการเลือกตั้งทั้ง 222 ที่นั่งในเดวันรักยัต และ 505 ที่นั่งในสภานิติบัญญัติ 12 จาก 13 รัฐ รัฐสภามาเลเซียชุดที่ 13 ถูกยุบเมื่อวันที่ 7 เมษายน 2561


text: รัฐธรรมนูญแห่งมาเลเซียกำหนดให้จัดการเลือกตั้งในปีปฏิทินที่ห้ายกเว้นสมเด็จพระราชาธิบดีมาเลเซียทรงยุบสภาผู้แทนราษฎรเนื่องจากญัตติไม่ไว้วางใจหรือตามคำร้องของนายกรัฐมนตรี


text: ผลการเลือกตั้งปรากฏว่า แนวร่วมแห่งความหวัง แนวร่วมฝ่ายค้านหลักในรัฐสภา ชนะการเลือกตั้ง ซึ่งได้เสียงข้างมากในสภาผู้แทนราษฎร 113 ที่นั่ง ร่วมกับพรรคมรดกซาบาห์และนักการเมืองอิสระอีก 2 คนซึ่งเข้ากับแนวร่วมแห่งความหวังอย่างไม่เป็นทางการ ซึ่งชนะอีก 8 ที่นั่ง ทำให้พันธมิตรฝ่ายค้านมีทั้งหมด 121 ที่นั่งในรัฐสภาชุดใหม่ พอตั้งรัฐบาลได้


text: นับเป็นความปราชัยครั้งประวัติศาสตร์สำหรับพรรครัฐบาลแนวร่วมแห่งชาติ ซึ่งเป็นพรรครัฐบาลมาเลเซียมาตลอด 61 ปีนับแต่ประเทศได้รับเอกราชในปี 2500 และยังจะทำให้มาฮาดีร์ บิน โมฮามัดเป็นนายกรัฐมนตรีคนถัดไปของประเทศมาเลเซีย และเป็นหัวหน้ารัฐบาลอาวุโสที่สุดในโลกในวัย 92 ปี อย่างไรก็ดี เขาชี้ว่าจะเปิดทางให้ผู้นำฝ่ายค้าน อันวาร์ อิบราฮิม ที่กำลังถูกจำคุกโดยจะขอพระราชทานอภัยโทษให้


text:
! rowspan=2 colspan=4 style="background-color:#E9E9E9;text-align:center;" | พรรค
! colspan=2 style="background-color:#E9E9E9;text-align:center;" |คะแนนเสียง
! colspan=3 style="background-color:#E9E9E9;text-align:center;" |รวม
! style="background-color:#E9E9E9;text-align:center;" |คะแนนเสียง
! style="background-color:#E9E9E9;text-align:center;" |%
! style="background-color:#E9E9E9;text-align:center;" |ที่นั่ง
! style="background-color:#E9E9E9;text-align:center;" |%
! style="background-color:#E9E9E9;text-align:center;" |+/–
Source: TBA


title: สโมสรฟุตบอลโอลิมเบียโกส

text: สโมสรฟุตบอลโอลิมเบียโกส ( ) หรือ โอลิมเบียโกส เป็นสโมสรฟุตบอลอาชีพกรีซ ตั้งอยู่ที่เมืองไพรีอัส ชื่อสโมสรมีที่มาจากกีฬาโอลิมปิกโบราณ ตราสโมสรเป็นรูปนักกีฬาสวมช่อมงกุฎ สื่อถึงศีลธรรม เกียรติยศ การแข่งขัน ความงดงาม ความเป็นนักกีฬา และการเล่นที่ใสสะอาด ซึ่งเป็นแนวคิดของกีฬาโอลิมปิก


title: สโมสรฟุตบอลโอลิมเบียโกส

text: สโมสรก่อตั้งขึ้นเมื่อวันที่ 10 มีนาคม ค.ศ. 1925 โอลิมเบียโกสเป็นสโมสรฟุตบอลที่ประสบความสำเร็จมากที่สุดในประเทศกรีซ โดยพวกเขาคว้าแชมป์ลีก 44 สมัย แชมป์กรีกฟุตบอลคัพ 27 สมัย เคยคว้าดับเบิลแชมป์ 17 สมัย นอกจากนี้ยังคว้าแชมป์กรีกซูเปอร์คัพ 4 สมัย รวมแชมป์ภายในประเทศทั้งหมด 75 ถ้วย ซึ่งถือว่าเยอะมาก เพราะสโมสรอื่น ๆ ในกรีซ คว้าแชมป์ลีกรวมกันได้เพียง 37 สมัยเท่านั้น


title: สโมสรฟุตบอลโอลิมเบียโกส

text: โอลิมเบียโกสเป็นเจ้าของสถิติคว้าแชมป์ลีกติดต่อกันมากที่สุดถึง 7 สมัย ในช่วงฤดูกาล 1997–2003 และช่วงปี 2011–2017 ทำลายสถิติ 6 สมัยติดต่อกันช่วงปี 1954–1959 ทำให้ได้รับฉายาว่า "ตำนาน" ()


title: สโมสรฟุตบอลโอลิมเบียโกส

text: ในฤดูกาล 2014–15 โอลิมเบียโกสคว้าแชมป์ลีก 5 สมัยติดต่อกัน ทำให้เป็นเพียงสโมสรเดียวในโลก ที่สามารถคว้าแชมป์ลีก 5 สมัยติดต่อกันได้ถึง 5 ครั้ง โดยฟีฟ่าได้เขียนจดหมายแสดงความยินดีถึงสโมสรด้วย โอลิมเบียโกสยังเคยคว้าแชมป์ฟุตบอลถ้วยกรีกคัพ 5 สมัยติดต่อกัน (1957-1961) และเป็นสโมสรเดียวที่คว้าแชมป์ลีกแบบไร้พ่ายถึง 6 สมัย (1937–1938, 1948, 1951, 1954–1955) และยังเป็น 1 ใน 3 สโมสรของกรีซที่ไม่เคยตกชั้นจากลีกสูงสุด ในฤดูกาล 2012–13 ที่สโมสรคว้าแชมป์ลีกสมัยที่ 40 ทางสโมสรได้เพิ่มดาวดวงที่ 4 บนตราสโมสร ซึ่งดาว 1 ดวง หมายถึง แชมป์ลีก 10 สมัย


title: สโมสรฟุตบอลโอลิมเบียโกส

text: ในการแข่งขันยุโรป โอลิมเบียโกสเป็นสโมสรกรีซที่มีค่าสัมประสิทธิ์สูงที่สุด โดยอยู่อันดับที่ 21 มี 70.940 คะแนน อยู่อันดับติดกับทอตนัมฮอตสเปอร์และแมนเชสเตอร์ยูไนเต็ด สโมสรเคยเข้าถึงรอบก่อนรองชนะเลิศในยูฟ่าแชมเปียนส์ลีก ฤดูกาล 1998–99 และแพ้ต่อยูเวนตุสในรอบนั้น และเคยเข้าไปถึงรอบก่อนรองชนะเลิศในยูฟ่าคัพวินเนอร์สคัพ ฤดูกาล 1992–93 พวกเขาเคยคว้าแชมป์บอลข่านคัพในปี 1963 เป็นสโมสรแรกของกรีซที่คว้าแชมป์ระหว่างประเทศได้ โอลิมเบียโกสเป็นหนึ่งในผู้ก่อตั้งสมาคมสโมสรฟุตบอลยุโรปในปี ค.ศ. 2008


title: สโมสรฟุตบอลโอลิมเบียโกส

text: สนามเหย้าของสโมสรคือสนามกีฬาคาไรสคาคิส ตั้งอยู่ที่ไพรีอัส โอลิมเบียโกสเป็นสโมสรฟุตบอลที่ได้รับความนิยมมากที่สุดในกรีซ โดยมีผู้สนับสนุนในกรีซกว่า 4 ล้านคน และนอกกรีซกว่าหนึ่งล้านคนทั่วโลก คู่ปรับที่สำคัญของสโมสรคือปานาซีไนโกส การพบกันของทั้งคู่ถูกเรียกว่า ดาร์บีของศัตรูชั่วนิรันดร์


title: ชังกี (เพลงบรูโน มาส์)

text: "ชังกี" () เป็นเพลงของนักร้อง-นักแต่งเพลงชาวอเมริกัน บรูโน มาส์ จากสตูดิโออัลบั้มชุดที่สาม "ทเวนตีฟอร์แครัตแมจิก" (ค.ศ. 2016) ค่ายเพลงแอตแลนติกเรเคิดส์ปล่อยเพลงนี้เป็นซิงเกิลแรกในอัลบั้ม ในวันที่ 27 พฤศจิกายน ค.ศ. 2017 เฉพาะออสเตรเลีย


title: มิสเตอร์ไทยแลนด์อินเตอร์เนชันแนล 2012

text: มิสเตอร์ไทยแลนด์อินเตอร์เนชันแนล 2012 ถือได้ว่าเป็นการประกวดมิสเตอร์ไทยแลนด์อินเตอร์เนชันแนลที่ถูกจัดขึ้นเป็นครั้งที่ 1 การประกวดรอบตัดสินจัดขึ้นเมื่อวันที่ 13 ตุลาคม 2555 ณ โรงแรมมิราม่า กรุงเทพ, กรุงเทพมหานคร โดยผู้ชนะการประกวดในครั้งนี้ คือ ปิยะนัส สุจริต ซึ่งจะได้เป็นตัวแทนประเทศไทยเข้าร่วมประกวดมิสเตอร์อินเตอร์เนชันแนล 2012 และมุขพล โปษกะบุตร จะได้เป็นตัวแทนเข้าร่วมประกวดแมนฮันต์อินเตอร์เนชันแนล 2012


title: มิสเตอร์ไทยแลนด์อินเตอร์เนชันแนล 2012

text: หมายเหตุ: รางวัลพิเศษชุดประจำชาติยอดเยี่ยม ชุด Thai Ayala Boxing (ผลงานของนายเศรษฐพันธ์ ปันปี นักศึกษาคณะเทคโนโลยีสารสนเทศและการสื่อสาร มหาวิทยาลัยศิลปากร)


title: มิสเตอร์ไทยแลนด์อินเตอร์เนชันแนล 2012

text: ผู้ที่ผ่านรอบคัดเลือกเข้าสู่รอบ 12 ผู้เข้าประกวดที่ได้รับการยืนยัน:


title: ฟิลธี (เพลง)

text: ฟิลธี() เป็นเพลงที่บันทึกเสียงโดย นักร้องชาวอเมริกัน จัสติน ทิมเบอร์เลค สำหรับสตูดิโออัลบั้มที่ 4 แมนออฟเดอะวูดส์ ในปี ค.ศ. 2018 ประพันธ์และผลิตโดย Justin Timberlake ,Larrance Dopson ,James Fauntleroy ,Floyd Nathaniel Hills และTimothy Mosley เพลงนี้ออกจำหน่ายในวันที่ 5 มกราคม ค.ศ. 2018 โดยค่ายอาร์ซีเอเรเคิดส์ โดยเพลงนี้เปิดตัวอันดับที่ 9 ของชาร์ต US Billboard Hot 100


title: มิสเตอร์ซูปราเนชันแนลไทยแลนด์ 2016

text: มิสเตอร์ซูปราเนชันแนลไทยแลนด์ 2016 เป็นการประกวดมิสเตอร์ซูปราเนชันแนลไทยแลนด์ครั้งที่ 1 การประกวดรอบตัดสินจัดขึ้นเมื่อวันที่ 23 ตุลาคม พ.ศ. 2559 ณ ศูนย์ประชุมสตาร์เวลล์ จังหวัดนครราชสีมา, ประเทศไทย โดยผู้ชนะการประกวดในครั้งนี้ คือ ภานุพงศ์ วันทะมาตย์ ซึ่งจะได้เป็นตัวแทนประเทศไทยเข้าร่วมประกวดมิสเตอร์ซูปราเนชันแนล 2016


title: มิสเตอร์ซูปราเนชันแนลไทยแลนด์ 2016

text: 14 ผู้เข้าประกวดที่ได้รับการยืนยัน:


title: มันนีอินเดอะแบงก์ (2018)

text: มันนีอินเดอะแบงก์ (2018) (Money in the Bank (2018)) เป็นการแสดงมวยปล้ำอาชีพแบบ เพย์-เพอร์-วิว (PPV) จัดโดยWWE สำหรับค่าย Raw และ SmackDown ในวันที่ 17 มิถุนายน 2018 ณ สนามAllstate Arena ในย่านชานเมืองชิคาโกของโรสมอนต์, รัฐอิลลินอยส์


title: บันไดคำ

text: บันไดคำ (Word ladder :: Length of shortest chain to reach a target word) คือ กำหนดคำจากพจนานุกรมภาษาอังกฤษสองคำ คือคำเริ่มต้น และคำเป้าหมายที่คำทั้งสองนั้นจะต้องมีความยาวของตัวอักษรเท่ากัน ในการค้นหาความยาวของห่วงโซ่จากคำเริ่มต้น จนถึงคำเป้าหมาย เช่น คำที่อยู่ในห่วงโซ่จะมีความแตกต่างกันเพียงตัวเดียวและคำนั้นจะต้องถูกต้องและมีอยู่ในพจนานุกรม


title: บันไดคำ

text: บันไดคำ ใช้อัลกอริทึมการค้นหาในแนวกว้าง (Breadth First Search ) เป็นหนึ่งในอัลกอริทึมที่ง่ายสำหรับการค้นหากราฟ


title: บันไดคำ

text: def isadjacent(a, b):


title: บันไดคำ

text: class QItem():


title: บันไดคำ

text: def shortestChainLen(start, target, D):


title: บันไดคำ

text:
D = ["poon","plee","same","poie","plie","poin","plea"]
start = "toon"
target = "plea"


title: บันไดคำ

text: print "Length of shortest chain is: %d" \


title: เครื่องอิสริยาภรณ์ธงแดง

text: เครื่องอิสริยาภรณ์ธงแดง () เป็นเครื่องอิสริยาภรณ์ทางทหารดวงแรกของสหภาพโซเวียต สถาปนาเมื่อวันที่ 16 กันยายน ค.ศ. 1918 ระหว่างสงครามกลางเมืองรัสเซียด้วยกฤษฎีกาของคณะกรรมการบริหารรัสเซียกลาง เป็นเครื่องอิสริยาภรณ์ที่สูงที่สุดของสหพันธ์สาธารณรัฐสังคมนิยมโซเวียตรัสเซีย และต่อมาคือสหภาพโซเวียตก่อนการสถาปนาเครื่องอิสริยาภรณ์เลนิน ในปี 1930 ผู้ที่รับได้รับจะเป็นผู้ที่แสดงความกล้าหาญพิเศษ การอุทิศ และ แสดงให้เห็นความกล้าหาญในสนามรบ เครื่องอิสริยาภรณ์ยังได้มอบให้แก่บุคคลทั่วไปรวมทั้งหน่วยทหาร เมือง เรือรบ องค์กรทางการเมืองและสังคม และ รัฐวิสาหกิจ ในปีต่อมาก็ยังได้มอบเครื่องอิสริยาภรณ์นี้เมื่อครบรอบยี่สิบปีของการเป็นทหาร ตำรวจ หรือ หน่วยงานรักษาความปลอดภัยของรัฐโดยไม่ต้องมีส่วนร่วมในการรบ


title: ภาพยนตร์ผี

text: ภาพยนตร์ผี หรือ หนังผี หมายถึงภาพยนตร์ที่สื่อถึงผี ความเกลียดและความกลัวของสิ่งที่ไม่รู้จัก ซึ่งเป็นความงมงายชนิดหนึ่ง มุ่งเน้นทำให้ผู้ชมรู้สึกหวาดกลัว, เสียวไส้ และรู้สึกสยองขวัญ


title: ภาพยนตร์ผี

text: ภาพยนตร์ผีมักเป็นสิ่งที่เกี่ยวข้องกับฝันร้ายของผู้ชม, ความหวาดกลัวที่ซ่อนอยู่, ความเกลียดและความกลัวของสิ่งที่ไม่รู้จัก แม้ว่าการจัดการกับสิ่งเหล่านี้จะทำด้วยสิ่งที่เหนือธรรมชาติในท้องเรื่อง หากเป็นเรื่องที่เกี่ยวกับผีและลัทธิเหนือจริง ก็อาจนิยามกับสิ่งเหล่านี้ว่าความสยองขวัญได้เช่นกัน


title: ภาพยนตร์ผี

text: ภาพยนตร์สยองขวัญ


title: ระดับขั้นในสถาบันศาสนา

text: ระดับขั้นทางศาสนาที่ใช้เรียกกันในสถาบันศาสนานั้นสามารถแบ่งออกเป็นสองส่วน ได้แก่ ระดับขั้นที่เป็นทางการ ( ระดับชั้นที่หนึ่ง ระดับชั้นที่สอง ระดับชั้นที่สาม และระดับชั้นที่สี่) และระดับขั้นที่ไม่เป็นทางการ ซึ่งระดับดับขั้นที่เป็นทางการนั้นแบ่งตามพื้นฐานทางด้านนิติศาสตร์ (ฟิกฮ์) และศาสตร์ด้านอุซูล ส่วนระดับขั้นที่ไม่เป็นทางการนั้นไม่มีการระบุไว้เป็นที่ชัดเจน แต่สามารถแบ่งได้ว่า ( ษิเกาะตุลอิสลาม , ฮุจญะตุลอิสลาม, อายาตุลลอฮ์ และอายาตุลลอฮ์อัลอุซมา)


title: ระดับขั้นในสถาบันศาสนา

text: ระดับหนึ่งของสถาบันศาสนามีทั้งหมด 6 หลักสูตรขั้นพื้นฐาน ซึ่งก็แตกต่างกันไปตามแต่ละเมืองและสถานศึกษานั้นๆ  แต่หลักสูตรการศึกษาล่าสุดของสถาบันศาสนานั้นอยู่ภายใต้หลักสูตรของสถาบันศาสนาแห่งเมืองกุม และสถานศึกษาศาสนาแห่งเมืองโครอซานจะใช้เวลาเรียนหลักสูตรระดับชั้นที่หนึ่ง 4 ปี


title: ระดับขั้นในสถาบันศาสนา

text: โดยทั่วไปแล้วสามปีแรกจะเรียนไวยากรณ์ภาษาอาหรับและจะเรียนนิติศาสตร์ขั้นพื้นฐานอีกประมาณสองปี


title: ระดับขั้นในสถาบันศาสนา

text: นักเรียนศาสนาแห่งสถาบันศาสนาที่จบการศึกษาระดับหนึ่งจะได้รับปริญญาบัตรเทียบเท่าระดับอนุปริญญาของมหาวิทยาลัยที่ออกโดยศูนย์การศึกษาศาสนาแห่งเมืองกุม


title: ระดับขั้นในสถาบันศาสนา

text: ทั่วไปแล้วจะใช้เวลาหกปีกว่าจะจบระดับชั้นที่หนึ่ง นอกจากจะต้องเรียนไวยากรณ์ภาษาอาหรับ (ซอรอฟ นะห์วุ มะอานี บะยาน บะเดี้ยะอ์ โลเฆาะฮ์ และตัจญ์วีด) ไวยากรณ์ภาษาเปอร์เซีย บทเรียนเกี่ยวกับตรรกวิทยา ปรัชญา และเทววิทยาแล้ว ก็ต้องเรียน นิติศาสตร์อิสลาม อุซูลุลฟิกฮ์ ประวัติศาสตร์ กุรอานวิทยา ฮะดีษวิทยาและอรรถาธิบายอัลกุรอาน (ตัฟซีร)  เรียนนิติศาสตร์อิสลามโดยใช้หนังสือ อัรเราเฎาะฮ์ อัลบะฮียะฮ์ ฟี ชัรฮิลลุมอะฮ์ อัดดิมิชกียะฮ์ (ชัรห์ลุมอะฮ์)  อุซูลุลฟิกฮ์ของมัรฮูมมุซอฟฟัร ซึ่งทั้งสองถือเป็นหนังสือที่สำคัญที่สุดในระดับนี้


title: ระดับขั้นในสถาบันศาสนา

text: และเรียกระดับหนึ่งว่าระดับเบื้องต้นด้วยเช่นกัน


title: ระดับขั้นในสถาบันศาสนา

text: นักเรียนศาสนาที่จบระดับสองนี้จะได้รับปริญาบัตรเทียบเท่าปริญญาตรี ของมหาวิทยาลัย ซึ่งออกให้โดยศูนย์ศาสนาแห่งเมืองกุม โดยสามารถใช้วุฒิการศึกษานี้เข้าสอบระดับปริญญาโทในมหาวิทยาลัยต่างๆได้ในคณะมนุษย์ศาสตร์ทุกสาขา และศึกษาต่อได้หากสามารถสอบเข้าได้


title: ระดับขั้นในสถาบันศาสนา

text: ระดับสองนี้ก็จะเรียนอุซูลุลฟิกฮ์ นิติศาสตร์อิสลาม ปรัชญา ที่ลงรายละเอียดเป็นการเฉพาะ นอกจากนั้นก็จะเรียนวิชาริญาล และตัฟซีร ด้วย


title: ระดับขั้นในสถาบันศาสนา

text: ในระดับชั้นที่สองนี้จะใช้เวลาเรียนสองปี


title: ระดับขั้นในสถาบันศาสนา

text: นักเรียนศาสนาที่จบระดับสองนี้จะได้รับปริญาบัตรเทียบเท่าปริญญาโท ของมหาวิทยาลัย ซึ่งออกให้โดยศูนย์ศาสนาแห่งเมืองกุม โดยสามารถใช้วุฒิการศึกษานี้เข้าสอบระดับด็อกเตอร์ในมหาวิทยาลัยต่างๆได้ในคณะมนุษย์ศาสตร์ทุกสาขา และศึกษาต่อได้หากสามารถสอบเข้าได้ และฝ่ายการศึกษาของมหาวิทยาลัยจะพิจารณาบทเรียนพื้นฐานระดับด็อกเตอร์ตามหน่วยกิจที่เห็นควรซึ่งจะใช้เวลาเรียนอีกสองปีครึ่ง


title: ระดับขั้นในสถาบันศาสนา

text: ระยะเวลาในการเรียนระดับสามนอกเหนือจากการการเขียนวิทยานิพนธ์รวมแล้วทั้งหมดใช้เวลาหนึ่งปี


title: ระดับขั้นในสถาบันศาสนา

text: นักเรียนศาสนาระดับสองและระดับสาม ส่วนมากแล้วจะเรียนวิชาฟิกฮ์ (หนังสือมะกาซิบของ มุรตะฎอ อันซอรี) อุซูลุลฟิกฮ์ (หนังสือ ฟะรออิดุลดุซูล ของท่านมุรตะฎอ อันซอรี และกิฟายะตุลอุซูล ของท่านออคุน โครอซอนี) จะเรียนกันตั้งแต่วันเสาร์ถึงวันพุธ โดยใช้เวลาเรียน 3-4 ชั่วโมงของแต่ละวัน ส่วนเวลาที่เหลือนั้นก็จะเรียนวิชา ปรัชญา เทววิทยา ริญาล ดิรอยะฮ์ (มุศฏอละฮุลฮะดีษ) ตัฟซีรกุรอาน ประวัติศาสตร์อิสลาม และจริยธรรม บ้างก็คิดว่านักเรียนศาสนาจะใช้เวลาเรียนวิชาคณิตศาสตร์ (โดยเฉพาะวิชาดาราศาสตร์ซึ่งก็คือเรขาคณิตเกี่ยวกับโลก ซึ่งเป็นวิชาฟิกฮ์ที่เกี่ยวข้องกับสามสาขาของวิชาคณิตศาสตร์ ได้แก่ ฮัยอัต การคำนวณ เรขาคณิตและดนตรี) แพทยศาสตร์ (อาชีวเวชศาสตร์ก็เป็นแพทย์แผนเดียวกับอิสลามในแง่ของรากฐานและพื้นฐาน) และวิชาอิรฟาน ซึ่งเมื่อดูหลักสูตรของสถาบันการศึกษาแล้วก็จะรู้ว่าวิชาการเหล่านี้เป็นวิชานอกหลักสูตร ซึ่งสามารถหาเรียนได้ตามศูนย์การศึกษาเฉพาะด้าน ซึ่งก็ส่งผลต่อดีกรีการศึกษาของนักเรียนศาสนาในการศึกษาต่อระดับที่สูงขึ้น


title: ระดับขั้นในสถาบันศาสนา

text: โดยรวมแล้วจะเรียกระดับสองและระดับสามว่า ระดับสูง  ซึ่งเมื่อจบแล้วนักเรียนศาสนาจะเข้าสอบอัตนัยจบระดับการศึกษาโดยจะไม่มีการสอบใดๆอีก ทว่านักเรียนศาสนาจะเข้าศึกษาระดับคอริจ ตามความสามารถจนถึงระดับขั้นของการอิจติฮาด (ระดับวินิจฉัยหลักปฏิบัติศาสนกิจ)


title: ระดับขั้นในสถาบันศาสนา

text: หลังจากนักเรียนศาสนาผ่านการสอบจนจบระดับสูงแล้วก็จะเข้าร่วมเรียนระดับคอริจอีกค้นคว้าวิจัยเพิ่มเติมอีกทั้งเรียนวิธีการอิจติฮาดและการวินิจฉัยหลักปฏิบัติศาสนกิจ


title: ระดับขั้นในสถาบันศาสนา

text: นักเรียนศาสนาที่ได้รับปริญญาบัตรที่ทางศูนย์บริหารกิจการสถาบันศาสนาแห่งเมืองกุมแล้วก็จะเข้าสู่ระดับสี่ตามหลักสูตรวิชาการแล้วเทียบเท่าการศึกษาระดับดอกเตอร์ตามระบบของมหาวิทยาลัย


title: ระดับขั้นในสถาบันศาสนา

text: การศึกษาในระดับนี้นักเรียนศาสนาจะไม่มีบทเรียนเฉพาะ และไม่มีการสอบนิตินัย แต่จะเข้าศึกษาระดับคอริจที่มีการสัมภาษณ์วิชาการ ซึ่งมีทั้งหมด (สี่หลักสูตร) เมื่อจบสี่หลักสูตรแล้วก็จะรับปริญญาบัติหลังจากผ่านสัมภาษณ์วิชาการ


title: ระดับขั้นในสถาบันศาสนา

text: นักเรียนศาสนาไม่ว่าจะกำลังเรียนในระดับสี่หรือหลังจากจบระดับสี่แล้ว ก็จะทำงานวิจัยและเข้าร่วมบทเรียนคอริจเพื่อเรียนรู้วิธีการวินิจฉัยหลักปฏิบัติศาสนกิจซึ่งถือเป็นการฝึกภาคปฏิบัติในการอิจติฮาดนั่นเอง  เป็นหลักสูตรหนึ่งที่นักเรียนศาสนาต้องเรียนควบคู่ไปกับการทำงานวิจัยและค้นคว้าวิธีการวินิจฉัยหลักปฏิบัติศาสนกิจ


title: ระดับขั้นในสถาบันศาสนา

text:
บทเรียนคอริจ ถือเป็นบทเรียนระดับสูงสุดของระบบการเรียนศาสนา ซึ่งจะเรียกอีกอย่างว่า "บทเรียนนอกเหนือระดับ -คอริจ สัฏห์"  การเรียนจบระสี่ไม่ได้หมายความว่าเขาถึงขึ้นอิจติฮาดอย่างสมบูรณ์
เนื่องจากในสถาบันศาสนามีผู้รู้ศาสนาที่ฐานะภาพสูงส่งทางด้านวิชาการและความประเสริฐด้านจริยธรรมในยุคของตน ก็จะมีตำแหน่งใช้เรียกพวกท่าน บ้างก็เรียกว่า อัลลามะฮ์ เชคุลอิสลาม ซึ่งในยุคซอฟะวีนั้นมีความหมายเกี่ยวข้องทางด้านการเมือง


title: ระดับขั้นในสถาบันศาสนา

text: ยุคปัจจุบัน ไม่นิยมใช้คำเรียกตำแหน่งบรรดาผู้รู้ด้านศาสนากันมากนัก นอกจากนั้นตำแหน่งเฉพาะที่เคยใช้เรียกกันในอดีตกลับเป็นคำที่ถูกนำมาใช้ทั่วไปที่เหมาะสมกับความรู้ อายุและฐานะภาพทางความรู้


title: ระดับขั้นในสถาบันศาสนา

text: เนื่องจากการใช้คำเรียกตำแหน่งนั้นบ่งชี้ถึงการให้เกียรติ บรรดาสานุศิษย์และบุคคลที่ชื่นชอบบรรดาผู้รู้เป็นพิเศษก็จะใช้คำเรียกตำแหน่งที่สูงกว่า ซึ่งก็เป็นไปได้ว่าอาจารย์ของผู้รู้ท่านนั้นจะใช้คำเรียกตำแหน่งที่มีระดับรองลงมาจากคำที่บรรดาสานุศิษย์ใช้เรียกกัน


title: ระดับขั้นในสถาบันศาสนา

text: โดยทั่วไปแล้วผู้คนในอิหร่านจะใช้ฉายานามต่างๆ เรียกบรรดานักการศาสนา เช่น ฮุจญะตุลอิสลาม  ฮุจญะตุลอิสลามวัลมุสลิมีน จะเรียกมุจตะฮิดว่า อายาตุลลอฮ์ และจะเรียกบรรดามัรเญี้ยะอ์ตักลีดว่า อายาตุลลอฮ์อัลอุซมา


title: ระดับขั้นในสถาบันศาสนา

text: ส่วนใหญ่แล้วตำแหน่งนี้จะใช้เรียกนักเรียนศาสนาที่เพิ่งจะเข้าเรียนด้านศาสนา ทว่าปัจจุบันตำแหน่งนี้ไม่ถูกใช้กันแล้วในอิหร่านในอดีตประมาณ 1000 ปีก่อนจะใช้คำว่า ษิเกาะตุลอิสลาม เรียกผู้รู้ที่มีบุคลิกภาพทางด้านวิชาการ และนักรายงานฮะดีษที่น่าเชื่อถือ เช่น เชคกุลัยนี เชคซอดูก และถือเป็นคำที่มีเกียรติมาก  และในอดีตก็จะใช้คำว่า ออคูนด์ เรียกบรรดาผู้รู้ที่ยิ่งใหญ่ เช่น ออคูนด์ มุลลา บาเกร มัจบิซี หรือ ออคุนด์ มุลลา มุฮัมหมัด กาซิม โครอซานี


title: ระดับขั้นในสถาบันศาสนา

text: ปัจจุบันตำแหน่งนี้โดยเฉพาะในอิหร่านจะใช้เรียกนักเรียนศาสนาที่ใส่อะมาม่า (ผ้าสะระบั่น) และเป็นคำย่อของคำว่า ฮุจญะตุลอิสลามวัลมุสุลิมีน  บางคนเข้าใจว่าคำนี้ใช้เรียกนักเรียนศาสนาที่เรียนระดับบทเรียนคอริจ แต่จริงๆ แล้วคำนี้ใช้เรียกนักเรียนศาสนาที่อยู่ในระดับรองลงมาอีกด้วยเช่นกัน


title: ระดับขั้นในสถาบันศาสนา

text: นักนิติศาสตร์อิสลาม (ฟุกอฮา) บางท่านเชื่อว่าไม่มีประโยชน์อันใดที่จะค้นหาบรรทัดฐานของการใช้คำต่างๆ นี้ เช่น ฮุจญะตุลอิสลาม และษิกอตุลอิสลามในอดีตเคยใช้คำนี้เรียก อิมามมุฮัมหมัด ฆอซซาลี ตามคำกล่าวของซัยยิด ฮุเซน นัศร์ และ ฮะมีด ดับบาชี ว่าฉายานามนี้น่าจะถูกนำมาใช้เรียก ซัยยิด มุฮัมหมัด บาเกร ชะฟะตี เป็นครั้งแรก  ต่อมาฉายานามนี้ก็ใช้เรียกนักการศาสนาที่มีชื่อเสียงจากเมืองกาชาน แต่หลังจากนั้นฉายานามนี้ก็ถูกลดระดับความน่าเชื่อถือลงอย่างมาก สาเหตุที่ใช้ฉายานามนี้เรียก ชะฟะตี ก็เนื่องจากว่าท่านเป็นทั้งผู้พิพากษาและมุฟตี  มีผลงานทางวิชาการเกี่ยวกับกฎหมายอิสลามในยุคเร้นกาย ตามคำกล่าวของท่านมุรตะฎอ อันซอรี ซึ่งเป็นลูกหลานของเชคมุรตะฎอ ว่า คำนี้เคยใช้เรียก ซัยยิดมุฮัมหมัด บาเกร ชะฟะตี และฮุจญะตุลอิสลาม อะสะดุลลอฮ์ บุรูญัรดี  แต่คำนี้ก็ค่อยถูกลดระดับในการใช้เรียกขานลงมาเรื่อยๆ


title: ระดับขั้นในสถาบันศาสนา

text: ตำแหน่งนี้จะใช้เรียกกลุ่มบุคคลเฉพาะที่ถึงระดับขั้นการวินิจฉัยหลักปฏิบัติศาสนกิจ (เป็นระดับสูงสุดของหลักสูตรการเรียนศาสนา) เป็นผู้ที่มีความสามารถในการออกคำวินิจฉัย มีทัศนะเกี่ยวกับหลักปฏิบัติศาสนกิจ อย่างไรก็ตามความอายุและความอาวุโสก็มีส่วนเกี่ยวข้องด้วยเช่นกัน  เช่นหากมุจตะฮิดที่มีอายุน้อยและอยู่ในวัยหนุ่มก็จะเรียกว่า ฮุจญะตุลอิสลาม หรือ ฮุจญะตุลอิสลามวัลมุสลิมีน อีกด้านหนึ่งก็จะใช้เรียกบรรดผู้รู้ที่อาวุโสและมีความเชี่ยวชาญแต่ไม่ถึงระดับขั้นของมุจตะฮิดด้วยเช่นกัน


title: ระดับขั้นในสถาบันศาสนา

text: ฉายานามนี้ถูกนำมาใช้ให้แก่อัลลามะฮ์ฮิลลี นักนิติศาสตร์อิสลาม (ฟะกีฮ์) ช่วง ฮ.ศ. ที่ 7 และก็เป็นคำที่ใช้เรียกท่านเท่านั้นกระทั่งศัตวรรษที่ 14  ยุคนี้ บางท่านก็ใช้ฉายานามสนี้สำหรับ ซัยยิด มุฮัมหมัดมะฮ์ดี บะห์รุลอุลูม จากนั้นต่อมาฉายานามอายาตุลลอฮ์ ก็ถูกนำมาใช้สำหรับนักนิติศาสตร์ (ฟุกอฮา) ท่านอื่น ๆ เช่น เชคมุรตะฎอ อันซอรี และ มีรซอ ชีรอซี เป็นต้น


title: ระดับขั้นในสถาบันศาสนา

text: บรรดานักประวัติศาสตร์ยังบันทึกไว้อีกว่านอกเหนือจากนี้แล้ว อายาตุลลอฮ์ ยังถูกนำมาใช้กับนักนิติศาสตร์บางท่าน เช่น ออคูนด์ โครอซอนี ต่อมาหลังจากการก่อตั้งสถาบันศาสาขึ้นที่เมืองกุม โดยท่าน เชคอับดุลกะรีม ฮาอิรี ยัซดี ก็จะใช้ฉายานามนี้เรียกบรรดาคณาจารย์ในสถาบันศาสนา


title: ระดับขั้นในสถาบันศาสนา

text: ปัจจุบันคำนี้ใช้สำหรับมัรเญี้ยะอ์ตักลีด   ตำแหน่งนี้เริ่มขึ้นหลังจากยุคของซัยยิดฮุเซน ฏอบาฏอบาอีย์ บุรูญัรดี ก่อนหน้านี้จะเรียรกมัรเญี้ยะอ์ตักลีดว่า ฮุจญะตุลอิสลาม และฮุจญะตุลอิสลามวัลมุสลิมีน  เนื่องจากท่านซัยยิดฮุเซน ฏอบาฏอบาอีย์ บุรูญัรดีมีตำราวินิจฉัยนี้ซึ่งถือว่าเป็นตำราวินิจฉัยเล่มแรก จึงเรียกตำแหน่งนี้ให้แก่ท่าน  อายาตุลลอฮ์ อัลอุซมา เป็นตำแหน่งที่ใช้เรียกผู้ที่นอกจากจะวินิจฉัยหลักปฏิบัติศาสนกิจแล้วยังเป็นผู้ที่มีผู้ปฏิบัติตาม (มุก็อลลิด) เป็นจำนวนมากอีกด้วย ตามคำกล่าวของซัยยิด อับดุลกะรีม มูซะว่ี อิรดิบีลี กล่าวว่า ตำแหน่ง อายาตุลลอฮ์ ใช้เรียกผู้ทีนอกจากจะวินิจฉัยหลักปฏิบัติศาสนกิจแล้วยังเป็นผู้ที่มีความรู้สูงกว่าอีกด้วย และท่านมุบัชชิร กาชานี กล่าวว่า  หากเป็นมัรเญี้ยะอ์ตักลี หรือมีสถานภาพทางด้านนี้และเป็นมุจตะฮิดที่มีคุณสมบัติครบถ้วนก็จะเรียกว่า อายาตุลลอฮ์อัลอุซมา" ท่านฮุเซน มุซอฮิรี ประธานสถาบันศาสนาแห่งเมืองอิศฟาฮาน ถือว่า อายาตุลลอฮ์อัลอุซมา คือ ผู้ที่มีความเชี่ยวชาญในศาสตร์ด้านศาสนา ส่วนอายาตุลลอฮ์ คือ ผู้ที่มีความเชี่ยวชาญรองลงมา


title: สไลม์ แรนเชอร์

text: สไลม์ แรนเชอร์ เป็นวิดีโอเกมแนว life simulation ที่มีการพัฒนาและจัดจำหน่ายวิดีโอเกมโดย โมโนมิ พาร์ค เกมถูกวางจำหน่ายในเวอร์ชัน early access ในเดือนมกราคม ค.ศ. 2016 โดยเวอร์ชันที่เป็นทางการถูกจำหน่ายบน วินโดวส์, แมคโอเอส, ลินุกซ์ และ เอกซ์บอกซ์วัน ใน วันที่ 1 สิงหาคม ค.ศ. 2017. ในเวอร์ชันของเพลย์สเตชัน 4 จะถูกวางจำหน่ายในเดือนกันยายน ค.ศ. 2018


title: ยุทธการที่บะดัร

text: สงครามบะดัร เป็นสงครามใหญ่ที่เกิดขึ้นครั้งแรกในช่วงสมัยของมุฮัมหมัด(ศ็อลฯ)ระหว่างชาวมุสลิมกับชาวมักกะฮ์ ซึ่งเกิดขึ้นในวันที่ 17 หรือ 19 เดือนรอมฎอน ปี ฮิจเราะฮ์ศักราชที่ 2 (13 หรือ 15 มีนาคม ค.ศ.624) ณ เมืองบะดัร. เมื่อมุฮัมหมัด(ศ็อลฯ)ทราบข่าวว่าอบูซุฟยานยกทัพมาจากเมืองมักกะฮ์ จึงสั่งให้ชาวมุสลิมร่วมไพร่พลเกือบ 300 คน เพื่อต่อสู้กับทหารนับ1,000นาย ของอบูซุฟยานแห่งเมืองมักกะฮ์ ซึ่งผลปรากฏว่ากองทัพของมุสลิมได้รับชัยชนะ และชาวมักกะฮ์ถูกฆ่าตายเป็นจำนวนมาก บ้างก็ถูกจับเป็นเชลย. จากชัยชนะของมุสลิมทำให้ผู้มีอิทธิพลของมักกะฮ์ลดน้อยลง และสถานภาพทางการเมืองของมุสลิมในมะดีนะฮ์ก็แข็งแกร่งขึ้น. คัมภีร์อัลกุรอานได้กล่าวถึงชัยชนะในครั้งนี้ไว้ว่า “เหตุการณ์ของพระเจ้า”


title: ยุทธการที่บะดัร

text: William Montgomery Watt กล่าวว่า “คัมภีร์อัลกุรอานไม่ได้กล่าวถึงสงครามนี้ไว้อย่างชัดเจน”. แต่มุฮัมหมัด อะซัน ฏอบาฏอบาอีย์ นักอรรถาธิบายอัลกุรอานของชีอะฮ์ได้กล่าวว่า “คัมภีร์อัลกุรอานโองการที่ 121 – 128 บทอาลิอิมรอน ได้กล่าวถึงสงครามบะดัรไว้อย่างชัดเจน”. และเช่นกันในหนังสือ ดาอิรอตุ้ลมาอาริฟบุโซรก์อิสลามีย์ ได้บันทึกว่า บทอัลอันฟาลถูกประทานลงมาก็เนื่องด้วยสงครามนี้.


title: ยุทธการที่บะดัร

text: เป็นที่รู้กันว่าแหล่งอ้างอิงทางประวัติศาสตร์ที่เก่าแก่และน่าเชื่อถือมากที่สุดสำหรับการศึกษาเนื้อหานี้ คือจดหมายของ อุรวะห์ บิน ซุเบร ที่ส่งถึงอับดุลมาลิก บิน มัรวาน (ผู้ปกครองคนที่สองแห่งราชวงศ์อุมาวีย์) แม้ว่าเนื้อหาบางส่วนจะคล้ายกับตำนาน แต่ก็เป็นข้อมูลที่อธิบายถึงเหตุการณ์ทางประวัติศาสตร์อันนี้ไว้ได้เป็นอย่างดี


title: ยุทธการที่บะดัร

text:
หลังจากที่มวลมุสลิมได้อพพยพไปยังมะดีนะฮ์ ชาวมักกะฮ์จึงเข้ายึดทรัพย์สินที่มุสลิมทิ้งไว้. ในเวลานั้นโองการอัลกุรอานบทอัลฮัจญ์ โองการที่ 39-40 ได้ถูกประทานลงมาโดยกล่าวถึงมุสลิมว่า 39)สำหรับบรรดาผู้ (ที่ถูกโจมตีนั้น) ได้รับอนุญาตให้ต่อสู้ได้ เพราะพวกเขาถูกข่มเหง และแท้จริงอัลลอฮ์ทรงสามารถที่จะช่วยเหลือพวกเขาได้อย่างแน่นอน 40) บรรดาผู้ที่ถูกขับไล่ออกจากบ้านเรือนของพวกเขา โดยปราศจากความยุติธรรม นอกจากพวกเขากล่าวว่า “อัลลอฮ์คือพระเจ้าของเราเท่านั้น” และหากว่าอัลลอฮ์ทรงขัดขวางมิให้มนุษย์ต่อสู้ซึ่งกันและกันแล้ว บรรดาหอสวด และโบสถ์ (ของพวกคริสต์) และสถานที่สวด (ของพวกยิว) และมัสญิดทั้งหลายที่พระนามของอัลลอฮ์ ถูกกล่าวรำลึกอย่างมากมาย ต้องถูกทำลายอย่างแน่นอน และแน่นอนอัลลอฮ์ จะทรงช่วยเหลือผู้ที่สนับสนุนศาสนาของพระองค์ แท้จริงอัลลอฮ์เป็นผู้ทรงพลัง ผู้ทรงเดชานุภาพอย่างแท้จริง
ถือเป็นการอนุญาตในการทำสงคราม. และมุสลิมถือว่านี้คือคำประกาศสงครามจากพระเจ้าแก่ชาวกุเรชที่กราบไหว้เจว็ด.


title: ยุทธการที่บะดัร

text: ในช่วงปีแรกที่มุสลิมอาศัยอยู่ที่เมืองมะดีนะฮ์ ท่านนบีมุฮัมหมัด(ศ็อลฯ)อนุญาตให้โจมตีที่กองคาราวานของมักกะฮ์. โดยซุฮัยล์ ฮาชิมีย์ ได้ตรวจสอบเกี่ยวกับข้อพิพาทนี้ เขากล่าวว่า “เกี่ยวกับสงครามครั้งนี้ มีทัศนะที่แตกต่างกันระหว่างนักประวัติศาสตร์ยุคก่อน และนักบูรพาคดียุคหลัง ตามแบบฉบับของนักเขียน” นักประวัติศาสตร์มุสลิมส่วนใหญ่ในยุคก่อนเชื่อว่า มุฮัมหมัดได้มีนโยบายทางการเมืองใหม่เพื่อต่อต้านชาวมักกะฮ์. การทำสงครามกับชาวมักกะฮ์ก็เพื่อตอบโต้ และเพื่อให้ชดใช้กับสิ่งที่พวกเขาทำไว้กับมุสลิม และตามคำกล่าวของนักบูรพาคดีส่วนมาก กล่าวว่าการโจมตีเหล่านี้มีจุดมุ่งหมายเพื่อชดเชยความยากจนทางเศรษฐกิจที่เกิดขึ้นจาการอพยพของมุสลิมจากมักกะฮ์สู่มะดีนะฮ์. บางท่านกล่าวว่า “การปะทะกันนี้แสดงถึงการเปลี่ยนแปลงขั้นพื้นฐานในนโยบายการพึ่งพาด้วยการต่อสู้ของท่านศาสดา ซึ่งตรงกับการกำหนดโองการแห่งสงคราม” แต่ Mohamed Hassanein Heikal กล่าวว่า “การปะทะกันนี้ไม่ใช่จุดประสงค์หลักทางทหาร แต่เป็นแค่การโจมตีเล็กๆ ที่มุ่งเป้าเพื่อให้ชาวมักกะฮ์เกิดความอ่อนแอลง และเพื่อแสดงอำนาจใหม่ของมุสลิม และพิสูจน์ถึงความจำเป็นในการสร้างสันติภาพและการประนีประนอมกับชาวมุสลิม”. ในความเห็นของฮาชิมีย์ เขาคิดว่าทั้งสองมุมมองนั้นตั้งอยู่บนพื้นฐานการคาดเดาเท่านั้นเอง. และการปฏิบัติการทางทหารก็เพื่อให้มีการยุติการสังหารและทำร้ายมุสลิมที่หลงเหลืออยู่ในมักกะฮ์ และปิดเส้นทางกองคาราวานของชาวมักกะฮ์ไปยังเมืองชาม(หรืออีกนัยหนึ่งคือ ภัยคุกคามทางเศรษฐกิจต่อมักกะฮ์) เรียกได้ว่าเป็นเป้าหมายหลักของมุฮัมหมัด(ศ็อลฯ)ในการปฏิบัติต่อชาวมักกะฮ์.


title: ยุทธการที่บะดัร

text: William Montgomery Watt กล่าวว่า “เนื่องจากผู้อพยพชาวมะดีนะฮ์อยู่ภายใต้แรงกดดันทางเศรษฐกิจ และไม่มีตำแหน่งงานว่างสำหรับพวกเขา จึงเริ่มการโจมตีกองคาราวานของชาวมักกะฮ์ การเคลื่อนไหวดังกล่าวเป็นเหตุให้เกิดสงครามระหว่างทั้งสองขึ้น”. ซึ่งตรงกันข้ามกับแนวคิดของ Chase F. Robinson เขามีแนวคิดว่า “สาเหตุหลักของความขัดแย้งนั้นเป็นความปรารถนาของมุฮัมหมัด เพื่อสร้างเงื่อนไขในการปฏิบัติศาสนพิธี ณ สถาน “กะอ์บะฮ์” และบนภูเขาต่างๆ ของเมืองมักกะฮ์อีกทั้งนำเสนอความเชื่อของตน”.


title: ยุทธการที่บะดัร

text: ระหว่างการปะทะกันของสงคราม ในเดือนรอญับ(หนึ่งจากเดือนต้องห้าม)ของปี ได้เกิดการสู้รบ(ย่อย)ขึ้นระหว่างชาวมุสลิมกับชาวกุเรช ณ ตำบลนัคละฮ์(ระหว่างเมืองมักกะฮ์ กับเมืองฏออีฟ) ซึ่งทำให้อัมร์ บิน ฮัฏระมีย์(ชาวมักกะฮ์)ถูกฆ่าตาย ชาวกุเรชเลยใช้โอกาสนี้เป็นหนทางในการประกาศสงครามกับมุสลิม. สงครามเลยอุบัติขึ้นในเดือนต้องห้าม ซึ่งตามความเชื่อของชาวอาหรับแล้ว สงครามในเดือนต้องห้ามถือเป็นสิ่งที่น่ารังเกียจยิ่ง และเป้าหมายการสงครามในเดือนต้องห้ามของชาวมักกะฮ์ก็เพื่อสร้างความเป็นปรปักษ์ระหว่างชาวมุสลิมและประชากรทั้งหมดของคาบสมุทรอาหรับ


title: ยุทธการที่บะดัร

text: ในแต่ละปีชาวเมืองมักกะฮ์จะส่งกองคาราวานเชิงพาณิชย์ขนาดใหญ่ (เพื่อค้าขาย) และผลกำไรนี้เป็นส่วนสำคัญของรายได้แก่มักกะฮ์ และพ่อค้าชาวมักกะฮ์เกือบทุกคนจะมีส่วนเกี่ยวข้องกับกองคาราวานนี้ และถือเป็นสิ่งสำคัญสำหรับชาวมักกะฮ์ทุกคน. ในขณะที่กองคาราวานผ่านเมืองมะดีนะฮ์เพื่อมุ่งหน้าสู่เมืองชาม(ซีเรีย) มุสลิมมะดีนะฮ์ได้ให้พลทหารคุ้มกันบุกโจมตี และไม่ให้ใครหนีรอดไปได้. ในเดือนญะมาดิ้ลเอาวัลหรือญะมาดิ้ลษานี ปีที่ 2 หลังจากอพยพ. อบูซุฟยานได้นำกองคาราวานค้าขายสู่เมืองชาม เมื่อมุฮัมหมัดทราบข่าว จึงนำมุสลิมจำนวน 150 ถึง 200 คนเพื่อดักซุ่มโจมตี แต่มาทราบในภายหลังว่ากองคาราวานนั้นได้ผ่านไปแล้วก่อนหน้านี้ จึงตัดสิ้นใจจะโจมตีต้อนขากลับอีกครั้ง


title: ยุทธการที่บะดัร

text: เมื่อกองคาราวานได้กลับจากเมืองชามสู่มักกะฮ์ มุฮัมหมัดได้ส่งฏอลหะฮ์ บิน อุบัยดิลลาฮ์ และสะอีด บิน เซด เฝ้าดูที่เฮารอห์เพื่อแจ้งข่าวเมื่อกองคาราวานผ่านมา. เมื่อทั้งสองถึงยังเฮารอห์ มีหัวหน้าเผ่า “ญุฮัยนะฮ์” ให้การต้อนรับ และให้ทั้งสองหลบซ่อนในบ้านของตน จนกระทั่งว่ากองคาราวาน จำนวน 40 คน พร้อมกับทองคำเกือบ 5 หมื่นดีนารได้ผ่านมา และทั้งสองได้กลับมะดีนะฮ์เพื่อรายงานข่าว. แต่มุฮัมหมัดเกิดความกังวลว่าหากรอสองคนนั้นจะล่าช้าเกินไป จึงเคลื่อนทัพออกไปก่อน. ทำให้ทั้งสองไม่ได้เข้าร่วมทัพ และท่านอุษมานเองก็เช่นกันไม่ได้เข้าร่วมทัพดังกล่าว เพราะต้องเฝ้าไข้รุกอยยะฮ์(บุตรท่านนบี)ภรรยาของตน.


title: ยุทธการที่บะดัร

text: กองทัพของมุสลิมมีไพร่พล 300 - 317 คน (82-86คนเป็นพวกลี้ภัย ,61คนจากเผ่าเอาส์ และ170คนจากเผ่าคอซร็อจ) และม้า2-3ตัว(เป็นของซุเบร บิน อาวาม และมิกดาด บิน อัสวัด) และอูฐ 70 ตัว ซึ่งแต่ละตัวจะมีคนขี่ 2-3 คนสลับกันไป และมุฮัมหมัดกับอะลีก็ใช้อูฐตัวเดียวกัน ซึ่งกองทัพมุสลิมมีธงสีขาวเป็นสัญลักษณ์


title: ยุทธการที่บะดัร

text: กองทัพมุสลิมได้ออกจากเมืองมะดีนะฮ์ในวันที่ 12 หรือ 13 เดือนรอมฎอน และใช้เวลา 5 วันในการเดินทางถึงสถานที่หนึ่งซึ่งอยู่ใกล้กับเมืองบะดัรด้วยระยะทาง 90 ไมล์ ซึ่งอยู่ทางใต้ของเมืองมะดีนะฮ์


title: ยุทธการที่บะดัร

text: เมื่อใกล้ถึงเมืองบะดัร มุฮัมหมัดได้ส่งทหาร 2 ท่านออกไปสืบข่าวของคาราวาน เมื่อทหารทั้งสองถึงยังบ่อน้ำหนึ่งในเมืองบะดัร และได้ยินชาวบ้านพูดกันว่า “กองคาราวานจะถึงมาภายในพรุ่งนี้หรือมะรืนนี้” ทั้งสองจึงรีบกลับมารายงานข่าว. เมื่อทั้งสองได้กลับไป อบูซุฟยานได้มาถึงยังเมืองบะดัรด้วยตัวของเขาเอง เพื่อตรวจสอบเส้นทางให้เกิดความมั่นใจแก่กองคาราวานของตน และทราบข่าวถึงสายสืบทหารทั้งสอง(ของมุฮัมหมัด) จึงกลับไปยังกองคาราวาน และทำการเปลี่ยนเส้นทางไปยังทะเลแดง. เมื่ออบูซุฟยานนำกองคาราวานของเขาถึงยังตำบลหนึ่ง และเจอกับชาวมุสลิมโดยบังเอิญ จึงได้ขอความช่วยเหลือจากมักกะฮ์. กองทัพของมักกะฮ์จึงจัดกองกำลังด้วยไพร่พล 950 คน ซึ่งรวมถึงชาวกุเรชที่กระหายสงครามอยู่ด้วย และนำทัพมุ่งหน้าสู่เมืองบะดัรโดยอัมร์ บิน ฮิชาม.ขณะที่มุสลิมได้ตั้งค่าย ณ ญุห์ฟะฮ์(ตอนใต้เมืองบะดัร) กองคาราวานของอบูซุฟยานก็ถึงยังสถานที่หนึ่ง ซึ่งอยู่ระหว่างกองทัพกุเรชและมุสลิม จึงสั่งให้กองทัพกุเรชออกจากเส้นทางก่อน เพื่อกองคาราวานจะได้รับความปลอดภัย. กองทัพกุเรชจึงทำตาม แต่ก็มีบางส่วนที่ไม่เห็นด้วย และเป็นไปได้ว่ากลุ่มคนที่ไม่เห็นด้วยคือเผ่าบะนีซุฮ์เราะฮ์และบะนีอะดี จึงเดินทางกลับเมืองมักกะฮ์ แต่อัมร์ บิน ฮิชามและพวกที่เหลือได้มุ่งหน้าสู่เมืองบะดัรต่อไป และได้ตั้งค่ายที่ยะลัยล์(ระหว่างบะดัรและอะกอนก้อล).


title: ยุทธการที่บะดัร

text: William Montgomery Watt กล่าวว่า “เขา(อัมร์ บิน ฮิชาม)และพรรคพวกของเขามโนว่าพวกเขานั้นแข็งแกร่ง และมุฮัมหมัดไม่อาจต่อกรกับเขาได้”.


title: ยุทธการที่บะดัร

text: มุสลิมได้จับกุมชาวกุเรชได้ 2 คนใกล้ๆ เมืองบะดัร จึงเข้าใจว่ากองทัพของชาวกุเรชใกล้เข้ามาแล้ว มุฮัมหมัดจึงทำการประชุมหารือ อบูบักร์และอุมัร ได้ออกความเห็นเป็นบุคคลแรกๆ ตามด้วยมิกดาด บิน อัมร์ ซึ่งชาวมุฮาญิรีน(ผู้อพยพ)มีความต้องการให้รีบเดินทัพทำ(สงคราม). แต่เนื่องด้วยการสนธิสัญญาอุกบะฮ์ ของชาวอันศอร คือการทำหน้าที่ปกป้องชาวมุสลิมในขณะอาศัยอยู่ในเมืองมะดีนะฮ์เท่านั้น และอีกข้อหนึ่งคือพวกเขาคิดว่าพวกเขากำลังจะโจมตีกองคาราวานค้าขายหนึ่งเพียงเท่านั้นจึงเข้าร่วมทัพมากับมุฮัมหมัด. ซึ่งมุฮัมหมัดรู้ถึงทัศนะของชาวอันศอร จึงทำการปรึกษาหารืออีกรอบหนึ่ง และสะอัด บิน มุอาษ จากชาวอันศอร ได้ประกาศความพร้อมที่จะทำสงครามของชาวอันศอร. มุฮัมหมัดจึงรีบสั่งการกรีธาทัพอย่างเร่งด่วน เพื่อให้ถึงยังบ่อน้ำ ณ เมืองบะดัรก่อนหน้าศัตรู และเมื่อถึงยังบ่อน้ำจึงสั่งให้กองทัพหยุดเพื่อตั้งค่ายทหาร แต่ชาวอันศอรคนหนึ่งได้เสนอแก่มุฮัมหมัดว่า ให้หยุดทัพตรงบ่อน้ำที่ใกล้กับกองทัพของศัตรูจะดีกว่า และทำที่กักเก็บน้ำเอาไว้ และอย่าให้ศัตรูได้ใช้น้ำนั้น. มุฮัมหมัดจึงตอบรับในข้อเสนอดังกล่าว. มุฮัมหมัดได้ดื่มด่ำอยู่กับการวิวรตลอดทั้งคืน จนโองการหนึ่งได้ถูกประทานลงมา. และได้ทำอิบาดะฮ์(เคารพภักดี)พระเจ้าต่อไป จนกระทั่งโองการที่ทำให้เกิดความมั่นใจว่าสงครามครั้งนี้จะได้รับชัยชนะเป็นแน่ได้ประทานลงมา. เขากล่าวกับสหายของเขาว่า “ผู้ที่ถูกฆ่าในสงครามจะได้รับสถานภาพ ชะฮีด และมรรคผลของเขาคือสรวงสวรรค์.


title: ยุทธการที่บะดัร

text: ชาวมักกะฮ์ได้ตั้งค่ายทหายอยู่หลังเชิงเขาซึ่งไม่สามารถมองเห็นได้ รุ่งอรุณของวันที่ ๑๗ เดือนรอมฎอน ชาวกุเรชได้รุดหน้าถึงเทือกเขาอะกอนก้อล และได้ตั้งค่ายทหารบริเวณตีนเขาเพื่อสามารถมองเห็นฝั่งตรงข้าม ซึ่งพวกมุชรีกีน(ผู้ตังภาคี)หลายคนที่ออกศึกในเวลานั้นถูกสังหารจนหมดนอกจากฮะกีม บิน ฮิซาม. ขณะที่พวกเขาเห็นว่าชาวมุสลิมมีน้อยกว่าที่พวกเขาได้คาดคะเนไว้ อุมัยร์ บน วะฮับ จึงส่ง อัลญัมฮีย์ เพื่อสอดส่องถึงจำนวนที่แท้จริงของมุสลิม เขาได้ตรวจสอบและทราบถึงจำนวนจึงกลับมารายงานและกล่าวว่า “พวกเขาไม่ถูกสังหารเลยแม้แต่คนเดียว แต่กลับเป็นพวกของท่าน(โดนสังหาร)...” อัลญัมฮีย์เป็นที่รู้จักในเมืองมักกะฮ์ในฐานะผู้บอกกล่าวเรื่องลี้ลับ จากคำกล่าวของเขามีผลต่อสภาพจิตใจทหารเป็นอย่างมาก. ฮะกีม บิน ฮิซามจึงเข้าพบอุตบะฮ์(อุตบะฮ์ บิน ระบีอะฮ์ พ่อของภรรยาอะบูซุฟยาน) เพื่อขอให้เขาจ่ายหนี้เลือดให้กับผู้ที่เสียชีวิตในเหตุการณ์สะรียะฮ์ นัคละฮ์(นั้นคืออัมร์บินอัฎระมีย์)แก่อามีรบินอัฎระมีย์ผู้เป็นน้องชาย เพื่อแก้ไขข้ออ้างหลักข้อหนึ่งที่เป็นสาเหตุความขัดแย้งนี้ และเพื่อไม่ให้เกิดสงครามขึ้น. อุตบะฮ์ยอมรับขอเสนอ และบอกให้เขาไปขอให้อัมร์บินฮิชามยอมรับต่อข้อเสนอนี้เช่นกัน และหยุดการทำสงคราม. อุตบะฮ์ไปหากองทัพและกล่าวว่า “โอ้ทหารแห่งกุเรช การทำสงครามกับมุฮัมหมัดและพวกของเขา จะไม่มีประโยชน์ใดๆ เลยแก่พวกเจ้า. หากพวกเจ้าสังหารพวกเขา พวกเขาก็จะสังหารญาติพี่น้องของพวกเจ้า(ที่อาศัยอยู่ในกลุ่มมุสลิม)และจะมองพวกเขาด้วยความเกลียดชัง. ดังนั้นจงกลับไปและทิ้งมูฮัมหมัดไว้กับชาวอาหรับคนอื่น ๆ”. แต่ก่อนที่กองทัพจะตัดสินใจยกเลิกสงคราม อัมร์บินฮิชามได้กล่าวหาว่า อุตบะฮ์นั้นกลัวว่าตัวเขาและลูกๆ ของเขา(ซึ่งอยู่ในกลุ่มชนมุสลิม)จะถูกสังหาร. และได้ไปหาอามีรเพื่อยุยงไม่ให้ปล่อยโอกาสการแก้แค้นนี้ไป.


title: ยุทธการที่บะดัร

text: มุฮัมหมัดส่งข้อความไปยังอัมร์บินฮิชาม โดย อุมัรบินค็อฏฏอบ ซึ่งมีใจความว่า “จงกลับไปเสียเถิด หากบุคคลอื่นนอกเหนือจากเจ้าทำสงครามกับฉันจะเป็นการดีกว่า และฉันก็ไม่ต้องการทำสงครามกับเจ้าเช่นกัน”. และอัมร์บินฮิชามกล่าวว่า “ขอสาบานต่อพระเจ้า ข้าจะไม่กลับในขณะที่พระเจ้าได้ส่งพวกเขามาให้เรา และนี้คือโอกาสที่ถูกกำหนดไว้ล่วงหน้าและเราจะไม่ทิ้งมันไปแน่ และจากนี้ต่อไปจะไม่มีผู้ใดมาขัดขวางกองคาราวานของเราได้”.


title: ยุทธการที่บะดัร

text: มุฮัมหมัดได้พูดกับกองทัพของเขาให้พิจารณา (อย่าสังหาร) พวกบะนีฮาชิม (และบุคคลอื่นๆ) ที่ไม่ได้เต็มใจจะทำสงคราม.


title: ยุทธการที่บะดัร

text: ชาวมุสลิมมีฐานที่มั่นทางสงครามที่เหนือกว่า ถึงแม้กองทัพมักกะฮ์จะมีไพร่พลและอาวุธสงครามมากกว่า แต่สภาพด้านจิตใจของชาวกุเรชนั้นอ่อนแอ จึงทำให้ฝ่ายมุสลิมมีได้เปรียบมากกว่าในการทำศึก


title: ยุทธการที่บะดัร

text: เริ่มโดยเมื่ออัสวัด บิน อับดุลอะสัด ได้เข้าไปยังพื้นที่บ่อน้ำของมุสลิม แต่ก็ถูกสังหารโดย อัมซะฮ์ บิน อับดุลมุฏฏอลิบ. หลังจากนั้น อุตบะฮ์ จึงเรียกร้องการสู้รบแบบตัวต่อตัวขึ้น โดยฝ่ายกุเรชมีอุตบะฮ์ และชัยบะฮ์ (น้องอุตบะฮ์) และวะลีด (ลูกชายของอุตบะฮ์) และทหารฝ่ายมุสลิมมีอุบัยดะฮ์ บินฮะรีษ และฮัมซะฮ์ บิน อับดุลมุฏฏอลิบ และอะลี ซึ่งเป็นการสู้รบแบบสามต่อสาม โดยชัยบะฮ์ถูกสังหารโดยฮัมซะฮ์ วะลีดถูกสังหารโดย อะลี และ อุบัยดะฮ์ ถูกฟันโดย อุตบะฮ์ จนได้รับบาดเจ็บหนัก ฮัมซะฮ์ ได้เข้าช่วยอุบัยดะฮ์และได้สังหารอุตบะฮ์ ทั้งสองนำอุบัยดะฮ์กลับสู่ค่ายและเขาก็เสียชีวิตในภายหลัง. จากนั้นดอกธนูถูกยิงกระหน่ำใส่กองทัพมุสลิม ทำให้มุสลิมเสียชีวิตสองนาย และสงครามแห่งบะดัรก็เกิดขึ้นเป็นรูปธรรม. มุสลิมโจมตีด้วยพลกำลังที่แข็งแกร่งจนกองทัพของมักกะฮ์แตก กองทัพกุเรชแตกพ่ายโดยทันใดและส่วนใหญ่ได้หนีทัพระหว่างการสู้รบ เกือบ๗๐คนถูกสังหารและเกือบ๗๐คนถูกจับเป็นเชลย ซึ่งผู้อาวุโสชาวกุเรชหลายคน เช่นอะบูญะล์(โดยมุเอาวัษ บินอุฟรอ) และอุมัยยะฮ์บินคอลัฟ ยังยืนกรานต่อสู้จนถึงนาทีสุดท้ายแต่ก็ถูกสังหารเช่นกัน. ในส่วนของชาวมุสลิมมีเพียง 15 คน (6 ผู้ลี้ภัยและ 8 ชาวอันศอร) ถูกสังหารในระหว่างหรือหลังสงคราม.


title: ยุทธการที่บะดัร

text: อ้างอิงจากซัยยิดมุฮัมมัด ฮุเซน ฏอบาฏอบาอีย์ ในตัฟซีรอัลมีซาน จากหนังสืออัลอีรชาด ของเชคมุฟีดว่า ชีอะฮ์และซุนนีมีทัศนะตรงกันว่า กองทัพมักกะฮ์๓๕ คน ถูกสังหารโดยอะลี. นอกจากนี้ยังมีคนอื่นๆ อีกที่มีความเห็นขัดแย้งเกี่ยวกับการมีส่วนร่วมในการสังหารพวกเขาโดยอะลี


title: ยุทธการที่บะดัร

text: ชาวมุสลิมที่เข้าร่วมในสงครามได้รับการขนานนามว่า “บัดรียูน” และถูกมองเป็นผู้ที่เหมาะสมและมีเกียรติยิ่ง.


title: ยุทธการที่บะดัร

text: สุฮัยล์ , อับบาส (ลุงของมุฮัมหมัด) , อะกีล และนูฟิล (ลูกพี่ลูกน้องมุฮัมหมัด) คือเชลยคนสำคัญ. มุฮัมหมัดมีกิริยาที่นุ่มนวลต่อเชลยทั้งหลาย ซึ่งทั้งหมดจ่ายเงินไถ่ตัวหรือด้วยเหตุผลอื่นๆเพื่อได้รับอิสระ. มูฮัมหมัดได้ห้ามพฤติกรรมรุนแรง (ซึ่งเป็นเรื่องปกติของชาวอาหรับ) กับเชลย และโดยทั่วไปแล้วนโยบายของเขาคือการปลดปล่อยเชลยด้วยการจ่ายเงิน. แต่ก็ได้สังหารบุคคลที่เป็นอันตรายต่อเมืองมะดีนะฮ์และอิสลาม และเมตตาแก่บุคคลที่เหลือ.


title: ยุทธการที่บะดัร

text: หลังจากสงคราม ชาวมุสลิมเกิดความขัดแย้งในสินสงครามจนโองการหนึ่งจากอัลกุรอานได้ประทานลงมา และมุฮัมหมัดได้กล่าวว่า สินสงครามและเชลยต้องแบ่งให้กับผู้ที่สู้รบในสงครามอย่างเท่าเทียมกัน. บางส่วนจากสินสงครามถูกแบ่งให้กับคนยากจน โดยเฉพาะหญิงหม้ายและเด็กกำพร้าภายหลังสงคราม.


title: ยุทธการที่บะดัร

text: William Montgomery Watt ได้กล่าวว่า “ความพ่ายแพ้ได้สร้างความเสียหายแก่มักกะฮ์อย่างใหญ่หลวง แต่ก็ไม่ถึงกับแร้นแค้น. การสูญเสียบรรดาผู้อาวุโสถือเป็นความเสียหายที่ยิ่งใหญ่สำหรับชาวมักกะฮ์ แต่เป็นไปได้ว่าความสูญเสียที่ยิ่งใหญ่ที่สุดคือการสูญเสียความน่าเชื่อถือ อำนาจและศักดิ์ศรี”.


title: ยุทธการที่บะดัร

text: บรรดาหัวหน้าเผ่าของมักกะฮ์จำนวน15คนโดยสังหารในสงคราม เช่น อัมร์ บิน ฮิชาม , อัตบะ บิน ระบีอะฮ์ และอุมัยยะ บิน คาลฟ์ ทำให้อะบูซุฟยานกลายเป็นหัวหน้าชาวเมกกะไปโดยปริยาย


title: ยุทธการที่บะดัร

text: หลังจากเหตุการณ์นี้ทำให้มุฮัมหมัดมีสถานภาพตำแหน่งในมะดีนะฮ์แข็งแกร่งขึ้น โดยอ้างจากคำกล่าวของ William Montgomery Watt ว่า “ความเชื่อมั่นในตนเอง และความน่าเชื่อถือที่ชาวมุสลิมได้รับจากชัยชนะนี้ ปัจจัยหนึ่งคือซึ่งหากขาดพวกเขาแล้วอิสลามจะพบกับความยากลำบากในการมีสถานภาพอย่างปัจจุบัน”.


title: ยุทธการที่บะดัร

text: ในทัศนะของชาวมุสลิม ชัยชนะครั้งนี้เป็นผลมาจากความช่วยเหลือของพระเจ้า. พวกเขาเชื่อว่าพระเจ้าส่งทูตสวรรค์ของพระองค์เพื่อพวกเขา.


title: ยุทธการที่บะดัร

text: จากคำกล่าวของ William Montgomery Watt “โศกนาฏกรรมที่เกิดขึ้นแก่ชาวมักกะฮ์ คือการลงโทษที่ถูกทำนายไว้ก่อนหน้าในโองการมักกีย์ และเป็นการทำให้วิวรณ์ของศาสดามูฮัมหมัดเป็นจริง”.


title: ยุทธการที่บะดัร

text: ชัยชนะในสงครามครั้งนี้ทำให้ชาวมะดีนะฮ์มีความพร้อมมากยิ่งขึ้นที่จะเข้าร่วมกองทัพมุสลิม. เป็นไปได้ว่าชนเผ่าต่างๆของมะดีนะฮ์และแถบทะเลแดงพร้อมที่จะรวมตัวกับมุฮัมหมัด เพราะกุเรชไม่กล้าส่งกองคาราวานไปยังซีเรียในหน้าร้อนของปีนั้น.


title: ยุทธการที่บะดัร

text: หลังจากสิ้นสงครามบะดัร ก็ได้เกิดสงครามอุฮุดขึ้น และมุสลิมได้ปราชัยให้แก่มักกะฮ์. อะบูซุฟยานได้พิจารณาสงครามนี้มากกว่าสงครามบะดัร โดยได้ให้สัญญากับมุฮัมหมัด (ศ็อลฯ) ถึงการทำสงครามในปีถัดมา ณ ตลาดบะดัรศุฟรอฮ์. มุฮัมหมัด (ศ็อลฯ) และสาวกได้มาตามที่ประกาศสงครามไว้ แต่อะบูซุฟยานได้เกิดความสับสนขณะเดินทางและได้กลับไป.


title: ยุทธการที่บะดัร

text: จากมุฮัมหมัด ฮุเซน ฏอบาฏอบาอีย์ นักอรรถาธิบายอัลกุรอานของชีอะฮ์ได้กล่าวว่า บทอันฟาลได้ถูกประทานลงมาภายหลังจากสงครามบะดัร และทั้งหมดมีความเกี่ยวเนื่องกับสงครามนี้ ดังเช่นการแบ่งสินสงคราม. ในโองการที่หกสัญญาของพระเจ้าบนการเลือกของชาวมุสลิมจากกลุ่ม(คาราวานหรือกองทัพ)ของกุเรช และอธิบายถึงความต้องการของพระเจ้าในการเผชิญหน้าต่อกองทัพเหล่านั้น. และจะให้พวกเจ้าชนะพวกเขาด้วยจำนวนที่น้อย และด้วยเหตุนี้การพิพากษาของเขาอยู่บนความถูกต้อง และความสิ้นหวังแก่พวกปฎิเสธ และขจัดพวกเขาออกไป.จากคำกล่าวของฏอบาฏอบาอีย์ หนึ่งจากเนื้อหาต่างๆ ที่ได้กล่าวในบทอันฟาลและบทอาลิอิมรอนคือ “การช่วยเหลือของพระเจ้า” ที่มีต่อบรรดามุสลิม. การช่วยเหลือมีหลายอย่างด้วยกัน หนึ่งจากนั้นคือการส่งทูตสวรรค์จำนวน ๓๐๐๐ ท่าน. ซึ่งในตัฟซีรของ ฏอบาฏอบาอีย์ อธิบายถึงโองการนี้ว่า เป็นการเปรียบถึงกองทัพที่มีอำนาจแฝง เพื่อให้หัวใจมุสลิมมีความแข็งแกร่ง และทำให้เกิดความกลัวแก่ชาวมักกะฮ์ และไม่ให้พวกเขามีแผนในการสังหารชาวมักกะฮ์ และอีกการช่วยเหลือหนึ่งคือ การทำให้ฝนตกเพื่อชำระร่างกายมุสลิมสะอาด เพื่อการก้าวเดินในสงครามอย่างมั่นคง หรือการทำให้หัวใจของพวกเขาเข้มแข็งขึ้น. ตามทัศนะของกุรอาน การช่วยเหลือคือการทำให้มุสลิมรู้สึกถึงความปลอดภัยมากขึ้น ซึ่งก่อนสงครามมีจำนวนหนึ่งที่กังวล. และอีกประการคือการทำให้เกิดความกลัวในหัวใจชาวมักกะฮ์.เมาลานา(ญะลาลุดดีน มุฮัมหมัด บัลคีย์)ได้เขียนว่า “ชัยฏอนบอกให้กุเรชสู้รบกับอะห์มัด” ในหนังสือเล่มสาม มัษนาวี มะนาวีย์ , สงครามบะดัร และเป็นแผนการของอิบลิสในสงคราม.ฉากหนึ่งของภาพยนตร์ มุฮัมหมัดรอซูลุลลอฮ์ ได้เสนอวิถีชีวิตของศาสนทูตอิสลาม และส่วนหนึ่งจากสงครามบะดัร.รัฐบาลอียิปต์ได้ใช้ชื่อการปฎิบัติงานสงครามในปี ค.ศ.๑๙๗๓ ว่า “สงครามบะดัร”. และในภารกิจหนึ่งในสงครามระหว่างอิหร่านกับอิรักก็ได้ใช้ชื่อว่า “ปฎิบัติการบะดัร” และกองทัพปฎิวัติอิสลามอิรักก็ใช้ชื่อ “กองทัพบะดัร” เช่นกัน.


title: การ์ตูนสยองขวัญ

text: การ์ตูนสยองขวัญ หรือ การ์ตูนวิญญาณ หมายถึงการ์ตูนที่สื่อถึงวิญญาณ ซึ่งเป็นความเชื่องมงายชนิดหนึ่งรวมทั้งมุ่งเน้นทำให้ผู้ชมรู้สึกหวาดกลัว, เสียวไส้ และรู้สึกสยองขวัญ


title: การ์ตูนสยองขวัญ

text: การ์ตูนวิญญาณมักเป็นสิ่งที่เกี่ยวข้องกับฝันร้ายของผู้ชม, ความหวาดกลัวที่ซ่อนอยู่, ความเกลียดและความกลัวของสิ่งที่ไม่รู้จัก แม้ว่าการจัดการกับสิ่งเหล่านี้จะทำด้วยสิ่งที่เหนือธรรมชาติในท้องเรื่อง หากเป็นเรื่องที่เกี่ยวกับวิญญาณและลัทธิเหนือจริง ก็อาจนิยามกับสิ่งเหล่านี้ว่าความสยองขวัญได้เช่นกัน


title: ดิ โอเรียนทัล ฟังค์

text: ดิ โอเรียนทัล ฟังค์ () วงดนตรีแนวฟังค์รุ่นบุกเบิกของเมืองไทยก่อตั้งเมื่อราว พ.ศ. 2519 โดย เต๋อ เรวัติ พุทธินันทน์ และ ต๋อย วินัย พันธุรักษ์ สองอดีตสมาชิกวง ดิ อิมพอสซิเบิล ภายหลังจากวง ดิ อิมพอสซิเบิล ได้ตัดสินใจยุบวงโดยได้รวบรวมบรรดานักดนตรีมากฝีมือเช่น ต๋อง เทวัญ ทรัพย์แสนยากร, ฑูรย์ ไพฑูรย์ วาทยากร, อ๊อด ศรายุทธ สุปัญโญ เป็นต้นรวมถึง ป้อม อัสนี โชติกุล, แหวน ฐิติมา สุตสุนทร ปราจีน ทรงเผ่า และ ต้อย เศรษฐา ศิระฉายา ซึ่งเพลงส่วนมากที่ทางวงเล่นเป็นเพลงสากลแนวฟังค์ที่กำลังได้รับความนิยมในยุคนั้น


title: ดิ โอเรียนทัล ฟังค์

text: นอกจากนี้ทางวงยังได้ทำเพลงประกอบภาพยนตร์ไทยไว้อีกหลายเรื่องกระทั่งทางวงได้ตัดสินใจยุบวงในที่สุด


title: ยุทธการที่ศิฟฟีน

text:
วันที่ ๑ เดือนซุลฮิจญะฮ์ ฮิจเราะฮ์ศักราชที่ ๓๖ ได้เกิดความขัดแย้งขึ้นกับบุคคลสองกลุ่ม และเป็นเวลาเกือบหนึ่งเดือน(ตรงกับเดือนมุฮัรรอม)ที่ความขัดแย้งนั้นได้หยุดลงชั่วคราว เพื่อให้มีการเจรจาต่อรองเกิดขึ้น แต่การเจรจาดังกล่าวหาข้อยุติความขัดแย้งไม่ได้ จนทำให้เกิดเหตุการณ์บานปลายหนักยิ่งขึ้นกว่าเดิมเป็นเวลา ๑๑ วัน. เหตุหารณ์นี้ได้เกิดขึ้น ณ สถานที่แห่งหนึ่งที่มีชื่อว่า “ศิฟฟีน” ซึ่งตั้งอยู่ระหว่างตำบลบาลิส กับตำบลรักเก่าะฮ์ ทางตะวันตกของประเทศอิรัก.
เมื่อท่านอะลี บิน อบี่ฏอลิบ ได้รับตำแหน่งคอลีฟะฮ์(ผู้ปกครอง) ได้ทำการปลดมุอาวียะฮ์ออกจากตำแหน่งผู้ดูแลเมืองชาม(ซีเรีย) และได้แต่งตั้ง สะห์ล บิน ฮะนีฟ เป็นผู้ดูแลแทน แต่มุอาวียะฮ์ไม่ยอมรับเรื่องดังกล่าว และได้ยึดเมืองชามเอาไว้. หลังจากสงครามญะมัล ท่านอะลี ได้ส่ง ญะรีร บิน อับดุลลอฮ์ ไปยังเมืองชาม เพื่อให้มุอาวียะฮ์บัยอัต(ให้สัตยาบัน)แก่ท่านอะลี. แต่มุอาวียะฮ์เองไม่ยอมและได้เตรียมกองทัพเพื่อต่อสู้กับท่านอะลีและเพื่อแก่แค้นให้กับท่านอุษมาน ท่านอะลีจึงยกกองทัพออกจากเมืองกูฟะฮ์ จนในที่สุดสงครามระหว่างกองทัพชาม(ซีเรีย) กับกองทัพอิรักได้ปะทะกันที่ศิฟฟีน.
หลังจากสู้รบกันเป็นเวลายาวนาน มีทีท่าว่ากองทัพของท่านอะลีจะมีชัยเหนือกองทัพมุอาวียะฮ์ อัมรูอาศ จากกองทัพมุอาวียะฮ์ได้เสนอให้ทหารเสียบอัลกรุอานไว้ที่ปลายหอก จนทหารบางส่วนจากกองทัพของอิรักได้หยุดสงครามต่อสู้ลง. ท่านอะลีจึงเลือกมาลิกอัชตัร หรืออับดุลลอฮ์ บิน อับบาสเพื่อเป็นอนุญาโตตุลาการแทน(เพื่อเจรจาระงับข้อพิพาท) แต่กลุ่มทหารที่หยุดสงครามไม่ยอมรับในการเลือกบุคคลดังกล่าวของท่านอะลี พวกเขาเลยเลือกอะบูมูซา อัชอะรีย์แทน ด้วยเหตุนี้เองอำนาจการจัดตั้งคอลีฟ่ะฮ์โดยอนุญาโตตุลาการตกเป็นของอัมรูอาศและอบูมูซา อัชอะรีย์ และในที่สุดท่านอะลีก็ถูกปลด และตำแหน่งคอลีฟะฮ์ก็ได้ตกอยู่กับมุอาวียะฮ์


title: ยุทธการที่ศิฟฟีน

text: หลักฐานของนักประวัติศาสตร์อิสลามที่ได้มีบันทึกไว้เกี่ยวกับเหตุการณ์การรับตำแหน่งคอลีฟะฮ์ของท่านอะลีบินอบีฏอลิบ จะถูกบันทึกในรูปแบบของเอกสารเฉพาะเรื่อง (Monograph)(เอกสารฉบับศิฟฟีน) ดังตัวอย่างเช่น ท่านรอซูล ญะอ์ฟะรียอน ได้คำนวนเอกสารที่บันทึกไว้เฉพาะเรื่องของสงครามศิฟฟีนว่า มีมากกว่า ๑๖ ชิ้นด้วยกัน ซึ่งทั้งหมดถูกบันทึกในช่วงแรกของทศวรรตที่ ๔ และเขาได้ให้ทัศนะว่า หลักฐานที่มีในยุคหลังมานี้ ล้วนได้รับมาจากหลักฐานในยุคแรกๆ ทั้งสิ้น. หลักฐานเอกสารฉบับศิฟฟีนฉบับแรกที่ถูกกล่าวไว้ ถูกบันทึกในช่วงแรกของทศวรรตที่ ๒ เช่น หนังสือศิฟฟีน ของญาบีร บิน ยะซีด ญุอ์ฟีย์(เสียชีวิต ๑๒๕ ปีจันทรคติ), อะบาน บิน ตัคลิบ(เสีย ๑๔๑ จันทรคติ) และอบูมิคนัฟ(เสีย๑๕๗ จันทรคติ) และเช่นกัน เชซ โรบินซัน(Chase F. Robinson)อาจารย์แห่ง City University of New York ได้กล่าวถึงเอกสารศิฟฟีนในช่วงปี ค.ศ.๘๕๐ ถึง ๗๕๐ ว่ามีถึง ๑๔ ฉบับด้วยกัน และสูญหายไป ๗ ฉบับในช่วงทศวรรตหลังมา.


title: ยุทธการที่ศิฟฟีน

text: อะลีได้เร่งรีบสู่เมืองชาม(ซีเรีย)หลังจากประสบความสำเร็จในการจัดการกับการก่อกบฏของฏอลหะฮ์และซุเบร. ซึ่งเมืองชามมีมุอาวียะฮ์เป็นผู้ปกครองในสมัยนั้น โดยการจัดตั้งจากท่านอุมัรในยุคที่ท่านอุมัรเป็นคอลีฟะฮ์ และเมื่อถึงสมัยคอลีฟะฮ์อุษมาน เขาก็ยังคงรักษาตำแหน่งผู้ปกครองเมืองชามต่อมา. ส่วนในความแตกต่างการก่อกบฏของฏอลหะฮ์กับซุเบร และมุอาวียะฮ์คือ ฏอลหะฮ์กับซุเบรต้องการให้มีสภาเลือกตั้งคอลีฟะฮ์คนใหม่ขึ้นมา(เพื่อแทนอะลี) แต่มุอาวียะฮ์นั้นต้องการทำสงครามเพื่อแก่แค้นกับบุคคลที่ได้ทำการสังหารท่านอุษมาน(โดยคิดว่าเป็นอะลี). พูนาวาล่าได้บันทึกว่า อะลีเชื่อว่าสาเหตุที่อุษมานถูกลอบสังหารเป็นเพราะบุคคลที่ถูกกดขี่และการกระทำที่โหดร้ายของเขาเอง.ท่านอะลีได้เขียนจดหมายถึงมุอาวียะฮ์ โดยให้ญะรีร บิน บะญัลลีย์ อดีตผู้บัญชาการเมืองฮะเมดอนโดยการแต่งตั้งจากอุษมานเป็นผู้นำสาส์นถึงมุอาวียะฮ์ เพื่อให้มุอาวียะฮ์บัยอัต(มอบสัตยาบัน) แต่มุอาวียะฮ์ได้ใช้อุบายต่างๆ เพื่อกักตัวญะรีรเอาไว้ จนกระทั่งว่าให้กองทัพแห่งดามัสกัสพร้อมทำสงครามกับท่านอะลี.ท่านอะลีได้เขียนในจดหมายว่า : “บุคคลที่ได้ให้สัตยาบันแก่ท่านอะบูบักร์ ท่านอุมัร และท่านอุษมาน ก็จงให้สัตยาบันแก่ฉันด้วยเช่นกัน บุคคลที่อยู่ไม่สามารถเลือกคอลีฟะฮ์คนใดได้ และบุคคลที่ไม่อยู่ก็ไม่สามารถตอบรับการรวมตัวของบุคคลอื่นใดได้เช่นกัน...”เช่นเดียวกันในจดหมายฉบับนี้ท่านอะลีได้เตือนยังมุอาวียะฮ์ว่า หากเขาละเมิดความต้องการของประชาชน และทำอุตริกรรมขึ้น อะลีจะทำสงครามกับเขาทั้นทีระหว่างท่านอะลีกับมุอาวียะฮ์ได้มีจดหมายโต้ตอบกันจำนวนหลายฉบับ ซึ่งท่านอะลีเพียงเพื่อต้องการปกป้องสิทธิอันชอบธรรมของเขาในฐานะผู้ปกครอง แต่มุอาวียะฮ์กลับแกล้งท่านอะลีโดยการตอบจดหมายล่าช้า เพื่อประวิงเวลาเตรียมความพร้อมให้แก่กองทัพของเขา และส่งจดหมายกลับหาท่านอะลีในภายหลัง ในจดหมายมีข้อเสนอแก่ท่านอะลีว่า ฉันจะตอบรับการเป็นผู้ปกครองของท่านโดยมีเงื่อนไข ให้ฉันดำรงตำแหน่งเดิม(ผู้ปกครองเมืองชาม) และเป็นผู้ปกครองอียิปต์ด้วย. แต่ท่านอะลีไม่ตอบรับข้อเสนอของมุอาวียะฮ์. จนกระทั่งมุอาวียะฮ์เขียนจดหมายประกาศทำสงครามเพื่อต้องการทวงหนีเลือดจากบุคคลที่ทำการสังหารท่านอุษมาน.


title: ยุทธการที่ศิฟฟีน

text: มุอาวียะฮ์ยืนยันถึงความต้องการของเมืองชามในการให้เขาเป็นผู้ปกครอง แต่ท่านอะลีได้ประกาศว่า ทุกๆจังหวัดของรัฐอิสลามจะต้องเผชิญกับปัญหาของสังคมมุสลิมอย่างเท่าเทียมกัน. และมุอาวียะฮ์ได้ให้ข้ออ้างที่ไม่เข้าร่วมในการเลือกท่านอะลีเป็นผู้ปกครองว่า ผู้สนับสนุนของเขาระดมพลและปฏิเสธที่จะให้ความจงรักภักดีต่ออะลี.


title: ยุทธการที่ศิฟฟีน

text: ท่านอะลีต้องเผชิญและแบกรับกับปัญหาภายในขณะเริ่มดำรงตำแหน่ง แต่ในเดือนซุลฮิจญะฮ์ ปี ฮ.ศ.ที่๓๖ (ค.ศ.๖๕๗)ก็สามารถรวบรวมไพร่พลจัดกองทัพแห่งอิรักขึ้นมาได้ และได้นำกองทัพมุ่งสู่ศิฟฟีน. การสู้รบระหว่างสองฝ่ายก็เกิดขึ้น จนย่างเข้าสู่เดือนมุฮัรรอมการสู้รบหยุดลง และมีการเจรจาเกิดขึ้นทั้งสองฝ่ายโดยใช้เวลาประมาณหนึ่งเดือน แต่เมื่อทั้งสองฝ่ายเห็นแล้วว่าการเจรจาไม่ส่งผลใดๆ ทำให้การสู้รบเกิดขึ้นเป็นครั้งที่สองในเดือนซอฟัร(ค.ศ.๖๕๗). สงครามดังกล่าวกินเวลาประมาณสามเดือน ซึ่งเวลาส่วนมากของสงครามใช้ไปกับการเจรจาเพื่อหาข้อยุติ. ทั้งสองฝ่ายต่างได้รับความเสียหายอย่างมาก ถึงกระนั้นฝ่ายมุอาวียะฮ์เล็งเห็นแล้วว่ากองทัพของท่านอะลีจะเป็นฝ่ายชนะ ในค่ำคืนสุดท้ายของสงครามศิฟฟีน(ลัยละตุ้ล ฮะรีร) อัมรุอาศ ได้เสนอแก่มุอาวียะฮ์ว่า ให้ทหารของมุอาวียะฮ์นำอัลกรุอานเสียบไว้ที่ปลายหอก เพื่อให้ทหารของอะลีเกิดความแตกแยกและแบ่งเป็นกลุ่มขึ้น. และมุอาวียะฮ์ก็ตอบรับข้อแนะนำดังกล่าว.


title: ยุทธการที่ศิฟฟีน

text: กองทัพของมุอาวียะฮ์ได้นำอัลกรุอานแขวนไว้ที่ปลอยหอก เพื่อต้องการแสดงว่าไม่ต้องการที่จะทำสงครามต่อไป และจากการกระทำดังกล่าวเพื่อบอกว่าให้อัลกรุอานเป็นตัวตัดสิน. จนทำให้กองทหารของท่านอะลีเกิดความสับสน ในขณะที่ท่านอะลียืนหยัดในการทำสงครามต่อไป และได้เตือนแก่ทหารของตนว่า มุอาวียะฮ์เป็นคนไม่มีศาสนา และการที่เขากระทำเช่นนี้ก็เพื่อหลอกลวงพวกเราและมันคือเล่ห์เหลี่ยมของมุอาวียะฮ์. แต่บรรดากอรีย์(นักอ่านอัลกรุอาน)ต่างน้อมรับต่ออุบายของมุอาวียะฮ์ กระทั่งบางคนได้ขู่กับอะลีว่า ถ้าหากยังคงดำเนินสงครามต่อไป เราก็จะคิดว่าอะลีคือศัตรูของเรา และจะทำกับอะลีเหมือนที่ทำกับอุษมาน เมื่อท่านอะลีเห็นว่าทหารของตนกำลังละทิ้งสงคราม จึงยอมจำนนต่ออุบายไปโดยปริยาย.


title: ยุทธการที่ศิฟฟีน

text: พูนาวาล่า(Ismail Kurban Husein Poonawala) ได้บันทึกถึงเหตุการณ์นี้ว่า เป็นที่ชัดเจนแก่บุคคลที่ต้องการทำสนธิสัญญาหาใช่ท่านอะลีไม่ แต่เป็นความต้องการของหทารอิรักที่มีไพร่พลจำนวนมากในกองทัพของท่านอะลีต่างหาก จนกระทั่งอุบายนี้ได้ผลเป็นอย่างดี เพราะทำให้หทารอะลีเกิดเป็นกลุ่มต่างๆ ขึ้นและได้ออกห่างจากท่านอะลีในที่สุด. กลอุบายของสงครามครั้งนี้เป็นที่ชัดแจ้งก่อนแล้วสำหรับท่านอะลี ถึงแม้ว่าทหารบางส่วนที่ศรัทธาต่อท่านอะลีบอกให้ท่านอะลีทำสงครามต่อก็ตาม. อัชอัษ บิน เกซ ผู้นำที่มีความแข็งแกร่งที่สุดแห่งเผ่ากูฟะฮ์ ได้ตอบรับการเชิญชวน(อุบาย)ของมุอาวียะฮ์ บางรายงานบันทึกว่า เขา(อัชอัษ)กล่าวแก่ท่านอะลีว่า “หากท่านไม่ตอบรับการเสนอทำสนธิสัญญา(ของมุอาวียะฮ์)จะไม่มีใครในเผ่าของฉันจะสู้รบเคียงข้างท่านแม้แต่คนเดียว. เมื่อทหารจำนวนมากล้มเลิกการรบ จึงกลายเป็นสาเหตุให้ท่านอะลีต้องยอมหยุดสงคราม และส่วนมากของนักกอรีย์เองก็มีความต้องการที่จะทำสนธิสัญญานั้นด้วย และส่งอัชอัษไปฟังข้อเสนอของมุอาวียะฮ์. ซึ่งมุอาวียะฮ์เสนอให้ทั้งสองฝ่ายเลือกอนุญาโตตุลาการขึ้นมาเพื่อตัดสินข้อพิพาท. แต่บรรดาผู้เคร่งครัดในกองทัพอะลีประมาณ ๔,๐๐๐คนเริ่มที่จะเข้าใจในเพทุบายของมุอาวียะฮ์ที่จะขึ้นดำรงตำแหน่งคอลีฟะฮ์ เลยเรียกร้องให้ท่านอะลีทำสงครามกับมุอาวียะฮ์ต่อไป แต่ทหารที่ไม่ร่วมด้วยนั้นมีเยอะกว่า จึงทำให้ท่านอะลีไม่เห็นด้วยที่จะทำสงครามต่อไป ซึ่งนักประวัติศาสตร์หลายท่านเชื่อว่านี่เป็นยุทธวิธีหนึ่งที่ถูกคำนวณโดยมุอาวียะฮ์เอาไว้แล้ว.


title: ยุทธการที่ศิฟฟีน

text: พูโนวาล่ายังได้บันทึกว่า ในช่วงเวลานั้นเป็นไปได้ว่าตัวของมุอาวียะฮ์เองไม่มีความต้องการที่จะทวงหนี้แค้นให้กับอุษมานหรือจัดตั้งระบบรัฐสภาอย่างจริงจัง. เพราะทหารส่วนใหญ่ต่างก็พอใจกับสถานการณ์เช่นนี้ และพวกเขาต้องการแต่งตั้งอนุญาโตตุลาการจากกองทัพอะลี เพื่อเผชิญหน้ากับอัมรุอาศตัวแทนแห่งชาวชาม. ซึ่งเป็นสิ่งสำคัญที่อนุญาโตตุลาการจะเป็นตัวแทนของอะลี หรือเป็นตัวแทนของชาวอิรัก เพราะส่วนใหญ่เป็นชาวกูฟะฮ์ มันจึงมีช่องว่างมากยิ่งขึ้นในกองทัพท่านอะลี. ท่านอะลีจึงเลือกอิบนิอับบาส หรือมาลิกอัชตารขึ้นมา แต่อัชอัษ บิน เกซ และนักคัมภีร์ต่างไม่ตอบรับพวกเขาทั้งสอง แต่กลับเลือกอบูมูซาอัชอะรีย์ขึ้นมาแทน ซึ่งอบูมูซาขัดแย้งกับท่านอะลีเป็นทุนเดิมอยู่แล้ว และส่วนมากของประชาชนกูฟะฮ์ก็ไม่ให้การช่วยเหลือท่านอะลีแล้วด้วย. นักกอรีย์ก็ให้การสนับสนุนอบูมูซาเช่นกัน เพราะทัศนะเขาต้องการให้แต่ละพื้นที่มีความเป็นเอกราชเป็นทุนเดิม ในขณะนี้เองอัชอัษมีความหวังว่าความไม่แนนอนระหว่างท่านอะลีกับมุอาวียะฮ์จะยืดเยื้อออกไปเรื่อยๆ เพื่อเขาจะสามารถป้องกันไม่ให้ท่านอะลีกลับมามีอำนาจและมีอิทธิพลดังที่ผ่านมา.และในที่สุดท่านอะลีก็เลือกอบูมูซาเป็นผู้พิพากษา(แบบจำยอม).


title: ยุทธการที่ศิฟฟีน

text: สัญญาอนุญาโตตุลาการลงนามเมื่อวันที่ ๑๕ ศอฟัร ฮ.ศ.๓๗ (ค.ศ.๖๕๗). ในขณะที่มีการร่างกฏในสัญญา ทำให้ท่านอะลีโดนบังคับให้ถอนฉายานามของท่านที่ว่า “อะมีรุ้ลมุมินีน” ออกจากนามของท่าน เพื่อให้กฏสัญญาดำเนินต่อไป. ข้อตกลงหลักของสัญญาเป็นไปตามความต้องการของทั้งสองฝ่ายที่ต้องการจะให้มีสนธิสัญญาเกิดขึ้น. ภายใต้ข้อตกลงมีอยู่ว่า หน้าที่ของอนุญาโตตุลาการที่ได้รับการเลือก คือการเห็นด้วยกับกฎของอัลกุรอานและไม่ว่าในกรณีใด ๆ ที่ไม่สามารถหาคำวินิจฉัยจากอัลกุรอานได้ ให้ใช้ซุนนะฮ์(แบบฉบับแห่งศาสดา)เพื่อแก้ปัญหาแก่ทั้งสองฝ่าย. เนื้อหาของอนุญาโตตุลาการไม่ได้ถูกระบุไว้ชัดเจน แต่มีจุดมุ่งหมายเพื่อตัดสินในการเป็นอยู่ของประชาชน และไม่ให้ประชาชนต้องเผชิญกับสงคราม. เจ็ดเดือนต่อมา ซึ่งตรงกับเดือนรอมฎอนเป็นการเริ่มใช้สนธิสัญญาดังกล่าว.


title: ยุทธการที่ศิฟฟีน

text: และมีการอ้างอิงอีกว่าเงือนไขแห่งสัญญาอนุญาโตตุลาการไม่เพียงแต่ต่อต้านท่านอะลีเท่านั้น ทว่ายังหมายถึงการล้มเหลวทางการเมืองของท่านอะลีอีกด้วย. นั้นคือกลุ่มหนึ่งจากทหารของอะลีแพ้ต่อกลอุบายของมุอาวียะฮ์ และอีกพวกหนึ่งที่ได้มั่นใจในชาวชามที่นำอัลกรุอานมาอ้าง จนเป็นเหตุให้เกิดความแตกแยกขึ้นในกองทัพ ท่านอะลีและมุอาวียะฮ์ต่างทราบดีว่าวันหนึ่งเงื่อนไขของสัญญามันจะต้องยุติลง..


title: มิสแกรนด์ระนอง

text: มิสแกรนด์ระนอง () เป็นการประกวดนางงามของจังหวัดระนอง ดำเนินการประกวดโดย กรรณิกา เอี้ยวตระกูล ผู้อำนวยการกองประกวดมิสแกรนด์ระนอง จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์ระนองมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์ระนองคนปัจจุบัน คือ นลิน นราลินทิพย์ ซึ่งได้รับตำแหน่งเมื่อวันที่ 12 พฤษภาคม พ.ศ. 2561 ณ โรงแรมทินิดี ระนอง2018: ชุดมหาชลาสินธุ์ ได้รับแรงบันดาลใจสร้างสรรค์ จากเกาะหัวใจมรกต สถานที่ท่องเที่ยวทางทะเล ในจังหวัดระนอง โดยช่องว่างที่อยู่กลางเกาะมีน้ำทะเลสีฟ้าอมเขียวคล้ายรูปหัวใจ ประยุกต์เข้ากับชุดไทยสไตล์แฟนตาซี แต่ยังคงกลิ่นอายของอัตลักษณ์ไทยอย่างชัดเจน โดดเด่นด้วยรูปแบบที่สวยแปลกตา สีสันสดใสบ่งบอกถึงทะเลงาม เปล่งประกายด้วยคริสตัลและเลื่อมสีเหลือบรุ้ง


title: มิสแกรนด์ระนอง

text: 2017: ชุดควีน เพิร์ล ออฟ เดอะ ซี ดินแดนแห่งอารยธรรมอยู่คู่กับท้องทะเล ไข่มุกเปรียบเสมือนราชินีแห่งท้องทะเลและความเป็นสิริมงคล ชุดนี้บ่งบอกถึงท้องทะเลที่มีความอุดมสมบูรณ์ เพิ่มลวดลายศิลป์โดยใช้ไข่มุกให้ดูอ่อนโยนแต่ไม่แข็งกระด้าง หัวเทริด บ่งบอกถึงวัฒนธรรมของชาวใต้ ตกแต่งด้วยไข่มุก และมณีนพเก้าให้ส่องแสงแวววับเสมือนดั่งพระอาทิตย์ส่องลงสู่ท้องทะเล


title: อินุยาฉะ เทพอสูรจิ้งจอกเงิน เดอะมูฟวี่4 : เปลวเพลิงแห่งเกาะลี้ลับ

text: อินุยาฉะ เทพอสูรจิ้งจอกเงิน : เปลวเพลิงแห่งเกาะลี้ลับ () เข้าฉายในปี พ.ศ. 2547


text: ผลิตอนิเมตงานภาพเคลื่อนไหวภาพยนตร์โดย สตูดิโอซันไรส์ คณะกรรมการอำนวยการผลิตภาพยนตร์ 犬夜叉 "อินุยาฉะ" โดย โชงะกุกัง, โยมิอุริทีวี, ซันไรส์, โชงะกุกังโปรดักชั่น, นิปปอนทีวี, โตโฮ, โยมิอุริเทเลวิชั่นเอ็นเตอร์ไพรส์


text: คาแรคเตอร์นำแสดงใน อินุยาฉะ เปลวเพลิงแห่งเกาะลี้ลับ


title: อินุยาฉะ เทพอสูรจิ้งจอกเงิน เดอะมูฟวี่3 : อภินิหารดาบครองฟ้าดิน

text: อินุยาฉะ เทพอสูรจิ้งจอกเงิน : อภินิหารดาบครองฟ้าดิน () เข้าฉายในปี พ.ศ. 2546


text: คาแรคเตอร์นำแสดงใน อินุยาฉะ อภินิหารดาบครองฟ้าดิน


title: สุภาพสตรีหมายเลขสองสหรัฐ

text: สุภาพสตรีหมายเลขสองแห่งสหรัฐอเมริกา (The Second Lady of the United States (SLOTUS)) เป็นตำแหน่งที่ไม่เป็นทางการที่ดำรงตำแหน่งโดยภรรยาของรองประธานาธิบดีแห่งสหรัฐอเมริกา ซึ่งดำรงตำแหน่งพร้อมกันกับรองประธานาธิบดีที่เข้าสาบานตนแล้ว ตำแหน่งนี้พบในสื่อได้น้อยกว่าเมื่อเทียบกับตำแหน่ง สุภาพสตรีหมายเลขหนึ่งของสหรัฐอเมริกา


title: สุภาพสตรีหมายเลขสองสหรัฐ

text: ตำแหน่ง "สุภาพสตรีหมายเลขสอง" เป็นคำประกาศเกียรติคุณ ซึ่งตรงกันข้ามกับตำแหน่ง สุภาพสตรีหมายเลขหนึ่ง (ที่เป็นส่วนใหญ่เป็นภริยาของประธานาธิบดีสหรัฐอเมริกา) คาดว่าตำแหน่งนี้ถูกเรียกใช้ครั้งแรกโดย เจนนี่ ทัทเทิลท์ โฮบาร์ต (ซึ่ง แกเร็ท โฮบาร์ต เป็นรองประธานาธิบดีตั้งแต่ปี 1897 ถึง 1899) เพื่อกล่าวถึงตน


title: สุภาพสตรีหมายเลขสองสหรัฐ

text: ต่อมา การเรียกขานตำแหน่งนี้ไม่ได้รับความนิยม แต่ได้มีการรื้อฟื้นมาในปี 1980 จนกระทั่งเสื่อมความนิยมอีกครั้งช่วงปี 1990 เป็นต้นมา ภายหลังได้ฟื้นฟูการเรียกขานตำแหน่งนี้ในสมัยการบริหารของ บารัก โอบามาและยังดำเนินต่อในสมัยการบริหารของ ประธานาธิบดี ดอนัลด์ ทรัมป์แม้เขาเองจะกล่าวในระหว่างตำแหน่งประธานาธิบดีว่าเขาไม่เคยได้ยินคำนี้มาก่อนก็ตาม


title: สุภาพสตรีหมายเลขสองสหรัฐ

text: สุภาพสตรีหมายเลขสอง 14 คน ได้ดำรงตำแหน่งสุภาพสตรีหมายเลขหนึ่งพร้อมกับสามีที่ได้ดำรงตำแหน่งประธานาธิบดี คนแรกคือ แอบิเกล แอดัมส์ ซึ่งสมรสกับ จอห์น แอดัมส์ อดีตรองประธานาธิบดีสหรัฐอเมริกาคนแรกในปี 1789 ถึง 1797 และ ประธานาธิบดีสหรัฐอเมริกาคนที่ 2 ในปี 1797 ถึง 1801 ส่วนคนล่าสุดคือ บาร์บารา บุช ผู้ซึ่งสมรสกับ จอร์จ เอช. ดับเบิลยู. บุช อดีตรองประธานาธิบดีสหรัฐอเมริกาคนที่ 43 ในปี 1981-1989 และ ประธานาธิบดีสหรัฐอเมริกาคนที่ 41 ในปี 1989 ถึง 1993


title: สุภาพสตรีหมายเลขสองสหรัฐ

text: สุภาพสตรีหมายเลขสองแห่งสหรัฐอเมริกา คนปัจจุบันคือ คาเรน เพนซ์ ผู้ซึ่งสมรสกับรองประธานาธิบดีสหรัฐอเมริกา คนที่ 48 ไมเคิล ริชาร์ด เพนซ์ ในสมัยการบริหารของประธานาธิบดี ดอนัลด์ ทรัมป์ ตั้งแต่วันที่ 20 มกราคม 2017


title: สุภาพสตรีหมายเลขสองสหรัฐ

text: 1.มาริลีน เควลย์ ภริยาของอดีตรองประธานาธิบดี แดน เควล


title: สุภาพสตรีหมายเลขสองสหรัฐ

text: 2.ทิปเปอร์ กอร์ ภริยาของอดีตรองประธานาธิบดี อัล กอร์


title: สุภาพสตรีหมายเลขสองสหรัฐ

text: 3.ลินน์ เชนีย์ ภริยาของอดีตรองประธานาธิบดี ดิก ชีนีย์


title: สุภาพสตรีหมายเลขสองสหรัฐ

text: 4.จิลล์ ไบเดน ภริยาของอดีตรองประธานาธิบดี โจ ไบเดน


title: อินุยาฉะ เทพอสูรจิ้งจอกเงิน เดอะมูฟวี่2 : ปราสาทดินแดนแห่งกระจก

text: อินุยาฉะ เทพอสูรจิ้งจอกเงิน : ปราสาทดินแดนแห่งกระจก () เข้าฉายในปี พ.ศ. 2545


text: คาแรคเตอร์นำแสดงใน อินุยาฉะ ปราสาทดินแดนแห่งกระจก


title: มิสเตอร์เนชันแนลไทยแลนด์ 2016

text: มิสเตอร์เนชันแนลไทยแลนด์ 2016 เป็นการประกวดมิสเตอร์เนชันแนลไทยแลนด์ครั้งที่ 1 การประกวดรอบตัดสินจัดขึ้นเมื่อวันที่ 28 กรกฎาคม พ.ศ. 2559 ณ เดอะ เวสทิน แกรนด์ สุขุมวิท กรุงเทพมหานคร, ประเทศไทย โดยผู้ชนะการประกวดในครั้งนี้ คือ คุณอาทิตย์ เมฆอากาศ (ซีเกมส์) ซึ่งจะได้เป็นตัวแทนประเทศไทยเข้าร่วมประกวดมิสเตอร์เนชันแนล 2016


title: มิสเตอร์เนชันแนลไทยแลนด์ 2016

text: 20 ผู้เข้าประกวดที่ได้รับการยืนยัน:


title: หม่อมเจ้าตระนักนิธิผล ไชยันต์

text: หม่อมเจ้าตระนักนิธิผล ไชยันต์ เป็นพระโอรสองค์ที่ 7 ในพระเจ้าบรมวงศ์เธอ พระองค์เจ้าไชยันตมงคล กรมหมื่นมหิศรราชหฤทัย มีหม่อมเฮียะ ไชยันต์ ณ อยุธยา (สกุลเดิม ยุกตะเสวี) เป็นมารดา ประสูติเมื่อวันที่ 12 มิถุนายน พ.ศ. 2439 ได้รับพระราชทานพระนามจากพระบาทสมเด็จพระจุลจอมเกล้าเจ้าอยู่หัว รัชกาลที่ 5


title: หม่อมเจ้าตระนักนิธิผล ไชยันต์

text: เมื่อพระเจ้าบรมวงศ์เธอ กรมหมื่นมหิศรราชหฤทัย พระบิดาสิ้นพระชนม์เมื่อปี พ.ศ. 2450 สมเด็จพระเจ้าบรมวงศ์เธอ เจ้าฟ้าจิตรเจริญ กรมพระยานริศรานุวัดติวงศ์ ทรงรับหม่อมเจ้าตระนักนิธิผล ไปเลี้ยงดูร่วมกับพระโอรส-ธิดาของพระองค์ที่วังท่าพระ


title: หม่อมเจ้าตระนักนิธิผล ไชยันต์

text: หม่อมเจ้าตระนักนิธิผล เข้ารับการศึกษาครั้งแรกที่โรงเรียนราชวิทยาลัย ต่อมาสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดิตวงศ์ทรงส่งหม่อมเจ้าตระนักนิธิผลไปเรียนวิชากฎหมายที่ประเทศอังกฤษ ครั้นสำเร็จเป็นเนติบัณฑิตอังกฤษแล้ว จึงเสด็จกลับมารับราชการในกรมอัยการ


title: หม่อมเจ้าตระนักนิธิผล ไชยันต์

text: หม่อมเจ้าตระนักนิธิผล ไชยันต์ สิ้นชีพิตักษัยด้วยอาการเป็นพระยอด (ฝี) เม็ดเล็ก ในวันคล้ายวันประสูติ วันที่ 12 มิถุนายน พ.ศ. 2473 สิริพระชันษา 34 ปี สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดิตวงศ์ พระสัสสุระ ทรงตั้งศพไว้ที่วังท่าพระ และนำไปฝังไว้ที่วัดนรนารถสุนทริการาม และพระราชทานเพลิงที่วัดนั้น


title: หม่อมเจ้าตระนักนิธิผล ไชยันต์

text: หม่อมเจ้าตระนักนิธิผล ทรงเสกสมรสกับหม่อมเจ้าประโลมจิตร จิตรพงศ์ พระธิดาในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดิตวงศ์ มีพระโอรส-ธิดาดังนี


title: อินุยาฉะ เทพอสูรจิ้งจอกเงิน เดอะมูฟวี่1 : สัมผัสรักข้ามเวลา

text: อินุยาฉะ เทพอสูรจิ้งจอกเงิน : สัมผัสรักข้ามเวลา () เข้าฉายในปี พ.ศ. 2544


text: ผลิตอนิเมตงานภาพเคลื่อนไหวภาพยนตร์โดย สตูดิโอซันไรส์ คณะกรรมการอำนวยการผลิตภาพยนตร์ 犬夜叉 "อินุยาฉะ" โดย โชงะกุกัง, โยมิอุริทีวี, ซันไรส์, โชงะกุกังโปรดักชั่น, นิปปอนทีวี, โตโฮ, โยมิอุริเทเลวิชั่นเอ็นเตอร์ไพรส์


text: คาแรคเตอร์นำแสดงใน อินุยาฉะ สัมผัสรักข้ามเวลา


title: โปเลชูเดส

text: โปเลชูเดส (, แปล: "กงล้อแห่งโชคลาค") เป็นรายการโทรทัศน์ของประเทศรัสเซียที่ดัตแปลงมาจากรายการเกมโชว์ของสหรัฐ "วีลออฟฟอร์จูน" ผลิดโดยบริษัท VID และผู้ดำเนินรายการหลักคือ เลโอนิด ยาคุโบวิช ปัจจุบันรายการถูกจัดอันดับให้ชมได้ตั้งแต่อายุ 16 ปีขึ่นไป


title: โปเลชูเดส

text: ประวัติของรายการ "โปเลชูเดส" เริ่มขึ้นเมื่อวลาดิสลาฟ ลิสต์เซฟ และ Anatoly Lysenko ได้เข้าพักในโรงแรมในกรุงปารีส แนวคิดในการสร้างรายการเกิดขึ้นในระหว่างการดูรายการโทรทัศน์อเมริกัน "วีลออฟฟอร์จูน" โดยชื่อรายการนั้นลิสต์เซฟได้มาจากนวนิยายเรื่อง "The Golden Key, or the Adventures of Buratino" ของ Aleksey Nikolayevich Tolstoy จากนั้นพวกเขาได้พบกับ Alexei Murmulyov บรรณาธิการเพลงใน Gosteleradio USSR


title: โปเลชูเดส

text: บริษัท VID พยายามที่จะซื้อลิขสิทธิ์รายการ "วีลออฟฟอร์จูน" จากบริษัท King World Productions อย่างไรก็ตามบริษัทก็ไม่สามารถซื้อลิขสิทธิ์สำหรับรูปแบบรายการได้ ในท้ายที่สุดลิสต์เซฟ และ Murmulyov ตัดสินใจที่จะดัดแปลงรายการโดยเป็นการนำ "วีลออฟฟอร์จูน" และ "The Price is Right" รวมเข้าไว้ด้วยกันกันโดยไม่มีการมีส่วนร่วมใด ๆ ของผู้ถือลิขสิทธิ์ชาวอเมริกัน


title: โปเลชูเดส

text: "โปเลชูเดส" ออกอากาศครั้งแรกทางช่องรายการที่ 1 สถานีวิทยุโทรทัศน์กลางแห่งสหภาพโซเวียต ในวันที่ 25 ตุลาคม 1990 โดยผู้ดำเนินรายการคนแรกคือ วลาดิสลาฟ ลิสต์เซฟ


title: พรรคประชาธรรมไทย

text: พรรคประชาธรรมไทย พรรคการเมืองของไทยที่ได้ยื่นจดจองชื่อพรรคต่อ คณะกรรมการการเลือกตั้ง หรือ กกต. เป็นลำดับที่ 53/2561 เมื่อวันศุกร์ที่ 9 มีนาคม พ.ศ. 2561 โดยมีนาย พิเชษฐ สถิรชวาล อดีตรัฐมนตรีว่าการกระทรวงคมนาคม, อดีตรัฐมนตรีช่วยว่าการกระทรวงอุตสาหกรรม, อดีตผู้อำนวยการ องค์การขนส่งมวลชนกรุงเทพ หรือ ขสมก., อดีตเลขาธิการ คณะกรรมการกลางอิสลามแห่งประเทศไทย และอดีตผู้แทนการค้าไทยเป็นผู้ยื่นคำร้องขอ


title: พรรคประชาธรรมไทย

text: กระทั่งวันศุกร์ที่ 20 เมษายน พ.ศ. 2561 ทางพรรคประชาธรรมไทยได้รับหนังสือรับจดแจ้งจัดตั้งพรรคจากทาง พ.ต.อ. จรุงวิทย์ ภุมมา เลขาธิการ กกต. และนายทะเบียนพรรคการเมืองซึ่งขณะนั้นยังเป็น รักษาการเลขาธิการ กกต. และรักษาการนายทะเบียนพรรคการเมืองเพื่อเตรียมการจดทะเบียนจัดตั้งพรรคอย่างเป็นทางการต่อไปพร้อมกับ พรรคอนาคตใหม่ และพรรคการเมืองอีก 3 พรรค


title: พรรคประชาธรรมไทย

text: ต่อมาในวันอาทิตย์ที่ 6 พฤษภาคม พ.ศ. 2561 ทางพรรคได้จัดประชุมใหญ่สามัญครั้งที่ 1 ที่ โรงแรมมิราเคิลแกรนด์ เพื่อรับรองระเบียบ ข้อบังคับ อุดมการณ์และนโยบายของพรรครวมถึงเพื่อทำการเลือกหัวหน้าพรรค เลขาธิการพรรคและคณะกรรมการบริหารพรรคโดยในงานได้มีนักร้องลูกทุ่ง นักแสดง และนักแต่งเพลงลูกทุ่งเข้ามาร่วมเป็นสมาชิกพรรคเช่น รังษี เสรีชัย, ไกรลาศ เกรียงไกร, รุ่งเพชร แหลมสิงห์ และ ณพนรรจ์ ขวัญประภา ผู้แต่งเพลงเสียความรู้สึกเป็นต้นโดยผลการเลือกตั้งปรากฏว่านาย พิเชษฐ ได้รับเลือกเป็นหัวหน้าพรรคคนแรกส่วนนาย ปณชัย แดงอร่าม เป็นเลขาธิการพรรคคนแรก และได้มีการจดทะเบียนจัดตั้งพรรคต่อ กกต. เมื่อวันศุกร์ที่ 25 พฤษภาคม พ.ศ. 2561 แต่ในเวลาต่อมาทางพรรคได้ถอนคำขอจดทะเบียนจัดตั้งพรรคหลังจากคณะกรรมการบริหารพรรคจำนวน 6 คนได้ขอลาออกจากตำแหน่งและสมาชิกพรรคประชาธรรมไทย โดยได้มีการยื่นจดทะเบียนจัดตั้งพรรคเป็นครั้งที่ 2 ต่อ กกต. เมื่อวันจันทร์ที่ 10 กันยายน พ.ศ. 2561


title: พรรคประชาธรรมไทย

text: กระทั่งวันอังคารที่ 30 ตุลาคม พ.ศ. 2561 ในการประชุมคณะกรรมการการเลือกตั้ง ครั้งที่ ๕๘/๒๕๖๑ (๒๒) ที่ประชุมมีมติรับจดทะเบียนจัดตั้งพรรคประชาธรรมไทยพร้อมกับ พรรคคลองไทย


title: อีซาเบลา (จังหวัดบาซีลัน)

text: นครอีซาเบลา (เตาซุก: "Bandar Isabela"; ชาบากาโน: "Ciudad de Isabela"; ) เป็นนครระดับที่ 4 ในเขตตังไวนางซัมบวงกา ประเทศฟิลิปปินส์ มีประชากร 112,788 คนในปี ค.ศ. 2015 เมืองมีชื่อเรียกอีกชื่อว่า อีซาเบลาเดอบาซีลัน เพื่อป้องกันความสับสนกับจังหวัดอีซาเบลาบนเกาะลูซอน แม้ว่าพื้นที่ของจังหวัดบาซีลัน ซึ่งเป็นที่ตั้งเชิงภูมิศาสตร์ของตัวเมือง จะอยู่ในเขตปกครองตนเองในมินดาเนามุสลิม (ARMM) แต่ตัวเมืองอีซาเบลากลับถูกจัดให้อยู่ในเขตตังไวนางซัมบวงกา


title: อีซาเบลา (จังหวัดบาซีลัน)

text: ผู้คนในเมืองส่วนใหญ่นับถือโรมันคาทอลิกและอิสลาม และมีการค้าขายกับชาวชาวจีนตะวันออก นอกจากนี้ในตัวเมืองยังมีผู้อพยพจากไต้หวันและเกาหลีใต้อีกด้วย


title: สถานีวิทยุกระจายเสียงรัฐสภา

text: สถานีวิทยุกระจายเสียงรัฐสภา () เป็นสถานีวิทยุกระจายเสียงของประเทศไทย ซึ่งมีวัตถุประสงค์หลัก เพื่อการกระจายข้อมูลข่าวสาร เพื่อส่งเสริมความเข้าใจอันดี ระหว่างรัฐสภากับประชาชน ดำเนินการโดย สำนักงานเลขาธิการสภาผู้แทนราษฎร มีภารกิจหลักในการถ่ายทอดเสียง การประชุมรัฐสภา การประชุมสภาผู้แทนราษฎร และการประชุมวุฒิสภา (ปัจจุบันหมายถึง การประชุมสภานิติบัญญัติแห่งชาติ) รวมถึงรายงานข้อมูลข่าวสารต่างๆ ที่เกี่ยวข้องกับงานของรัฐสภา เผยแพร่สู่ประชาชนทั่วไป รวมถึงรายการสาระประโยชน์ต่างๆ และรายการส่งเสริมความรู้ด้านประชาธิปไตย ออกอากาศในช่วงนอกเหนือจากการประชุมสภาฯ


title: สถานีวิทยุกระจายเสียงรัฐสภา

text: สถานีวิทยุกระจายเสียงรัฐสภา ส่งกระจายเสียงด้วยระบบเอฟเอ็มที่ความถี่ 87.5 เมกะเฮิรตซ์ และระบบ เอเอ็มที่ความถี่ 1071 กิโลเฮิรตซ์ โดยระบบเอฟเอ็มเปิดดำเนินการทดลองออกอากาศครั้งแรก เมื่อวันที่ 18 เมษายน พ.ศ. 2537 ก่อนจะเริ่มออกอากาศอย่างเป็นทางการเมือวันที่ 1 พฤศจิกายน ปีเดียวกัน และระบบเอเอ็มเปิดดำเนินการกระจายเสียงครั้งแรก เมื่อวันที่ 5 ธันวาคม พ.ศ. 2551


title: สถานีวิทยุกระจายเสียงรัฐสภา

text: สถานีวิทยุกระจายเสียงรัฐสภาได้มีการจัดตั้งเป็นครั้งแรกเมื่อปี พ.ศ. 2532 ตามคำสั่งรัฐสภา ที่ 8/2532 ซึ่งมีการแต่งตั้งคณะกรรมการเพื่อเตรียมการจัดตั้งสถานีวิทยุกระจายเสียงของรัฐสภา โดยได้รับจัดสรรงบประมาณตั้งต้น จำนวน 10,485,200 ล้านบาท เปิดดำเนินการทดลองออกอากาศครั้งแรก เมื่อวันที่ 18 เมษายน - 31 ตุลาคม พ.ศ. 2537 เป็นเวลา 6 เดือน โดยระยะแรกออกอากาศตั้งแต่เวลา 06:00-09:00 น. ซึ่งมีเพียงการเปิดเพลง สลับกับรายงานข่าว บทความ สรุปการประชุมคณะกรรมาธิการ และการถ่ายทอดข่าวจากสถานีวิทยุกระจายเสียงแห่งประเทศไทย ก่อนจะเริ่มออกอากาศอย่างถาวร เมื่อวันที่ 1 พฤศจิกายน ปีเดียวกัน โดยส่งกระจายเสียงตั้งแต่เวลา 06:00-20:00 น. โดยเริ่มมีการถ่ายทอดเสียงการประชุมรัฐสภา ทั้งสภาผู้แทนราษฎร วุฒิสภา และการประชุมร่วมกันทั้งสองสภา นำเสนอร่วมกับข่าวสารความเคลื่อนไหวในแวดวงรัฐสภา


title: สถานีวิทยุกระจายเสียงรัฐสภา

text: ในปี พ.ศ. 2547 เพิ่มเวลาการกระจายเสียงอีก 2 ชั่วโมง เป็นเวลา 05:00-22:00 น. โดยเพิ่มรายการศาสนาและรายการเสริมสร้างความรู้ประชาธิปไตยสำหรับเยาวชน


title: สถานีวิทยุกระจายเสียงรัฐสภา

text: สถานีวิทยุกระจายเสียงรัฐสภาได้จัดตั้งสถานีวิทยุกระจายเสียงรัฐสภาในระบบเอเอ็ม ซึ่งทางกรมไปรษณีย์โทรเลข (สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ในปัจจุบัน) ได้จัดสรรคลื่นความถี่วิทยุเอเอ็มให้กับทางสถานีวิทยุกระจายเสียงรัฐสภา ตามแผนจัดสรรความถี่วิทยุกระจายเสียง ระบบเอ.เอ็ม.แห่งชาติ ไว้ที่ 1071 กิโลเฮิรตซ์ เมื่อเดือนมกราคม พ.ศ. 2535 เพื่อขยายช่องทางการรับฟังให้มีความครอบคลุมพื้นที่การรับฟังให้กว้างขึ้น นอกเหนือจากพื้นที่การรับฟังของสถานีวิทยุกระจายเสียงรัฐสภา ภาคเอฟเอ็มเดิมซึ่งมีสถานีแม่ข่ายอยู่ที่กรุงเทพมหานครและเครือข่ายในภูมิภาคอีก 14 จังหวัด รวมถึงเพื่ออำนวยความสะดวกสำหรับผู้ฟังที่ประสบปัญหาจากการถูกคลื่นความถี่ของสถานีวิทยุชุมชนที่ส่งสัญญาณรบกวน ในระหว่างการรับฟังการถ่ายทอดเสียงการประชุมสภาฯ และรายการอื่นๆ ของสถานีวิทยุกระจายเสียงรัฐสภา โดยสถานีวิทยุกระจายเสียงรัฐสภา ภาคเอเอ็มเปิดดำเนินการกระจายเสียงครั้งแรก เมื่อวันที่ 5 ธันวาคม พ.ศ. 2551 ณ อาคารเครื่องส่ง สถานีวิทยุกระจายเสียงรัฐสภา แขวงท่าข้าม เขตบางขุนเทียน กรุงเทพมหานคร โดยออกอากาศใช้ผังรายการเดียวกันกับภาคเอฟเอ็มทุกประการ


title: สถานีวิทยุกระจายเสียงรัฐสภา

text: สถานีวิทยุกระจายเสียงรัฐสภา ส่งกระจายเสียงจากห้องส่งสถานีวิทยุกระจายเสียงรัฐสภา ภายในอาคารรัฐสภา ถนนอู่ทองใน แขวงดุสิต เขตดุสิต กรุงเทพมหานคร และส่งสัญญาณไปยังสถานีส่งภาคเอฟเอ็ม ตั้งอยู่ ณ ซอยอารีย์สัมพันธ์ ถนนพระราม 6 แขวงพญาไท เขตพญาไท กรุงเทพมหานคร และส่งสัญญาณในภาคเอเอ็ม จากอาคารเครื่องส่ง สถานีวิทยุกระจายเสียงรัฐสภา แขวงท่าข้าม เขตบางขุนเทียน กรุงเทพมหานคร


title: สถานีวิทยุกระจายเสียงรัฐสภา

text: นอกจากนี้ยังมีสถานีเครือข่ายในส่วนภูมิภาค 14 จังหวัด ดังนี้


title: ปากาดีอัน

text: นครปากาดีอัน (; เซบัวโน: "Dakbayan sa Pagadian"; ชาบากาโน: "Ciudad de Pagadian") เป็นเมืองศูนย์กลางของจังหวัดตีโมกซัมบวงกา ประเทศฟิลิปปินส์ และเป็นศูนย์กลางของเขตตังไวนางซัมบวงกา และยังเป็นเมืองที่มีประชากรมากเป็นอันดับที่ 2 ของภูมิภาค รองจากซัมบวงกาซิตี ปากาดีอันมีประชากร 199,060 คนในปี ค.ศ. 2015


title: ปากาดีอัน

text: เอกลักษณ์ของเมืองปากาดีอัน คือ รถสามล้อที่ถูกออกแบบให้สามารถขับขึ้นเนินได้ และเป็นเมืองเดียวในฟิลิปปินส์ที่ระบบขนส่งมีความเอียง 25-40 องศา


title: อีปีล (จังหวัดซัมบวงกาซีบูไก)

text: เทศบาลอีปีล (เซบัวโน: Lungsod sa Ipil; ชาบากาโน: "Municipalidad de Ipil"; ) เป็นเมืองศูนย์กลางประจำจังหวัดซัมบวงกาซีบูไก ประเทศฟิลิปปินส์ ในปี ค.ศ. 2015 มีประชากร 74,656 คน จึงเป็นเมืองที่มีประชากรมากที่สุดในจังหวัดซัมบวงกาซีบูไก


title: อีปีล (จังหวัดซัมบวงกาซีบูไก)

text: อีปีลใช้เวลาเดินทาง 3 ชั่วโมงจากเมืองใหญ่อย่างดีโปโลก ปากาดีอัน และซัมบวงกาซิตี เมืองอีปีลมีท่าเรือทะเลที่อยู่ห่างจากใจกลางเมืองประมาณ 4 กิโลเมตร ท่าอากาศยานอีปีลตั้งอยู่ในบารังไกย์ซานีโตอีปีลซัมบวงกาซีบูไก อยู่ริมทางหลวงสายแพน-ฟิลิปปินส์ และเป็นสนามบินแห่งเดียวในจังหวัดซัมบวงกาซีบูไก


มิสเตอร์ยูนิเวอร์แซลแอมบาสซเดอร์ไทยแลนด์ 2015 เป็นการประกวดมิสเตอร์ยูนิเวอร์แซลแอมบาสซเดอร์ไทยแลนด์ครั้งที่ 1 ณ ศูนย์การค้าเดอะมอลล์ ช็อปปิ้ง เซ็นเตอร์, นครราชสีมา, ประเทศไทย โดยผู้ชนะการประกวดในครั้งนี้ คือ กฤชฎา จำปาแก้ว ซึ่งจะได้เป็นตัวแทนประเทศไทยเข้าร่วมประกวดมิสเตอร์ยูนิเวอร์แซลแอมบาสซเดอร์ 2015


title: มิสเตอร์ยูนิเวอร์แซลแอมบาสซเดอร์ไทยแลนด์ 2015

text: 14 ผู้เข้าประกวดที่ได้รับการยืนยัน:


title: อะเลคซันดร์ เนฟสกี (ภาพยนตร์)

text: อะเลคซันดร์ เนฟสกี () เป็นภาพยนตร์อิงประวัติศาสตร์จากสหภาพโซเวียต กำกับโดย เซียร์เกย์ ไอเซนสไตน์ ภาพยนตร์แสดงถึงความพยายามบุกเมืองนอฟโกรอดในช่วงคริสต์ศตวรรษที่ 13 โดยอัศวินทิวทอนิกของจักรวรรดิโรมันอันศักดิ์สิทธิ์แต่พ่ายแพ้ต่อกองทัพของเจ้าชายอะเลคซันดร์ ซึ่งเป็นที่รู้จักในชื่อ อะเลคซันดร์ เนฟสกี


title: อะเลคซันดร์ เนฟสกี (ภาพยนตร์)

text: ไอเซนสไตน์ ผลิดภาพยนตร์ร่วมกับดมีตรี วาซีเยฟ และเขียนบทร่วมกับปิออตร์ ปัฟเลนโค พวกเขาได้รับมอบหมายให้ตรวจสอบให้แน่ใจว่าไอเซนสไตน์ไม่ได้หลงเข้าไปในแนวคิด "formalism" และเพื่ออำนวยความสะดวกต่อการถ่ายทำในตารางเวลาที่เหมาะสม ภาพยนตร์ผลิตโดย Goskino ผ่านทางสตูดิโอภาพยนตร์มอสฟิล์ม โดยที่ Nikolai Cherkasov ถูกรับบทเป็นอะเลคซันดร์ เนฟสกี และประพันธ์ดนตรีประกอบโดย เซียร์เกย์ โปรโคเฟียฟ "อะเลคซันดร์ เนฟสกี" เป็นหนึ่งในภาพยนตร์เสียงในฟิล์มสามเรื่องแรกของไอเซนสไตน์ที่เป็นที่นิยมและได้รับความนิยมสูงสุด ในปี 2484 ไอเซนสไตน์, ปัฟเลนโค, Cherkasov และ Abrikosov ได้รับรางวัล Stalin Prize สำหรับภาพยนตร์เรื่องนี้


title: อะเลคซันดร์ เนฟสกี (ภาพยนตร์)

text: ในปี 2521 ภาพยนตร์เรื่องนี้ถูกจัดอยู่ใน 1 ใน 100 ภาพยนตร์ที่ดีที่สุดในโลกจากการสำรวจความคิดเห็นที่จัดโดยสำนักพิมพ์ Arnoldo Mondadori Editore ของอิตาลี


title: มิสเตอร์เนชันแนลไทยแลนด์ 2018

text: มิสเตอร์เนชันแนลไทยแลนด์ 2018 เป็นการประกวดมิสเตอร์เนชันแนลไทยแลนด์ครั้งที่ 2 การประกวดรอบตัดสินจัดขึ้นเมื่อวันที่ 3 มีนาคม พ.ศ. 2561 ณ เดอะ เวสทิน แกรนด์ สุขุมวิท กรุงเทพมหานคร, ประเทศไทย โดยผู้ชนะการประกวดในครั้งนี้ คือ ณัฐชนน สินกล่ำ ซึ่งจะได้เป็นตัวแทนประเทศไทยเข้าร่วมประกวดมิสเตอร์เนชันแนล 2018


title: มิสเตอร์เนชันแนลไทยแลนด์ 2018

text: 17 ผู้เข้าประกวดที่ได้รับการยืนยัน:


title: อุลูมกุรอาน

text: อุลูมกุรอาน ((علوم قرآن) คือศาสตร์ต่างๆที่เกี่ยวข้องกับอัลกุรอาน ซึ่งมีขอบเขตที่กว้างขวางและรวบรวมศาสตร์ต่างๆ เช่น การตีความ,ตัจวีด,วิชากิรออัตกุรอาน,ที่มาของการลงอายะฮ์กุรอาน,วิชาวาทศาสตร์ของอายะฮ์กุรอาน,ประวัติศาสตร์ความเป็นมาของกุรอานจนถึงฮีโมเนติก(อรรถปริวรรตศาสตร์) อุลูมกุรอานเป็นคำศัพย์เฉพาะในเรื่องที่เกี่ยวข้องกับการรู้จักกับอัลกุรอานตลอดจนแง่มุมต่างๆของคำภีร์นี้ และ เป้าหมายก็คือการรับรู้ในแง่มุมต่างๆที่เกี่ยวกับกุรอานโดยครอบคลุมไปถึงประวัติศาสตร์และการตีความภายนอกและเนื้อหาเพื่อที่จะใช้ประโยชน์อย่างสูงสุดทางหลักศาสนาและวิทยาการต่างๆ บางส่วนจากศาสตร์นี้มีความเป็นมาที่ยาวนานในอิสลาม แต่ว่าบางส่วนของศาสตร์นี้เช่นฮีโมเนติก(อรรถปริวรรตศาสตร์)เป็นเรื่องใหม่ของอุลูมกุรอาน เช่นประวัติศาสตร์ความเป็นมาของกุรอานถูกหยิบยกมาน้อยมาก แต่ด้วยกับการค้นคว้าต่างๆของนักบูรพาคดีทำให้ศาสตร์นี้ขยายกว้างขึ้น อุลูมกุรอานเป็นคำที่กว้างในศาสตร์ต่างๆที่เกี่ยวกับกุรอาน ส่วนมากจะใช้ในภาษาอาหรับและฟารซีและในภาษาอังกฤษไม่มีคำที่เทียบเคียงได้ ถึงแม้ว่าศาศตร์ต่างๆที่มีอยู่ในปัจจุบันจะสามารถเทียบคำภาษาอังกฤษได้ก็ตาม


title: อุลูมกุรอาน

text: หนังสือ อัลอิตกอน ฟีอุลูมิลกุรอาน เขียนโดยยะลาลุดดีนซุยูฏี เป็นหนึ่งในหนังสือเล่มแรกที่เขียนเกี่ยวกับวิชาการกุรอานศาสตร์เหล่านั้นเช่น


title: สโมสรฟุตบอลลูกาโน

text: สโมสรฟุตบอลลูกาโน เป็นสโมสรฟุตบอลอาชีพสวิตเซอร์แลนด์ ตั้งอยู่ที่เมืองลูกาโน ประเทศสวิตเซอร์แลนด์ สโมสรเคยเปลี่ยนไปใช้ชื่อ "เอซีลูกาโน" ในปี ค.ศ. 2004 และกลับมาใช้ชื่อเดิมในปี ค.ศ. 2008 สนามเหย้าของสโมสรคือสนามกีฬาคอร์นาเรโด ปัจจุบันกำลังแข่งขันในสวิสซูเปอร์ลีก โดยเล่นบนลีกสูงสุดต่อเนื่องมาตั้งแต่ปี ค.ศ. 2015


title: สโมสรฟุตบอลบอร์เนียว

text: สโมสรฟุตบอลบอร์เนียว เป็นสโมสรฟุตบอลอินโดนีเซีย ตั้งอยู่ที่ซามารินดา จังหวัดกาลีมันตันตะวันออก ประเทศอินโดนีเซีย ปัจจุบันลงเล่นในลีกาวัน ฉายาของสโมสรคือ "โลมา"


title: สโมสรฟุตบอลบอร์เนียว

text: สโมสรฟุตบอลบอร์เนียวถูกก่อตั้งโดยอดีตผู้สนับสนุนของสโมสรปุตราซามารินดา ที่ไม่พอใจที่ทีมของพวกเขาไม่ประสบความสำเร็จใด ๆ โดยทางพีทีนาฮูซัมปราตามาอินโดนีเซีย ได้ซื้อสโมสรเปอร์เซอบาซูเปอร์บังกาลัน เมื่อวันที่ 7 มีนาคม ค.ศ. 2014 ทำให้สโมสรได้สิทธิ์แข่งขันลีกาอินโดนีเซียพรีเมียร์ดิวิชัน และได้เปลี่ยนชื่อสโมสรเป็นสโมสรฟุตบอลปุซามาเนียบอร์เนียว


title: สโมสรฟุตบอลบอร์เนียว

text: สโมสรเลื่อนชั้นสู่อินโดนีเซียซุปเปอร์ลีก จากการเอาชนะการยิงลูกโทษต่อพีเอสจีซีเซียมิส ในรอบรองชนะเลิศของอินโดนีเซียพรีเมียร์ดิวิชัน ฤดูกาล 2014 ต่อมาวันที่ 27 พฤศจิกายน ค.ศ. 2014 บอร์เนียวคว้าแชมป์แรกของสโมสร ซึ่งเป็นแชมป์พรีเมียร์ดิวิชัน จากการเอาชนะสโมสรเปอร์ซีวาวาเมอนา 2–1 ในนัดชิงชนะเลิศ


title: สโมสรฟุตบอลบอร์เนียว

text: ซูซูกิเซ็นสัญญาเป็นผู้สนับสนุนของสโมสรด้วยระยะเวลา 2 ปี เมื่อวันที่ 22 เมษายน ค.ศ. 2014 ต่อมาวันที่ 2 พฤษภาคม ค.ศ. 2014 บันกัลติมได้เข้ามาเป็นผู้สนับสนุนบนเสื้อแข่งขัน ทั้งเหย้าและเยือนสนามเหย้าในปัจจุบันคือ สนามกีฬาเซอกีรี และสนามกีฬาปาลารัน ส่วนสนามฝึกซ้อมคือ สนามกีฬาเซิมปาจา


title: เอมิ ซากุระ

text: เอมิ โมโตะกาวะ () เป็นนักมวยปล้ำหญิงชาวญี่ปุ่น ที่รู้จักในนามของ เอมิ ซากุระ หลังจากเริ่มต้นอาชีพของเธอใน International Wrestling Association of Japan ในเดือนสิงหาคม ค.ศ. 1995 ซากุระได้ทำงานให้กับสมาคมหลายแห่งในญี่ปุ่น ,ได้รับรางวัลมากมายหลายรางวัล ,ก่อนที่จะก่อตั้งสมาคมขึ้นเองชื่อ Ice Ribbon ในต้นปี ค.ศ. 2006 เธอเป็นแชมป์ ICE×60 ของIce Ribbon 2 สมัย และแชมป์ International Ribbon Tag Team ของIce Ribbon 5 สมัย เธอยังเป็นแชมป์แทกทีมของ Daily Sports Women's และของ JWP ในปี ค.ศ. 2009 และแชมป์ NEO Single and NWA Women's Pacific


title: เอมิ ซากุระ

text: ในปี 2012 เอมิ ได้ก่อตั้งสมาคม Gatoh Move Pro Wrestling ในกรุงเทพ, ประเทศไทย


title: เฮอร์ดี-เกอร์ดี

text: เฮอร์ดี-เกอร์ดี () เป็นเครื่องดนตรีชนิดเครื่องสายที่ผลิตโดยใช้ล้อชั้นสนที่ใช้มือหมุนข้อเหวี่ยงถูกับสาย ล้อทำหน้าที่คล้ายกับคันชักไวโอลิน และเสียงโน้ตที่เล่นจากเครื่องก็คล้ายกับเสียงของไวโอลินเช่นกัน เล่นเมโลดีบนแผงแป้นที่กดแทนเจนต์ หรือลิ่มเล็ก ๆ ที่มักทำจากไม้ กับสายตั้งแต่หนึ่งสายเพื่อเปลี่ยนระดับเสียง เฮอร์ดี-เกอร์ดีมีแผงเสียงและโพรงกลวงเพื่อทำให้ได้ยินการสั่นของสาย เช่นเดียวกับเครื่องสายอะคูสติกอื่นส่วนมาก


title: ทางรถไฟสายชุมทางทุ่งสง–กันตัง

text: ทางรถไฟสายชุมทางทุ่งสง–กันตัง หรือ ทางแยกกันตัง เป็นเส้นทางรถไฟสายหนึ่งที่แยกมาจากทางรถไฟสายใต้ (ธนบุรี–สุไหงโก-ลก) ที่สถานีรถไฟชุมทางทุ่งสง จังหวัดนครศรีธรรมราช มีปลายทางที่สถานีรถไฟกันตัง จังหวัดตรัง ปัจจุบันถือเป็นเส้นทางรถไฟเพียงสายเดียวของภาคใต้ฝั่งทะเลอันดามัน


title: ทางรถไฟสายชุมทางทุ่งสง–กันตัง

text:
มีการก่อสร้างทางรถไฟสายใต้ครั้งแรกเมื่อปี พ.ศ. 2452 และเริ่มมีการสร้างสถานีรถไฟกันตัง (ขณะนั้นใช้ชื่อว่าสถานีรถไฟตรัง) เพื่ออำนวยความสะดวกในการก่อสร้างทางรถไฟสายใต้ จากนั้นจึงมีการสร้างท่าเรือกันตังสำหรับใช้ในการขนส่งเพราะติดชายฝั่งทะเลอันดามัน และสร้างโรงงานประกอบรถจักรและล้อเลื่อนสำหรับใช้ในการก่อสร้างทางรถไฟสายใต้ เบื้องต้นได้แบ่งการเดินรถออกเป็นสองช่วงคือสถานีรถไฟกันตัง–ห้วยยอด ระยะทาง 49 กิโลเมตร เปิดใช้งานครั้งแรกเมื่อวันที่ 1 เมษายน พ.ศ. 2456 และจากสถานีรถไฟห้วยยอด–ชุมทางทุ่งสง ระยะทาง 44 กิโลเมตร เดินรถเมื่อวันที่ 1 มกราคม พ.ศ. 2456 รวมมีระยะทางทั้งหมด 92.802 กิโลเมตรเมื่อนับจากสถานีรถไฟชุมทางทุ่งสง ถือเป็นเส้นทางรถไฟที่เก่าแก่สายหนึ่ง
ทางรถไฟสายนี้มีสถานีปลายทางคือสถานีรถไฟตรัง ต่อมาได้มีการย้ายตัวเมืองไปที่ตำบลทับเที่ยง สถานีรถไฟตรังจึงเปลี่ยนชื่อเป็นสถานีรถไฟกันตัง ส่วนสถานีรถไฟทับเที่ยงซึ่งเป็นที่ตั้งของตัวเมืองใหม่ก็เปลี่ยนชื่อเป็นสถานีรถไฟตรังมาจนถึงปัจจุบัน ในอดีตบริเวณสถานีรถไฟกันตัง มีรางรถไฟอีก 500 เมตรมุ่งสู่ท่าเทียบเรือกันตัง จากการที่สถานีรถไฟกันตังตั้งอยู่ใกล้กับท่าเรือกันตัง จึงใช้สำหรับรับสินค้าจากต่างประเทศ โดยเฉพาะอย่างยิ่งจากยุโรป เช่น ประเทศเยอรมนี, สหราชอาณาจักร, สหรัฐ และอินเดีย โดยมากเป็นวัสดุสำหรับก่อสร้างและล้อเลื่อนที่สั่งมาจากต่างประเทศ ทั้งนี้ท่าเรือกันตังมีการส่งต่อสินค้าอาทิ ยางพารา ไม้ยางพารา ยิปซัม และปูนซีเมนต์ไปยังท่าเรือปีนังเป็นสินค้าขาออกอย่างเดียว โดยสินค้าจะส่งต่อไปยังประเทศต่าง ๆ แต่ภายหลังรัฐบาลไทยหันไปนำเข้าสินค้าจากญี่ปุ่นแทนยุโรป ทำให้ท่าเรือกันตังซบเซาจนต้องยกเลิกกิจการขนส่งสินค้าจากท่าเรือกันตัง ปัจจุบันรางรถไฟที่มุ่งไปยังท่าเรือกันตังจึงถูกชาวบ้านรุกล้ำ


title: ทางรถไฟสายชุมทางทุ่งสง–กันตัง

text: สิ่งที่พิเศษอย่างหนึ่งของทางรถไฟสายนี้คืออาคารของสถานีรถไฟกันตัง ที่ยังคงรูปแบบสถาปัตยกรรมที่เป็นเอกลักษณ์ดั้งเดิมเหมือนตั้งแต่แรกสร้าง ตัวอาคารสร้างด้วยไม้ชั้นเดียวผสานอิทธิพลตะวันออกและตะวันตก หลังคาเป็นรูปปั้นหยาผสมหลังคาจั่ว ผนังมีสีเหลืองมัสตาร์ด ตัดกับสีน้ำตาลจากขอบหน้าต่าง ขอบประตู เสา และคาน จากความโดดเด่นดังกล่าวทำให้สถานีแห่งนี้ขึ้นทะเบียนเป็นโบราณสถานโดยกรมศิลปากร


title: ทางรถไฟสายชุมทางทุ่งสง–กันตัง

text: ปัจจุบันทางรถไฟสายนี้ยังให้บริการในสายกรุงเทพ–ตรัง และกรุงเทพ–กันตัง ซึ่งจะมีผู้โดยสารมายังสถานีปลายทางค่อนข้างน้อย


title: เมีย 2018 รักเลือกได้

text: เมีย 2018 #รักเลือกได้ เป็นละครโทรทัศน์ไทยแนวเมโลดราม่าที่ออกอากาศในปี พ.ศ. 2561 โดย เดอะ วัน เอ็นเตอร์ไพรส์ ได้ซื้อลิขสิทธิ์ละครชุด (ภาษาจีน: 犀利人妻 / Xi Li Ren Qi) ของ Sanlih E-Television ประเทศไต้หวันมาทำใหม่ในเวอร์ชันภาษาไทย เขียนบทโทรทัศน์โดย เนปาลี (วรรธนา วีรยวรรธน) กำกับการแสดงโดย สันต์ ศรีแก้วหล่อ นำแสดงโด น้ำทิพย์ จงรัชตวิบูลย์, ณวัฒน์ กุลรัตนรักษ์, มารี เบรินเนอร์, ธนภัทร กาวิละ, พีท ทองเจือ, พิชญ์นาฏ สาขากร, วรรธนะ กัมทรทิพย์, ชนกวนันท์ รักชีพ ออกอากาศทุกวันจันทร์–อังคาร เวลา 21.30-22.45 น. ทางช่องวัน และออกอากาศย้อนหลังทางแอปพลิเคชันไลน์ทีวี เริ่มตอนแรก 28 พฤษภาคม พ.ศ. 2561 ต่อจากกาหลมหรทึก และออกอากาศในประเทศจีนผ่านแพลตฟอร์มเทนเซ็นต์ วีดีโอพร้อมกับการแพร่ภาพในประเทศไทย


title: เมีย 2018 รักเลือกได้

text: แต่เดิมแผนงานของละครเรื่องนี้รวมไปถึงระหว่างการถ่ายทำและทีเซอร์ตัวแรกได้ใช้ชื่อว่า สงครามรัก ตามชื่อภาษาไทยเดิมของต้นฉบับ ก่อนที่จะเปลี่ยนชื่อเรื่องมาใช้ชื่อว่า เมีย 2018 ในวันบวงสรวงละครก่อนออกอากาศ และนับเป็นการกลับมาเจอกันในรอบ 10 ปีของน้ำทิพย์และณวัฒน์ หลังร่วมงานกันครั้งล่าสุดในละครสงครามนางฟ้า และเป็นการพลิกบทบาทครั้งสำคัญของ มารี เบรินเนอร์ ที่ได้รับบทเมียน้อยที่มีความร้าย


title: เมีย 2018 รักเลือกได้

text: อรุณา (น้ำทิพย์ จงรัชตวิบูลย์) แต่งงานใช้ชีวิตสามี-ภรรยากับ ธาดา (ณวัฒน์ กุลรัตนรักษ์) หลังแต่งงานเธอตัดสินใจลาออกจากการเป็นเวิร์คกิ้งวูแมนผันตัวมาเป็นแม่บ้านธรรมดาสามัญชนทั่วไป และมีทายาทรักหนึ่งคนคือ นุดา (ด.ญ.รุ่งลดา รุ่งลิขิตเจริญ) เธอใชีชีวิตอย่างเต็มที่และมีความสุขกันสามคนพ่อแม่ลูก แต่แล้วมรสุมและบททดสอบชีวิตลูกใหญ่ก็เข้ามาในชีวิตของเธอเมื่อ กันยา (มารี เบิร์นเนอร์) ลูกพี่ลูกน้องของเธอกลับมาจากเมืองนอกและขอมาอาศัยร่วมอยู่ด้วย ชีวิตที่สมบูรณ์แบบก็ค่อย ๆ ร่วงลงจนถึงจุดต่ำที่สุดของชีวิตหลังเธอได้ล่วงรู้ว่า กันยา แอบมีความสัมพันธ์ลึกๆ กับ ธาดา ผู้ซึ่งเป็นพี่เขยของกันยาเอง เหตุการณ์นี้ทำให้อรุณาเสียใจและเครียดอย่างหนักว่าเธอจะทนได้อีกเท่าไหร่ เธอจะเดินหน้าชีวิตต่อไปอย่างไร หากเธอตัดสินใจหย่าแล้วเธอกับลูกจะมีชีวิตเป็นอย่างไร เธอจะกลับไปมีงานทำเหมือนแต่ก่อนหรือไม่ เธอได้แต่เครียดและคำนึงถึงคำสอนของแม่ว่าชีวิตครอบครัวมันก็เหมือนกับ "เกี๊ยว" ที่ต้องใช้ความบรรจงในการปั้นขึ้นมาและผ่านความร้อนจนสุกงอมให้เราได้กิน ก็เปรียบเหมือนกับครอบครัวที่ต้องช่วยกันสร้างขึ้นมาอย่างบรรจง ความบรรจงจะช่วยยึดเหนี่ยวเอาไว้ไม่ให้ครอบครัวแตกสลาย แม้ผ่านร้อนผ่านหนาวผ่านมรสุมใหญ่ในชีวิตก็ตาม


title: เมีย 2018 รักเลือกได้

text: แต่แล้วโชคชะตากลับเล่นตลกเมื่ออรุณาได้ไปรู้จักกับ วศิน (ธนภัทร กาวิละ) CEO หนุ่มดีกรีนักเรียนเมืองนอกที่ถูกชะตากับอรุณามากจนอยากดึงเธอเข้ามาร่วมทำโปรเจกต์ใหม่ด้วยกัน วศินทำทุกวิถีทางเพื่อให้อรุณายอมละทิ้งชีวิตแม่บ้านแล้วกลับมาทำงานโดยมีเงื่อนไขว่าเธอต้องหย่าร้างกับธาดาก่อนร่วมงาน อรุณาไม่รู้จะหันหน้าไปหาใคร ไม่รู้จะไปพึ่งทางไหน นอกจากแม่อันเป็นที่รักของเธอและเพื่อนสนิทผู้เป็นน้องสะไภ้ของเธออย่าง ธารี (ชนกวนันท์ รักชีพ) ทั้งแม่และธารีต่างเตือนสติให้อรุณาลุกขึ้นสู้อีกครั้ง รวมถึงวศินเองยังได้มาบอกความจริงบางอย่างเกี่ยวกับตัวกันยาว่า กันยาเธอเป็นโรคบุคลิกภาพชายขอบ และเธอจะมีอารมณ์รุนแรงเมื่อไม่ได้รับการเอาใจตามที่เธอคาดหวัง อรุณาได้ยินเช่นนั้นเธอจึงปล่อยวางเรื่องกันยา และตัดสินใจลุกขึ้นจากความโศกเศร้า เปลี่ยนแปลงตัวเองใหม่หมดจด และเดินหน้าเข้าทำงานกับวศินตามที่ตั้งใจไว้ และเธอก็ทำได้สำเร็จจนรอบข้างภูมิใจที่อรุณาไม่จมอยู่กับความเศร้าอีกต่อไป


title: เมีย 2018 รักเลือกได้

text: อรุณาลุกขึ้นมาใช้ชีวิตแบบเวิร์คกิ้งวูแมนอีกครั้ง การเปลี่ยนแปลงตัวเองของอรุณาในครั้งนี้ไปเข้าตาและสะดุดตาใครหลายคน ทั้ง ธาดา วศิน สุชาติ (พีท ทองเจือ) รวมไปถึง มุนิน (พิชญ์นาฏ สาขากร) ผู้เป็นแฟนเก่าของธาดา และเป็นไม้เบื่อไม้เมาของเธอมาก่อน มุนินตัดสินใจชวนอรุณามาทำรายการออนไลน์ร่วมกัน เพื่อสร้างข้อคิดและคำสอนดีๆ แก่เพื่อนผู้หญิงโดยเฉพาะ อรุณาตอบตกลงโดยทุกคนเห็นดีเห็นงามด้วย และนับจากนั้นชีวิตของอรุณาก็เปลี่ยนไปแบบไม่มีวันหวนคืน


title: เมีย 2018 รักเลือกได้

text: ชีวิตของอรุณาและธาดาสวนทางกันอย่างชัดเจน หลังหย่าขาดกับอรุณา ธาดาก็ถูกไล่ออกจากงานหลังกันยาไปมีเรื่องกับ พลอยใส (เจณิสตา พรหมผดุงชีพ) กลางงานเลี้ยงของบริษัทฯ และบริษัทฯ สืบทราบอย่างชัดเจนว่าธาดาได้หย่าขาดกับอรุณาแล้ว ซึ่งขัดกับธรรมเนียมปฏิบัติของบริษัทฯ ที่พนักงานระดับผู้บริหารต้องรักษาสถาบันครอบครัวไว้เป็นตัวอย่าง รวมถึงกันยาถูกสุชาติให้ออกจากงานเพราะไม่ผ่านการทดลองงาน แต่กลับกัน ชีวิตของอรุณากลับดีขึ้นแบบก้าวกระโดด อรุณาได้รับการยอมรับจากสังคมในฐานะผู้หญิงตัวอย่าง และรายการออนไลน์ที่เธอทำร่วมกับมุนินก็โด่งดังเป็นพลุแตกจนทำให้เธอได้เข้ามาจัดรายการสดทางโทรทัศน์แบบจริงจัง รวมถึงความรักระหว่างเธอกับวศินก็ค่อยๆ ก่อตัวขึ้นเรื่อยๆ โดยนุดาเองก็เห็นดีเห็นงามไปกับเขาด้วย แม้ว่าเธอจะถูกนินทาว่าร้ายเพราะวศินไปทำหน้าที่แทนธาดา แต่เธอก็ยังยืนหยัดและสู้กับเสียงนินทาได้อย่างไม่ขาดสาย


title: เมีย 2018 รักเลือกได้

text: ชีวิตของธาดาร่วงลงถึงขีดสุด เขาตัดสินใจขอเลิกกับกันยาและย้ายไปใช้ชีวิตตามลำพังที่เมืองจีน ตามคำขอของเจ้านายใหม่ที่ต้องการให้ธาดาไปรับตำแหน่งที่เมืองจีน ส่วนกันยา หลังล้มเหลวเรื่องความรักกับธาดา เธอจึงตัดสินใจบากหน้ากลับไปใช้ชีวิตร่วมกับครอบครัวของเธอที่เมืองนอก แต่สำหรับอรุณา ชีวิตของเธอเริ่มดีขึ้นไปจนถึงขีดสุด มุนินจัดงานมีตติ้งแฟนคลับให้อรุณาได้ทำความรู้จักกับแฟนๆ ที่ติดตามเธอมาตลอด เธอใช้โอกาสนี้สารภาพความจริงในใจที่ค้างคา ทั้งเรื่องธาดา และเรื่องของวศิน รวมถึงสอนให้ผู้หญิงทุกคนลุกขึ้นสู้ เผชิญหน้ากับทุกสิ่ง ไม่ว่าจะร้อนหรือหนาว ผู้หญิงก็ต้องผ่านไปให้ได้ โดยไม่ต้องคำนึงถึงผู้ชายที่ชอบอ้างตนว่าเป็นใหญ่อีกต่อไป


title: เมีย 2018 รักเลือกได้

text: หลังจบงาน วศินขอคบกับอรุณาอย่างจริงจัง อรุณาเอาเรื่องราวทั้งหมดมาคิดทบทวน ก่อนปล่อยวางไว้ข้างหลัง และตัดสินใจเดินหน้าใช้ชีวิตร่วมกับผู้ชายคนนี้ คนที่ยืนเคียงข้างในยามทุกข์และยามสุข เพียงแค่ว่าเมื่อได้อยู่ใกล้เขา ตัวเธอก็มีความสุข แค่นี้ก็เพียงพอแล้วการตอบรับเมื่อแรกฉาย ละครเรื่องนี้ทำเรตติ้งได้ไม่ดีเท่าที่ควร โดยเป็นผลต่อเนื่องจากการที่ซีรีส์ กาหลมหรทึก ซึ่งออกอากาศก่อนหน้านั้นทำเรตติ้งได้ไม่ดีและต่ำกว่าเกณฑ์ที่ช่องวางไว้ อย่างไรก็ตาม ละครกลับสร้างกระแสบนสื่อสังคมออนไลน์ได้อย่างรวดเร็วหลังการออกอากาศในตอนที่ 13 ซึ่งเป็นเนื้อเรื่องช่วงการเปลี่ยนแปลงของอรุณา จนนำพาไปสู่การบอกเล่าแบบปากต่อปาก และทำให้เรตติ้งของละครดีขึ้นอย่างชัดเจนจนเกิดเป็นปรากฏการณ์ "ช่องเล็กล้มยักษ์" ได้เป็นครั้งแรกหลังโทรทัศน์ดิจิทัลเริ่มออกอากาศอย่างเป็นทางการ หลังเรตติ้งของละครในตอนที่ 25 ซึ่งออกอากาศเมื่อวันที่ 20 สิงหาคม พ.ศ. 2561 สามารถเอาชนะ ลูกไม้ลายสนธยา ของช่อง 7 ได้สำเร็จ แม้ออกอากาศช้ากว่าถึงหนึ่งชั่วโมง


title: เมีย 2018 รักเลือกได้

text: ผลตอบรับของละคร ทำให้เป็นการแจ้งเกิดนักแสดงรองของเรื่องนี้ได้สำเร็จ ทั้ง ธนภัทร กาวิละ และ มารี เบิร์นเนอร์ ที่ได้การตอบรับที่ดีจากบทที่เล่น รวมถึงยังทำให้สังคมเริ่มมีความตระหนักถึงโรคจิตเภทและวิธีการรักษาเพื่อไม่ให้เป็นอย่างตัวละครในเรื่อง และกระแสตอบรับที่ดีนี้เอง ยังทำให้ ธนภัทร และ น้ำทิพย์ ได้รับเกียรติจากทางรัฐบาลไทยและกองทัพบกให้เข้าร่วมรายการ เดินหน้าประเทศไทย ตอนพิเศษ โดยธนภัทรได้เป็นตัวแทนในเรื่องของสถานที่ท่องเที่ยวในชุมชน จังหวัดสิงห์บุรี ซึ่งออกอากาศทางโทรทัศน์เมื่อวันที่ 27 ตุลาคม พ.ศ. 2561 และน้ำทิพย์ได้เป็นตัวแทนของผู้หญิงยุคใหม่ ที่มีความต้องการที่จะแก้ไขปัญหาความรุนแรงภายในครอบครัว อันสอดคล้องกับบทอรุณาในละครที่ต้องประสบปัญหาครอบครัว ซึ่งตอนดังกล่าวออกอากาศทางโทรทัศน์เมื่อวันที่ 24 พฤศจิกายน พ.ศ. 2561


title: เมีย 2018 รักเลือกได้

text: ผู้จัดการออนไลน์ลงความเห็นว่า กระแสตอบรับของละคร "เมีย 2018" ยังเป็นการท้าชนช่องใหญ่เต็มตัว เพราะนอกจากละครที่ช่องวันทำได้ดีแล้ว ช่องในเครืออย่าง พีพีทีวี ซึ่งมีเจ้าของเป็นบุคคลเดียวกัน คือบุคคลในตระกูลปราสาททองโอสถ ก็เริ่มดูดคนระดับแม่เหล็กจาก ช่อง 3 และ ช่อง 7 เข้าสังกัดอย่างต่อเนื่อง รวมถึงยังได้ดึงเอารายการต่างๆ จากช่อง 3 และช่อง 7 ช่องเข้าพีพีทีวีอย่างต่อเนื่อง ด้วยการเสนอต้นทุนการทำรายการที่ต่ำกว่า อย่างไรก็ตามพีพีทีวีเคยให้สัมภาษณ์ว่าจะมีโครงการสร้างละครร่วมกับทีมงานจากช่องวันในอนาคต เพื่อให้ช่องพีพีทีวีมีคอนเทนต์ละครเพิ่มขึ้นหลังจากที่หยุดการทำละครมาระยะหนึ่ง


title: รีอาซิลเวีย

text: รีอาซิลเวีย () เป็นลักษณะภูมิประเทศที่โดดเด่นที่สุดในดาวเคราะห์น้อยเวสตาและคาดว่านี้อาจเป็นผลกระทบจากแอ่งปะทะ ปากแอ่งมีขนาดเส้นผ่าศูนย์กลาง 505 ก.ม. ซึ่งคิดเป็น 90% ของเส้นผ่าศูนย์กลางของเวสตาเองและคิดเป็น 95% เส้นผ่านศูนย์กลางเฉลี่ยของเวสตา (529 ก.ม.) อย่างไรก็ตามค่าเฉลี่ยของเวสตานั้นเป็นผลกระทบจากแอ่งปะทะนั้นเอง จุดสูงสุดตรงกลางแอ่งนั้นมีความสูงกว่า 22 ก.ม.ทำให้มันเป็นภูเขาที่สูงที่สุดในระบบสุริยะ


title: รีอาซิลเวีย

text: ใน พ.ศ. 2540 รีอาซิลเวียถูกพบโดยกล้องโทรทรรศน์อวกาศฮับเบิลแต่มันยังไม่ได้รับการตั้งชื่อจนกระทั่งยานสำรวจอวกาศดอว์นไปสำรวจเวสตาใน พ.ศ. 2554 ชื่อของมันตั้งตาม รีอา ซิลเวีย เทพธิดาพรหมจารีและมารดาของผู้ก่อตั้งกรุงโรม


title: รีอาซิลเวีย

text: แอ่งรีอาซิลเวียบางส่วนทับกับเวนอิเนอา (Veneneia) ซึ่งเป็นแอ่งที่เกิดก่อนและมีขนาดใหญ่เกือบ 395 ก.ม.


title: รีอาซิลเวีย

text: ขอบของรีอาซิลเวียมีความลาดชันและสูง 4-12 กิโลเมตรเหนือพื้นที่โดยรอบ ก้นแอ่งมีความลึก 13 กิโลเมตรใต้พื้นดินโดยรอบ กลางแอ่งมีลักษณะเป็นลูกคลื่นและเนินกลางแอ่งมีเส้นผ่านศูนย์กลาง 200 กิโลเมตรและสูงจากก้นแอ่งประมาณ 20-25 กิโลเมตรซึ่งสูงที่สุดในระบบสุริยะ แอ่งนี้คาดว่าน่าจะเกิดจากการชนกันของดาวเคราะห์น้อย


title: รีอาซิลเวีย

text: การศึกษาสเปกโทรสโกปีของฮับเบิลได้แสดงให้เห็นว่าแอ่งอุตกาบาตนี้เจาะลึกลงไปบนชั้นต่าง ๆ เปลือกดาวและอาจจะเจาะลงไปถึงเนื้อดาวตามผลที่แสดงโดยเส้นสเปกตรัมของโอลิวีน


title: รีอาซิลเวีย

text: เวสตามีร่องแคบในเขตเส้นศูนย์สูตรซึ่งคาดว่าน่าจะเกิดจากการชนครั้งใหญ่ ร่องแคบที่ใหญ่ที่สุดคือดิวาเลียน ฟอสซา (Divalia Fossa) ซึ่งกว้าง 22 ก.ม. ยาว 465 ก.ม.


title: รีอาซิลเวีย

text: มีการประเมินว่าการชนครั้งนี้ทำให้ขุดปริมาณของเวสตาออกมาประมาณ 1% และเป็นไปได้ว่าดาวเคระกูลเวสต้าและดาวเคราะห์น้อยประเภท Vเกิดมาจากการชนในครั้งนี้ หากเป็นกรณีนี้เป็นความจริงที่ว่ามีเศษประมาณ 10 กิโลเมตรรอดจากการโดนระเบิดจนถึงปัจจุบันก็แสดงว่าแอ่งอุตกาบาตนี้มีอายุมากกว่า 1 พันล้านปีมาแล้ว และยังรวมถึงนี้อาจเป็นที่มาของHED meteorite เชื่อกันว่าดาวเคราะห์น้อยประเภท Vเป็น 6% ของมวลที่ออกมาจากเวสตาและยังมีเศษชิ้นส่วนอื่น ๆ ที่เล็กจนไม่สามารถสังเกตเห็นได้ หรืออาจหายไปเพราะเข้าใกล้ช่องว่างเคิร์กวูดซึ่งเป็นผลจากสภาวะยาร์คอฟสกี (Yarkovsky effect) หรือRadiation pressure (ในกรณีของเศษเล็ก ๆ น้อย ๆ)


title: โซโคตรา

text: โซโคตรา () หรือ ซุกุฏรอ () เป็นชื่อกลุ่มของเกาะ 4 เกาะในทะเลอาหรับและเป็นชื่อเกาะที่ใหญ่ที่สุดในกลุ่มเกาะนั้น โซโคตราตั้งอยู่ใกล้เส้นทางการเดินเรือที่สำคัญและเป็นส่วนหนึ่งของประเทศเยเมนอย่างเป็นทางการ กลุ่มเกาะนี้เคยขึ้นกับเขตผู้ว่าการเอเดนอยู่เป็นเวลานาน ใน พ.ศ. 2547 ได้ย้ายมาขึ้นกับเขตผู้ว่าการฮัฎเราะเมาต์ซึ่งอยู่ใกล้กับกลุ่มเกาะมากกว่าเอเดน (แม้ว่าเขตผู้ว่าการที่อยู่ใกล้ที่สุดคืออัลมะฮ์เราะฮ์) จนกระทั่งใน พ.ศ. 2556 จึงได้ยกฐานะขึ้นเป็นเขตผู้ว่าการโซโคตรา


title: โซโคตรา

text: เกาะโซโคตรามีเนื้อที่ประมาณร้อยละ 95 ของกลุ่มเกาะโซโคตรา มีความยาว 132 กิโลเมตร (82 ไมล์) และมีความกว้าง 49.7 กิโลเมตร (30.9 ไมล์) ตั้งอยู่ห่างจากจะงอยแอฟริกาไปทางทิศตะวันออกประมาณ 240 กิโลเมตร (150 ไมล์) และห่างจากคาบสมุทรอาหรับไปทางทิศใต้ประมาณ 380 กิโลเมตร (240 ไมล์) เกาะมีสภาพโดดเดี่ยวมากและเป็นที่อยู่อาศัยของสิ่งมีชีวิตเฉพาะถิ่นหลายชนิด พืชบนเกาะที่เป็นพืชเฉพาะถิ่นมีจำนวนมากถึงหนึ่งในสาม เกาะนี้จึงได้ชื่อว่าเป็น "สถานที่ที่ดูแปลกประหลาดที่สุดในโลก"


title: แนวร่วมแห่งความหวัง

text: แนวร่วมแห่งความหวัง (, ) พันธมิตรทางการเมืองที่ก่อตั้งเมื่อ ค.ศ. 2015 เกิดจากการจับมือกันของพรรคการเมืองฝ่ายซ้ายและสายกลางนับเป็นพันธมิตรทางการเมืองที่มีขนาดใหญ่เป็นอันดับ 2 ของมาเลเซียและได้ครองเสียงข้างมากในสภาผู้แทนราษฎรหลังจากมีชัยชนะเหนือ แนวร่วมแห่งชาติ และประธานของพรรค ดร. มาฮาดีร์ บิน โมฮามัด ได้ดำรงตำแหน่ง นายกรัฐมนตรีมาเลเซีย ตั้งแต่ 10 พฤษภาคม ค.ศ. 2018